Să presupunem că un povestitor se apropie de 
dumneavoastră şi cu o voce caldă începe să-și depene 
amintirile. 

Fantezia vă poate transpune într-o lume de vis, 
fermecătoare, cu întâlniri de neuitat şi clipe de pasiune. 

În acest fel vă propunem să vă îndepărtați putin de 
viața de zi cu zi, pentru a vă îngădui o scurtă vacanţă de 
neuital. 

Vă recomandăm: 


Contra cronometru — Denise Robins 
(Colecţia „EL și EA“ nr. 471) 


Când băieţelul ei de numai unsprezece ani este rănit grav într-un 
accident de tren, Christine Ross află de la medicii specializaţi în chirurgie 
plastică faptul că salvarea constă într-o grefă de piele — de la fratele lui 
geamăn. Dar acest lucru o pune pe Christine într-o situaţie foarte dificilă — 
trebuia să-i dezvăluie soţului ei că nu este tatăl lui Bing și să-l găsească pe 
fratele geamăn al băiețelului, în numai două săptămâni. 


Umbre în râsul tău — Estella Douglas 
(Colecţia „EL și EA“ nr. 484) 


Nici nu se punea problema! Nici măcar pentru a-i face plăcere seducătorului 
Kent Latimer, Catherine nu va urca din nou pe scenă. Această parte a vieții sale 
se încheiase cu moartea fratelui și partenerului ei, Casey. Cat Devlin nu mai 
există; deja amintirile sunt prea greu de suportat. 

Şi dacă tânăra femeie acceptă să participe la campania electorală a lui Kent, 
nu-i va încredința totuși secretul îngrozitor care îi aduce umbre în privire şi 
suspine în râs... 


Să nu dai niciodată totul — Denise Robins 
(Colecţia „EL și EA“ nr. 496) 


Patricia Fleming, o tânără frumoasă, virtuoasă, educată, află abia după 
căsătorie că numai experienţa o poate învăţa pe o femeie că nu trebuie să-i 
ofere niciodată totul unui bărbat. Tot din această experienţă tristă ea învață 
că nu trebuie să iubească la nesfârșit un soţ iresponsabil și necredincios. 
Zilele petrecute la Santa Rosca diferă mult de viaţa sordidă pe care o va duce 
la Londra, într-un apartament mic, fără slujbă, fără bani. „Nu mă cicăli“ îi 
repeta Tim, dar Pat descoperă că era singurul lucru pe care-l mai putea face 
pentru el. Și în mod inevitabil, în viaţa ei apare bărbatul pe care-l merită. 


Capitolul 1 


La o oarecare distanţă de diversele corpuri de clădiri ce 
constituiau spitalul Blair, se înălța un mic imobil din 
cărămidă roșie, acoperit cu iederă. Verandele se deschideau 
spre o peluză umbrită, prevăzută cu câteva bănci. Ansamblul 
forma o oază de liniște demnă de luat în seamă în mijlocul a 
ceea ce părea un stup zumzăitor. Prospectele care le 
îndemnau pe tinerele fete să-și facă studiile la școala de 
infirmiere din Blair, specificau că pavilionul rezervat elevelor 
respectă tradiţia, totul fiind situat într-un cadru romantic. 
Ceea ce era absolut exact. 

Aceleași prospecte dădeau explicaţii despre programele și 
dificultatea examenelor de trecut în mod periodic. Ele 
menţionau că tinerele eleve infirmiere ajungeau la un salariu 
de douăzeci de dolari pe lună, dar subliniau că fiecare tânără 
dispunea de o cameră individuală, avea acces liber la o sală de 
gimnastică, la un salon de lectură, la o mică bucătărie, la 
opistă de popice acoperită şi că aveau dreptul, ca și internii, 

şefii de clinică și infirmierele calificate, la două piscine, una 
acoperită, cealaltă în aer liber, alături de terenurile de 
tenis. 

Femeia de serviciu care ajunsese acum pe culoarul de la al 
doilea etaj al pavilionului elevelor era foarte muncitoare, dar 
bombănitoare din fire. Se ocupa de atât de mult timp de casă 
încât considera că avea un drept indiscutabil de a se uita peste 
tot. Găsea de asemenea că fetele erau lăsate să se instaleze 
mult prea confortabil, ceea ce o făcea să muncească 
suplimentar. Bombănea deja când intră în camera elevei 
infirmiere Denise Landon. Acolo, exclamă cu voce tare: 

— Ele ar putea să-și facă cel puţin patul! 

Își vorbea deseori astfel ei însăși, sau i se adresa unui 
interlocutor imaginar, care o compătimea în tăcere. Această 
tendinţă o neliniștea și-i vorbise într-o zi despre ea unuia 
dintre psihiatri. El zâmbise și-i spusese că era absolut normal 
să vorbească unui auditoriu imaginar, dar că în ziua în care va 
auzi Că acesta îi răspunde, va trebui să se grăbească la 
cabinetul său! 

Femeia de serviciu scotoci printre borcănașele cu cremă și 
sticluțele aflate pe măsuţa de toaletă și deschise un flacon de 
parfum, mirosi și scutură din cap. 

— Prea dulceag... miroase ca la înmormântare. 

Se duse să-și ia aspiratorul de pe culoar şi începu să-l treacă 
peste mochetă. 

Bucata de hârtie, de formatul unei scrisori stătea orizontal 
sub măsuţa de toaletă şi femeia de serviciu o ridică automat, 
mormăind, furioasă de data aceasta, împotriva acestor copile 
care nu sunt capabile nici măcar să ridice ce le csde pe jos. 

Să muncești mereu la altii îţi dă o anumită înclinație spre 
curiozitate și femeia de serviciu, după ce se asigură dintr-o 
privire spre ușa rămasă deschisă că nimeni n-o vedea, 
despături hârtia, o apropie de ochi și citi scurtul mesaj. 

„Regret că sunt obligată să mă comport astfel și sper să nu 
produc necazuri prea mari spitalului. Rog să fie anunțată 
doamna Pauline Jaggart în Saint-Paul, strada Vernor, nr. 2331. 
Îi las moştenire toate lucrurile mele și cer să fiu înmormântată 
în cimitirul în care odihnesc părinţii mei mult iubiţi. Să fiu 
iertată, dar nu există altă ieşire pentru mine!“ 

Femeia de serviciu nu observă că biletul nu era semnat. 
Îngrozită, opri aspiratorul, lăsă scrisoarea să cadă înapoi pe 
jos și se grăbi afară din încăpere urlând de spaimă. 

Cum alerga de-a lungul culoarului care ducea la scară, o 
tânără fată seducătoare, atrasă de strigăte, ieși din sala de 
dușuri. Mai purta încă boneta de baie și strânsese în jurul ei 
un prosop albastru ca levănţica. O văzu pe femeia de serviciu 
coborând scara în mare grabă. Neputând să știe ce se 
întâmplase, tânăra fată se întoarse în sala de dușuri să termine 
să se şteargă. 

Pe alee, în fața pavilionului infirmierelor, doctorul John 
Kildare, intern la Blair, profita de soare, timp de zece minute 
pe care se hotărâse să le fure din lunga zi de muncă. 

Era un tânăr înalt, cu aspect frumos, părul blond și ochi 
cenușii-albaștri care păreau că reflectă toată înțelepciunea din 
lume, dar totuși nu destul pentru a le atenua strălucirea 
perfectă de bună dispoziţie și de tinereţe sănătoasă. Îşi purta 
îmbrăcămintea albă cu aceeași mândrie cu care un proaspăt 
absolvent poliţist şi-ar fi abordat-o pe a sa pentru prima oară. 

Mergea cu pași lenți, deoarece de câteva zile se simțea obosit 
şi avusese destule momente în care fusese obligat s-o facă 
foarte repede. Preţuia aceste clipe de relaxare în care se putea 
întreba ce făcea oare în acel moment tatăl său, medic de ţară, 
și dacă mama sa avea încă greutăţi pentru a-l trezi, când 
survenea un apel telefonic noaptea. 

Jimmy Kildare o văzu pe femeia de serviciu năvălind afară 
din pavilion și înțelese după chipul său că se petrecuse o 
dramă. Sărmana femeie, căutând ajutor, îl zări și ea pe tânărul 
medic. Alergă la el, se opri brusc și, incapabilă să articuleze un 
cuvânt, arătă casa cu degetul. 

Kildare îi puse o mână pe umăr. 

— Haideţi, calmaţi-vă, trăgeți-vă sufletul... încetişor. 

Ea înghiţi în sec, inspiră de câteva ori și debită pe 
nerăsuflate ceea ce citiseră ochii săi îngroziţi. 

— Tânăra fată... camera 203... s-a sinucis, doctore! 

— O elevă infirmieră! Cum? Unde este? 

— Nu ştiu nimic, doctore. Cred că în râu. Eu am găsit doar 
biletul pe care l-a lăsat... 

— Arătaţi-mi-l. 

— L-am ... l-am lăsat să cadă pe covor, dar spune unde vrea 
să fie înmormântată şi cere să fie iertată... S-a aruncat în râu, 
sunt Sigură că așa este! 

— 203, repetă Kildare și o luase deja la fugă. Împinse în 
grabă ușa mare din sticlă și porni pe scară atât de repede cât 
îl puteau duce picioarele. Camera 203 era deschisă. Kildare 
dispăru în încăpere, ridică biletul și-l citi rapid. În spatele lui 
se auzi O voce întrucâtva indignată. 

— Vă rog, să mă iertaţi, doctore... 

El întoarse brusc capul. În ușă se afla o fată tânără. Purta 
un halat de baie strâns pe talie. Era ciufulită și ținea încă în 
mână boneta de cauciuc. Mirosea a săpun și a apă de colonie 
și Kildare o găsi pur și simplu minunată. 

Flutură scrisoarea. 

— Nu ştiu cine este tânăra fată care ocupă această încăpere, 
dar... în sfârșit... acest bilet... s-a sinucis. 

Tânăra fată scoase un ușor strigăt de spaimă, înaintă în 
încăpere și smulse scrisoarea dintre degetele lui Kildare. 

Înainte ca el să poată face un gest, rupsese biletul în două 
și termină prin a-l face bucăţi mărunte. Le aruncă în coșul de 
gunoi și, brusc se lăsă să cadă într-un fotoliu, stăpânindu-și cu 
greu lacrimile. 

— Îmi pare rău, domnişoară... daţi-vă seama, femeia de serviciu 
a găsit acest bilet pe jos... şi am întâlnit-o când ieșea din pavilion... 

— Spuneti-mi, vă rog... mai știe și altcineva? 

— Nu cred. 

— Este o greșeală ridicolă, doctore, vă asigur... o greșeală 
prostească, nimic altceva și îmi este foarte ruşine. 

— N-avea aerul unei glume, spuse Kildare cu amabilitate. 
Oare pot face ceva să vă pot ajuta? 

Ea oftă adânc, își ridică repede o buclă ce-i căzuse pe ochi 
și întrebă: 

— Sunteţi doctorul Kildare, nu-i așa? 

— Da, îi răspunse el zâmbind. 

— Doctore Kildare... ştiţi probabil tot ceea ce poate simţi o 
fată care este departe de casă pentru prima dată în viaţă. 
Presupun că aceste sentimente sunt un fel de... sindrom al 
singurătăţii, înțelegeţi? 

Kildare continua să zâmbească și se gândea că, deși fusese 
obișnuit să vadă fete drăguțe, nefardate, aceasta era mai 
seducătoare decât toate celelalte. Își spuse că asta era probabil 
pentru că toate celelalte, în mod invariabil erau bolnave 
internate, ceea ce nu era în avantajul lor. Oricum, fără ruj pe 
buze, nici fard pe ochi, aceasta era excepțională. Părul era 
blond natural — ca al său — și avea nişte ochi albaștri atât de 
adânci, încât nu trebuia să fie umbriţi. Trăsăturile erau 
regulate, dar cu linii ce exprimau inteligenţa... nu perfecţiune, 
însă aproape. I se păree puţin mai în vârstă decât elevele 
infirmiere obișnuite, dar putea fi doar o impresie. 

Fa își dădu seama perfect că doctorul Kildare o examina nu 
un ochi critic și începu să-i zâmbească. 

— Într-adevăr, doctore, acest bilet nu exprimă decât 
stupiditatea unei fete prea singure. 

EI clătină din cap. 

— L-aţi scris într-un moment de descurajare? Asta este ceea 
ce încercaţi să-mi explicaţi? 

— Da... Exact asta. Într-o seară... eram sfârşită... știți cât 
de mult muncim. Doar internii ca dumneavoastră fac mai 
mult. Pe scurt, am plecat de la serviciu, fără să trec măcar 
pe la bufet. Eram prea slăbită, m-am întors acasă... în 
această cameră. M-am aruncat pe pat și am plâns în hohote. 
Ştiţi de ce? Pentru că într-adevăr doream să fiu acasă! Acasă 
este o casă foarte drăguță, într-un cartier frumos, lângă 
unchiul şi mătușa mea. Nu-i mai am decât pe ei pe lume. Îi 
iubesc din toată inima și în acea seară eram supărată de 
moarte... 

— Bun! Văd că a trecut. 

— Sper, doctore. Presupun că și bărbaţii se simt uneori 
singuri? 

— Bineînţeles! Ascultaţi... ştiu un minunat remediu pentru 
suferințele noastre, ale amândurora. Astăzi îmi încasez salariul 
lunar. Consider că acești bani trebuie cheltuiţi cât ai zice 
pește... și nu văd un mod mai plăcut de a-l cheltui, decât cu o 
fată drăguță. Ce spuneţi? 

— Sunt foarte flatată, doctore! Nu sunt decât o elevă în 
primul an... 

— Ştiu , o întrerpse el cu unul din zâmbetele sale 
prietenoase. Nu există decât o categorie inferioară 
dumneavoastră: internii. Și dacă nu vedeţi un dezavantaj să 
ieşiţi cu mine... vom cina undeva... Aș putea împrumuta o 
mașină să mergem la cinema. Am putea învăţa să ne 
cunoaștem puţin mai bine şi să ne eliberăm de această 
singurătate care se pare că ne apasă pe amândoi. 

Ea îl examină la rândul său cu o rezervă foarte feminină. 

— Nu este un tratament pe care vreţi să mă faceţi să-l 
urmez? Asta vrea să însemne că nu credeţi în povestea mea, ci 
mai degrabă în această hârtie stupidă și că vreţi să fiți generos 
încercând să-mi salvaţi viaţa? 

— Vă găsesc simpatică, asta este tot... sunt sigur că mă voi 
simți bine în compania dumneavoastră. Dacă o veţi putea 
suporta pe a mea... Nu există alt motiv... 

Plec de la serviciu la ora șase. Voi fi gata la şapte și 
jumătate. 

— Perfect. Mă bucur cu anticipație. Rămâne stabilit pentru 
şapte și jumătate. 

— Mă... mă credeţi, doctore, când spun că acest bilet n-avea 
nici un sens. 

EI clătină vesel din bărbie. 

— Bineînţeles... N-am descoperit nici un semn de rătăcire 
mentală la dumneavoastră! Ah! Nu vă îmbrăcaţi la mare ţinută. 
Mijloacele mele nu ne vor permite câtuși de puţin să mergem 
într-un loc elegant... 

— N-am fost obișnuită şi nici nu doresc să frecventez 
asemenea locuri. 

El se opri la ușă și se întoarse. 

— N-aş... n-aş vrea să par idiot... dar aș putea oare să vă 
cunosc numele? 

Ea izbucni într-un râs sincer și bucuros. 

— Scuzaţi-mă, doctore, ar fi trebuit să vi-l spun. Mă numesc 
Denise Landon. 

— Denise! Este frumos. Are un delicios gust de mere. 
Mulţumesc, pe curând! 

Plecă rapid. Ştia că petrecuse cu ea mai mult timp decât îi 
permitea munca sa. 

Fa luă un pieptene și se pieptănă. Curios că nu fusese jenată 
că doctorul Kildare o văzuse astfel... ciufulită, fără nici un machiaj... 
Dar într-adevăr, asta n-o deranjase. Probabil pentru că ştia că 
doctorul nu acorda decât puţină importanţă acestor amănunte. 

Dintr-o dată, lăsă capul în jos, își cuprinse faţa în mâini și 
începu să plângă încet timp de câteva minute. Trebui să facă 
un efort pentru a-și recăpăta sângele rece și când reuși, își 
adânci mâinile în coșul pentru hârtii și rupse în bucăţi şi mai 
mici resturile biletului. 

Kildare o întâlni din nou pe femeia de serviciu la baza scării 
și o linişti. 

— A fost o greșeală. Tânăra fată era în sala de dușuri. Este 
sănătoasă tun. Biletul nu este altceva decât un pasaj dintr-un 
roman pe care tocmai îl scrie. 

— Dumnezeule! Cu ce mă voi alege! 

— Dacă veţi tăcea, nu se va întâmpla nimic. Fata nu dorește 
să vă facă necazuri și, după părerea mea, aţi acționat exact 
cum trebuia. 

— Nu voi spune nimic... nici un cuvânt, promise ea cu 
entuziasm. 

Kildare se grăbi spre spital și serviciul de care aparținea. 
Privi în jurul său cu oarecare neliniște, temându-se să nu-l 
vadă apărând pe doctorul Gillespie care avea păcătosul obicei 
de a se arăta de fiecare dată când Kildare nu era unde 
presupunea el că este. Dar Gillespie nu apăru. Internul aruncă 
o privire prin serviciul său. Totul părea liniștit. Se hotărî să-și 
asume riscul de a se indrepta spre birourile administraţiei, la 
intrarea spitalului. 

Casa zumzăia de activitate. Răspunse automat salutului 
celorlalți interni, al infirmierilor și infirmierelor și se înclină 
cu respect în faţa medicului șef care trecu în mare grabă. Apoi, 
Kildare împinse ușa pe care era scris: Directoarea 
Infirmierelor. 

Molly Cavendish cunoscuse atât de mulți interni încât 
încetase de mult timp să le mai ţină evidenţa, cu atât mai mult 
cu cât toţi păreau croiți după același tipar. Micuţii oameni 
tineri în alb, preocupaţi de reputaţia și competenţa lor, 
încercau să împrăștie farmec și încredere și erau, de fapt, 
foarte nervoși şi stânjeniţi. 

Totuşi Kildare i se păruse întotdeauna a fi puţin diferit. Era 
atât de al naibii de frumos încât se gândise deseori că, într-o 
zi, se va instala pe Park Avenue unde își va desfășura seductia 
în faţa unei numeroase clientele feminine care se va vindeca 
doar privindu-l, plătind însă foarte scump. Dar când Molly 
Cavedish observase ochii limpezi și inteligenţi ai lui Kildare, 
ştiu că nu făcea parte din această categorie. 

— Ei bine, doctore? îl întrebă ea pe un ton repezit. ÎL 
imita, în mod inconștient, de atâţia ani pe doctotul 
Gillespie, încât devenise o a doua natură să se arate la fel de 
ursuză ca el. 

— Sunt doctorul Kildare, domnişoară Cavendish. Aş vrea... 
am o situaţie delicată. 

— Apropo de unul din membrii personalului meu, doctore? 

— Da, una dintre elevele infirmiere. 

— Bine... despre ce este vorba? 

— Este o problemă oarecum... personală. Sunt sigur că 
înţelegeţi... În sfârșit... poate mă amestec în ceea ce nu mă 
priveşte. 

— Tinere, replică Molly pe tonul unei directoare de școală, 
de-a lungul carierei mele mi s-au mai încredințat secrete și au 
fost păstrate. Îmi este egal dacă este ceva personal. 

— Amănuntul personal o privește pe eleva infirmieră, 
domnişoară Cavendish. 

— Va rămâne confidential, doctore. 

— Este vorba de domnişoara Denise Landon. 

— Ce este cu ea? 

— O femeie de serviciu a găsit pe jos un bilet la această 
tânără fată. Anunta acolo sinuciderea sa. 

— Domnișoara Landon... o sinucidere? Sunteţi sigur, 
doctore? 

— Da, l-am citit... Femeia de serviciu a ieșit din pavilion în 
fugă. Credea că domnișoara Landon s-a omorât. Am urcat 
imediat și am găsit biletul pe jos, acolo unde femeia de 
serviciu îl lăsase din nou să cadă. Și în acel moment a sosit 
domnișoara Landon. 

— Așadar, este vie! 

— Da, vie! răspunse Kildare care ar fi vrut ca această femeie 
ce vorbea atât de concis, să nu-i mai amintească în asemenea 
măsură de Gillespie. 

— Şi... i-aţi pus întrebări referitoare la acel bilet? 

— Mi-a spus că-l scrisese cu ceva timp în urmă, într-o criză 
de descurajare datorată singurătăţii. 

— Şi ce-i cu asta? 

— Ei bine... o cred, desigur, dar aș vrea să fiu sigur... vreau 
să spun... n-o cunosc pe această tânără fată... este foarte 
frumoasă... în sfârșit, așa îmi pare... era în halat de baie... și 
m-am gândit să vă întreb dacă aveţi vreun motiv oarecare s-o 
credeţi nevrotică... înclinată spre sinucidere. 

Molly Cavendish se afundă în fotoliul său. 

— Doctore Kildare, știți că domnișoara Denise Landon a 
intrat în școala noastră de aproximativ un an. Este puţin mai 
în vârstă decât colegele sale. A fost mai întâi secretară, dar 
n-avea nici o înclinație pentru acest gen de muncă și dorea să 
devină infirmieră... de care, sunt sigură de asta, multe 
persoane vor fi încântate într-o zi. Domnișoara Landon este în 
frunte la toate cursurile... își întrece cu mult colegele. Are un 

simț profund al meseriei, un adevărat har și, după părerea 
mea, la mai puţin de cinci ani după ce-și va obține diploma, va 
fi soră şefă într-un spital important. 

— Înţeleg... mulțumesc. 

— Presupun că veți incerca s-o mai vedeţi, doctore? 

Kildare zâmbi fără să răspundă. 

Molly Cavedisch zâmbi la rândul său. 

— Relaxaţi-vă, doctore, eu nu sunt Gillespie. Cum vă 
înțelegeți oare cu acest monstru? 

— Foarte bine... sper. Mai mult sau mai puţin. 

— Nu acordati prea multă atenţie bombănelilor sale, dar 
când răcnește, s-o faceţi repede. Între noi fie spus, vă iubeşte 
mult. Dacă ar ști că v-am spus, mi-ar suci gâtul, însă cred că 
uneori Leonard vă descurajează. 

Kildare se încruntă, o clipă mirat. 

— Leo... apoi izbucni în râs. Oh! doctorul Gillespie, da... 
mărturisesc că deseori mă simt paralizat în faţa lui. 

— Şi eu la fel. Mulţumesc pentru interesul pe care l-ați 
arătat uneia dintre fetele mele, doctore. 

— M-am gândit pur și simplu că ar fi mai bine să fiu sigur... 
înțelegeţi. 

Molly Cavendish dădu din cap. 

— Şterge-o acum, Jimmy. 

— Mulţumesc... Se opri în ușă, cum făcuse și la Denise. 

— Nu ştiam că îmi cunoaşteţi prenumele. 

— ÎI cunosc, dar probabil este ultima dată când mă auzi 
pronunţându-l, doctore. Du-te, ca să mă pot întoarce la muncă. 


Capitolul 2 


Puțin mai târziu fu adus un accidentat de pe drum. Kildare 
se asigură că inima nu mai bătea și dirijă corpul spre morgă. 
Aceste cazuri îl deprimau întotdeauna, în ciuda obișnuinţei 
pe care începuse s-o aibă. Se gândi la Denise şi descoperi că 
asta îl alinase. Voise să instituie un tratament şi acesta avea 
efect asupra lui. Se bucura în mod sincer s-o revadă pe tânăra 
fată. 

Kildare se duse să se asigure că totul era normal în serviciul 
său. Apoi, pentru că mai avea câteva minute, urcă la etajul al 
cincilea și intră într-un salon pentru copii. 

Avea acolo o bolnavă preferată, o fetiţă de nouă ani, 
Nancy. Era vioaie și veselă şi totuși cazul său era disperat. 
Kildare se ducea s-o vadă pe această micuță cât de des putea 
și în trei luni, ea se îndrăgostise la nebunie de el. 

— Credeam că nu veți mai veni astăzi, spuse Nancy. 

— Îţi închipui prin urmare, că aș fi scăpat ocazia de a vedea 
o fetiţă aşa frumoasă ca tine? 

Se așeză pe marginea patului. Slavă Domnului, în pofida 
bolii necruțătoare, copila nu suferea... pentru moment. 

— Mă simt puţin mai bine. Cred că mă voi putea întoarce 
curând acasă. 

— Desigur... dar eu, ce-am să mă fac fără mica mea prietenă? 

Nancy râse. Kildare se aplecă asupra ei și o sărută pe 
frunte. Ridică pătura, netezi cearșaful și bătu perna. Și cum 
știa că asta îi plăcea copilei, îi luă pulsul timp îndelungat. 

Kildare cobori cu ascensorul la primul etaj. leșind din 
cabină, întrezări silueta zveltă şi dreaptă a doctorului 
Gillespie, care se apropia rapid de-a lungul coridorului. 
Tânărul bărbat bătu repede în retragere, urcă iar până la etajul 
al doilea, cobori din nou pe scară și se furișă spre camera sa, 
aproape așteptându-se să-l audă pe Gillespie strigându-l. 

Ajunse la el fără să-l întâlnească și părăsi ținuta de spital. Se 
bărbieri cu grijă, făcu un duș și se îmbrăcă exact la timp. 

O găsi pe Denise care aștepta în micul vorbitor mobilat cu 
gust, ce da spre holul de intrare. O clipă nu făcu nimic altceva 
decât s-o privească, f ăcând ochii mari. 

— Oh! Sunteţi minunată. 

— Mulţumesc, doctore... cu siguranţă nu, dar complimentul 
mă înduioşează. 

— Ba da, este adevărat, insistă el. Ascultati... mi-am încasat 
cecul de la casierie și ne putem oferi o masă bună. Să mergem 
într-un restaurant unde în timpul cinei se poate dansa. Am din 
ce să vă ofer asta. 

— Dar vă va ruina, doctore. 

— Ascultă-mă, Denise... Eu am dorit să mă văd cu dumneata. 
Insist... şi dacă mă mai numești încă o dată „doctore“, plec. Nu 
prea repede... astfel încât să mă poti ajunge din urmă. 

Ea zâmbi, îl luă de braţ pe tânărul bărbat și plecară. Ca un 
mare domn, o conduse pe Denise până în fața spitalului 
unde era un neîncetat du-te-vino de taxiuri. Chemă o 
mașină, îi deschise portiera Denisei, se așeză alături și 
adulmecă. 

— Miroşi bine, spuse el. Apoi șoferului: restaurantul 
Brandon, vă rog. În timp ce taxiul rula, Kildare își spuse că nu 
se simţise atât de fericit niciodată. Buzunarul plin cu bani, o 
fată extrem de seducătoare, o seară liberă. În mod impulsiv, 
luă mâna tinerei fete şi o tinu între ale sale. 

— În cel mai corect stil profesional, permite-mi să-ţi 
mulțumesc, Denise. 

— Eşti în curs de a deveni un minunat medic. Sesizez 
semnele acestui fapt când îmi vorbești astfel, Jimmy. Glumesc, 
desigur. Știu că îţi iei cariera în serios. 

— Și eu care nu ştiam că se vede. 

— Pot s-o spun după modul dumitale de a acţiona, de a 
observa, de a asculta. 

— Apropo de observări, îmi pare că dumneata ai acumulat 
deja o cantitate serioasă pentru o elevă în primul an. 

Avu impresia că vede trecând pe chipul Denisei un nor de 
neliniște, dar fu atât de rapid că n-ar fi putut afirma asta. Era 
mulțumit să fie în apropierea ei. Nu-și ascundea că, să iasă cu 
orice fată ar fi fost un episod plăcut, dar Denise părea a fi 
oarecum diferită de celelalte. Cea mai mare parte a elevelor 
din primul an deschideau ochii în mod admirativ și erau chiar 
paralizate în faţa unui intern sau erau tipul prostănac și 
tocilar. Denise nu aparținea nici uneia din aceste categorii. Era 
extrem de inteligentă, poate atribuia o importanță exagerată 

studiilor sale, dar asta n-o împiedica să fie fermecătoare până 
în vârful unghiilor și Kildare nu-și putea desprinde ochii de pe 
chipul ei încântător. 

— lată cum vom proceda, spuse el, în timp ce taxiul se 
apropia de destinaţie. Când șeful de sală ne va întâmpina, îmi 
vei spune doctore și vei face în așa fel ca să te audă. Astfel ne 
va da o masă bună și nu va trebui să parcurgem o sută de 
metri pentru a ajunge la ringul de dans. Mă va costa doar doi 
dolari pentru bacșiș. 

— Bine, doctore, zâmbi Denise. 

Se comportă apoi cu atâta ușurință încât Kildare simţi că 
un loc elegant ca acela nu era o noutate pentru însoţitoarea 
sa. Comandară cocteiluri și se duseră să danseze până când 
erau preparate. Rămaseră tăcuti. Lui Kildare nu-i plăcea atât 
de mult să danseze, tot ceea ce voia era s-o ţină pe Denise în 
braţe și să creadă, măcar pentru o seară, că era a lui. 

Își terminară paharele și-i spuseră chelnerului că vor 
comanda cina mai târziu. Denise îi zâmbi lui Kildare peste 
masa mică. 

— Este perfect, Jimmy. Muzica, sala... dumneata... totul este 
perfect. 

— Dacă dumitale totul ţi se pare perfect, imaginează-ţi atunci 
ce simt eu! Vorbeşte-mi puţin despre dumneata, Denise. 

— Ce vrei să-ţi spun, Jimmy? N-am nimic deosebit. Sunt din 
Saint-Paul. ÎI cunoşti? 

Şi cum el scutură din cap, continuă: 

— Nu credeam că voi părăsi într-o zi acest oraş. Tata și 
mama erau născuți acolo, prieteniilor și ai mei trăiau acolo. 
Ştii cum este... Atât de aproape de fericire și, pe neașteptate... 

— Dacă înțeleg bine, ţi-ai pierdut părinţii? 

— Au murit amândoi la distanţă de câteva luni. 

— Presupun că asta a influenţat hotărârea dumitale de a 
deveni infirmieră? 

— Nu chiar. Își duse paharul aproape gol la buze și mâna îi 
tremura, ca și când evocarea acestor amintiri o tulbura şi 
continuă: 

— Aveam o soră, Joanne... a murit cam la doi ani de părinţii 
mei. Am... făcut tot ceea ce puteam face pentru ea, dar era 
grav atinsă de o boală cu evoluţie lentă și aveam un 
permanent sentiment de ineficacitate. Aș fi vrut să fac mai 
mult pentru sora mea şi n-am reușit pentru că n-aveam nici 
cea mai mică idee de modul în care să pornesc. Așadar, când 
totul s-a terminat, mi-am părăsit locul și am venit aici să urmez 
cursurile de infirmieră. 

— Se află multă satisfacţie în lupta cu bolile ce se abat 
asupra celor dragi. 

— N-ai idee cât de multă, Jimmy! La început eram 
reticentă... Am niște ani în plus faţă de copilele care sunt cu 
mine în primul an. 

— Asta îţi dă un avantaj considerabil asupra lor. Dovadă că 
înțelepciunea vine cu vârsta. 

Ea râse şi lui îi plăcu râsul său deschis, sincer. 

— Jimmy, nu sunt atât de bătrână. Am douăzeci și cinci de 
ani, nu mai mult. 

— Un an mai puțin decât mine și, totuși, când ziua a fost 
dură, mă simt bătrân. Să te văd ridicându-mi moralul. 

Ea îl privi, dintr-o dată serioasă. 

— Jimmy, ce să înțeleg oare din asta? Ai auzit ceva despre 
mine? De bine, sau de rău? 

— De bine, din belșug. Eşti considerată ca un fel de 
fenomen... o fată cu un talent înnăscut pentru profesia sa. Vei 
reuși. 

— Sunt atât de mulţumită. Muncesc din greu, știi și uneori 
mă tem că-mi încarc prea mult creierul... Și dumneata ești 
prins de meseria dumitale ca mine de-a mea, nu-i așa? 

— Oh, da! Pentru nimic în lume n-aș alege altceva. Cred 
chiar că am început să studiez medicina acum douăzeci de ani, 
când îl însoțeam pe tatăl meu în vizitele sale. 

— Trebuie să fie un medic excelent. 

— În mod sigur, și ar fi fost mult mai bogat dacă se stabilea 
într-un Oraş mai mare, dar a preferat să revină în ţinutul în 
care s-a născut... și unde s-a născut mama. Când am avut 
șaisprezece ani, tata mi-a permis să asist la câteva intervenţii 
minore, o tăietură de bisturiu într-un panariţiu, fleacuri de 
acest gen. M-a făcut să descopăr profesia și nici o alta nu m-a 
atras vreodată. 

— Părinţii dumitale trăiesc încă? 

— Da... și amândoi se ţin foarte bine. Tata protestează 
împotriva apelurilor de noapte. Mama se chinuie al naibii să-l 
trezească, dar cred că are în ea un sistem de alarmă care 
funcţionează după miezul nopții! I-am tot spus tatălui meu să 
nu mai facă vizite de noapte, la care mi-a răspuns că dacă un 
medic nu este capabil să se ducă în timpul nopţii să îngrijească 
pe cineva care suferă, cu siguranță nu-și va face munca foarte 
bine nici în timpul zilei. 

— Ce vei face, Jimmy, îi vei urma într-o zi sau alta? 

— Oh! Nu știu nimic. Este prea curând ca să mă gândesc la 
asta şi n-am reflectat niciodată în mod serios. 

— Asta deoarece știi că, dacă vrei, ai o clientelă gata făcută. 

— Poate și din cauza asta. Trec nebunește prin anumite 
părți ale medicinei. Acum mă iau în bețe cu leucemia și aș vrea 
mult să-mi aduc contribuţia mea mică la tratamentul său. Dar 
există întotdeauna un bolnav atins de o altă afecţiune, care mă 
provoacă de asemenea. Dar nu suntem aici pentru a vorbi 
despre meserie! 

— Este și părerea mea, spuse Denise zâmbind. Dar acum te 
cunosc puţin, doctore Kildare. Rămâne de văzut dacă, după ce 
voi comanda cea mai scumpă dintre mese și te voi împinge la 
faliment, voi reuși să te fac să regreţi că m-ai invitat! 

Zâmbetul Denisei îl încălzi pe Kildare și se simţi puţin mai 
ametit... dar poate din cauza cocteilului. Tânăra fată adăugă: 

— Nu gândesc tot ceea ce spun, Jimmy. De fapt, consider că 
n-ar trebui să-ţi cheltuieşti banii astfel. 

— Ce să fac oare cu ei? Sunt hrănit, cazat, spălat. Am dreptul 
la îngrijire medicală calificată dacă mă îmbolnăvesc. 

Parcurse meniul și zâmbi. 

— Ies atât de rar încât am uitat că se pot face lucruri nu 
prea rele cu cincizeci de dolari. Așadar, dă curs liber celor mai 
costisitoare gusturi, Denise. Avem chiar posibilitatea de a ne 
oferi o sticlă de vin bun. 

Seara le păru amândurora teribil de scurtă. Erau obosiţi 
de o zi lungă de muncă și de studiu și o alta la fel de lungă 
îi aştepta dimineaţa. La miezul nopţii dansară ultima dată 
și-și terminară sticla cu vin. Kildare plăti nota fără nici cel 

mai mic regret: era una din rarele ocazii din viaţa sa în care 
avusese impresia că dobândise ceva pentru banii săi. 

De-a lungul drumului de întoarcere, nu vorbiră. Soferul opri 
în faţa intrării principale a spitalului. La acea oră, acesta părea 
ciudat de liniștit și pustiu. Lămpile din hol luminau slab și numai 
centrala telefonică și biroul internări erau luminate puternic. 

Kildare și Denise se îndreptară în pas lent spre pavilionul 
infirmierelor. Mergeau mână în mână, savurând liniștea lor și 
a marelui ansamblu de locuințe spitalicești atât de rar 
adormit. Kildare avea sentimentul că lumea întreagă se 
coalizase pentru a le face liniștite și senine ultimele clipe din 
seara lor minunată. 

În faţa uşii din sticlă a pavilionului, Denise se opri. Însă 
Kildare, fără să-i lase mâna, o trase încet şi, fericită, ea îl urmă 
de-a lungul drumului ce ducea în spatele pavilionului, unde 
se aflau câteva bănci și o mică boltă acoperită cu verdeață. Se 
aşezară. Kildare puse stăpânire pe gura tinerei fete și în timp 
ce o săruta, simţea născându-se în el o imensă iubire. 

Denise își trecuse braţele în jurul gâtului tânărului, 
cuprinzându-l strâns. După un timp, ea dădu capul pe spate, 
îl privi drept în ochi și zâmbi. 

— Jimmy, oare m-am îndrăgostit? 

— Nu ştiu, spuse el gânditor. Tu ce crezi? 

— Ei bine... ca să vorbim în mod direct, există toate 
simptomele. Capul mi se învârtește, inima îmi bate nebunește 
și sunt sigură că fiecare din capilarele mele a reacţionat, 
grăbindu-mi sângele să circule cu o sută la oră. 

— Şi eu de asemenea, sunt în aceeași stare și totuşi nu sunt 
sigur că aceasta este dragoastea... ca și tine. 

— Cum să fie oare posibil, Jimmy? Ne cunoaștem de-abia de 
câteva ore. 

— Asta n-are nici o importanţă. Ceea ce deranjează este că 
pentru tine, ca și pentru mine, perspectiva este mai întâi 
terminarea studiilor. Ce se va întâmpla apoi, nimeni n-o știe. 

— Da... da, Jimmy și atâta timp cât studiem, nu avem timp 
să vedem limpede în noi. Înţeleg ce simţi, dragul meu, pentru 
că şi eu Simt exact același lucru. Noi ne jucăm cu vieţile 
omenești și nu ce putem permite nici cea mai mică greșeală. 

Kildare oftă. 

— Câtă dreptate ai! Mi-e teamă că nu vom putea face mai 
mult decât să profităm de scurte clipe de fericire pe care le 
vom putea fura din când în când. 

— Dar rezultatul final va merita osteneala. Dacă suntem 
îndrăgostiți și rămânem... sau nu. Tu vei fi un medic bun... 
cel mai bun. Eu vreau să devin infirmieră și nimic în lume nu 
mă va opri. Nici chiar sentimentul care simt că apare pentru 
tine. 

— Eu de asemenea, spuse încet Kildare. N-am petrecut 
niciodată o seară mai plăcută. Pentru moment, aș putea chiar 
să mă las muștruluit de Gillespie fără ca asta să mă 
impresioneze. Denise, sper că vom avea și alte seri ca aceasta. 
Nu foarte curând... pentru că n-aș putea să mi-o permit și 
pentru că, oricum, nu voi fi liber curând. Dar să spunem că ne 
vom putea oferi o mică sărbătoare, ca această seară, la fiecare 
două luni, pentru a putea dovedi că fiecare dintre noi ne-am 
apropiat de scopul fixat. 

— Asta doctore, este o idee excelentă. Și acum trebuie să 
intru, avem un regulament în pavilion. Nu este aplicat foarte 

strict și nu este o nenorocire când este nesocotit de o fată 
proastă care se întoarce la ora trei dimineata. În plus, am un 
exercițiu practic în sala de operaţie, devreme. 

— Pentru prima dată? 

Denise își întoarse privirea de la cea a lui Kildare. Nu mai 
simţea nici cea mai mică dorinţă de a zâmbi. 

— Pentru prima dată. 

— Nu este mare lucru. Vi se va arăta masa de operaţie, 
diferite aparate de anestezie, instrumentele, autoclava... tot 
echipamentul. 

— Mi se va face inima cât un purice să nu manevrez greșit 
sau să nu răspund prost la vreo întrebare, spuse Denise, cu o 
voce neliniștită. 

Fl se ridică și o atrase pe tânăra fată, prinzându-i mâinile. 
Rămaseră câteva clipe faţă în faţă, foarte aproape unul de 
celălalt și își spuse că nu va uita niciodată blândeţea Denisei și că 
până în ultima sa zi va păstra amintirea mirosului parfumului 
său. Era periculos de aproape de a se îndrăgosti și o ştia. 

— În acest caz, este mai bine să dormi câteva ore. Și eu la 
fel... am o zi grea în perspectivă. 

O duse pe Denise la ușa pavilionului și i-o tinu deschisă. 
Tânăra fată îi dădu un sărut rapid, îi atinse faţa tandru, apoi 
dispăru. 

Exista un secret în viaţa acestei fete, se gândi el. Poate era 
atât de puţin important încât va râde prima dacă îi va vorbi 
despre asta, dar nu credea. Dorea cu ardoare să afle tot 
adevărul despre Denise și totuși, îi era aproape teamă. 


Capitolul 3 


Dimineaţa, Kildare făcu o vizită cu șeful de clinică. Se duse 
apoi s-o vadă pe Nancy şi glumi câteva clipe cu ea pentru a o 
încuraja să suporte un nou tratament — inutil, dar necesar — 
pentru că la Blair, nimeni nu abandona vreodată un bolnav. 

Pe la ora unsprezece, Kildare avea dreptul la o ceașcă de 
cafea şi o ţigară. Renunţă la asta și urcă la ultimul etaj unde se 
aflau cele patru săli de operaţie. 

Două erau ocupate, a treia goală și a patra servea pentru 
moment de sală de curs pentru douăsprezece eleve infirmiere 
din primul an. Kildare o văzu pe Denise alături de infirmiera 
de la sala de operaţie, care explica manevrarea autoclavei. Îi 
ceruse probabil Denisei să mânuiască aparatul, deoarece 
tânăra fată se apropie de cuva fixată în perete ca o casă de 
bani. Învârti volantul de comandă pentru a lăsa să se degajeze 
vaporii, apoi deschise ușa rotundă. Întinsese deja mâinile spre 
interior, dar le trase prompt înapoi la vederea tăvilor pline cu 
instrumente. Dacă nu erau încă sterilizate, era periculos să le 

atingă; dacă fuseseră cufundate în baia de aburi, germenii 
fuseseră distruși și, în consecinţă, instrumentele nu trebuia 
luate decât cu mănuși de cauciuc și în condiţii de asepsie 
absolută. 

Modul în care acţionă Denise îl făcu pe Kildare să se 
încrunte. Cele mai multe dintre începătoare deschideau 
autoclava pe când le izbucnea în faţă, apoi luau tăvile. Denise 
nu făcu nimic din toate acestea și el nu se putu stăpâni să nu 
se întrebe dacă nu avea deja obișnuinţa unei săli de operaţie. 
Ea nu-i spusese asta, dar era greu de crezut că putea fi atât de 
îndemânatică pentru prima încercare. 

Demonstrația fusese rapidă, poate instinctivă și datorată 
lecturii numeroaselor manuale. Dar Kildare nu era sigur de 
asta. Aşteptă ieșirea elevelor și când Denise trecu prin faţa sa, 
o opri și-i zâmbi. 

— Bună ziua, doctore, spuse ea cu căldură. 

— Bună ziua, domnişoară Landon, vrei să faci câţiva pași cu 
mine? 

Ea încetini, în timp ce restul grupului se îndrepta spre 
ascensor. Kildare ştia că o va aștepta pe Denise. 

— Te-am privit exersând, adineauri. Ai fost remarcabilă. 

Fa își stăpâni o mică tresărire de neliniște și, fără să ridice 
ochii, răspunse: 

— Dacă ai şti cât am studiat! 

— Știu, însă anumite gesturi nu se învaţă din cărți... ai 
manevrat autoclava ca o persoană cu experienţă! 

— Adevărat? îl întrebă ea cu o însufleţire marcată de 
candoare, care nu i se potrivea deloc. Sunt atât de mulțumită, 
Jimmy... Mă temeam atât de mult să nu acţionez cu stângăcie. 

— Vei fi o infirmieră strașnică, Denise... Colegele tale te 
aşteaptă. Unde vă duceţi acum? 

— Habar n-am, ni s-a spus, dar eu visam. Mă vedeam într-o 
zi, lângă o masă de operaţie, muncind cu chirurgii la salvarea 
unei vieţi. Este îngrozitor de sentimental, știu, dar visez 
deseori la asta. 

— Continuă să visezi... Asta mi-a permis și mie să rezist în 
zilele cele mai negre, când eram student.. 

Ea se îndepărtă şi se alătură colegelor care năpustiseră 
într-unul din ascensoare. Kildare se hotărî să-și ofere câteva 
minute suplimentare și să fumeze o ţigară. Luă ascensorul 
până la subsol. Oricum voia să treacă pe la laboratorul de 
patologie pentru rezultatele unei biopsii; avea așadar o scuză 
gata pregătită dacă i se va reproşa întârzierea. 

Când se apropie de ușa închisă de la morgă, auzi voci. 
Întredeschise ușa și aruncă o privire înăuntru. Aceleași eleve, 
cu Denise în urmă, erau grupate în jurul unei forme întinse, 
acoperite cu un cearșaf, pe una din mesele de autopsie. 

Sărmanele fete aveau o dimineaţă obositoare. Mai întâi un 
exerciţiu în sala de operaţie, apoi primul lor cadavru. Mai 
precis, era epuizant. Kildare se strecură în sală pentru a le 
observa reacţiile. 

Când medicul patolog descoperi corpul, se produseră 
câteva exclamaţii de jenă și, când medicul își începu lucrul, 
unele fete rezistau deși își simțeau picioarele ca de cauciuc. La 
un moment dat, Kildare crezu că Denise întorsese puţin capul 
și-l văzuse. Dar nu era sigur de asta. 

Medicul patolog vorbea luând unul din instrumente, când 
o voce ascuţită întrebă brusc: 

— Nu-l anesteziaţi? 

O clipă domni o tăcere uluită. Apoi cineva râse nervos. 
Enervat, patologul înălță capul, începu în cele din urmă și el 
să râdă, iar Denise care se îndepărtase de grup, trecu valvârtej 
prin faţa lui Kildare care ţinea ușa deschisă. El o asigură pe 
infirmiera de serviciu că se va ocupa de Denise și i se alătură 
pe culoarul subteran întunecos. 

Era într-o stare jalnică. 

— Jimmy... oh, Jimmy! M-am făcut de râs! Sincer, nu știam 
că suntem la morgă, n-am dat atenţie la ceea ce era pe masă. 
Credeam că era vorba despre o operaţie. Nu știam că 
bărbatul... era mort! 

Simţea dorinţa s-o prindă în braţe, dar locul era prost ales. 

— Acesta este unul dintre aspectele cele mai neplăcute ale 
meseriei noastre, Denise. O mulţime de fete sunt tulburate 
prima dată. 

— Da... da, știu... Dar m-am comportat ca o proastă. Oh! de 
ce nu m-a anunţat nimeni că suntem la morgă? De ce n-am fost 
mai atentă? 

Kildare își stăpâni ușoara încruntare care îi încreţise 
fruntea. Ușa de intrare la morgă era semnalată prin litere mari 
aurii. Îi venea greu să creadă că cineva ar fi putut intra în 
această parte a spitalului fără să știe unde ducea. Totuși, 
Denise era elevă în primul an. Poate nu venise încă niciodată 
în acest sector. Era posibil să fi fost adâncită în gândurile sale, 
ca ușa să fi fost larg deschisă... Oricum, incidentul nu era cazul 
să-l neliniștească nici pe unul , nici pe celălalt. 

— Denise, îi spuse el amabil, știu exact ce se va crede 
despre tine. Că ceea ce ai spus era reflex de apărare. Nimeni 

nu intră cu plăcere la morgă, numai în cazul în care este 
obligat. Se vor gândi pur și simplu că ai spus primul lucru care 
ti-a venit în minte. 

— Crezi, Jimmy? 

— Desigur... De altfel, așa şi este, nu-i așa? adăugă el cu 
ochii aţintiți asupra chipului tinerei fete. 

Ea încuviinţă dând din cap. 

— Nici măcar nu-mi amintesc exact ce am spus, doar că era 
copilăresc și prostesc. Jimmy, oare trebuie să mă întorsc în 
sală? Cel puţin pentru a le dovedi... 

— Mai ales pentru a-ţi dovedi ţie însăţi că eşti capabilă să 
suporţi acest spectacol. 

Revenită la ușă, Denise şovăi o fractiune de secundă înainte 
de a intra. Kildare zâmbi și se îndreptă spre ascensor, 
amintindu-și că până la urmă nu-și fumase ţigara. Mergând 
de-a lungul coridorului, își dădu seama că pentru prima 
dată, n-avea încredere în Denise. Nu era una dintre acele 
neghioabe impresionate atât de mult de morgă încât să scape 
o remarcă prostească. Și o făcuse cu o voce prea tare și prea 
stridentă, ca și când voia să fie sigură că este auzită. Kildare se 
întreba cui îi fusese destinată acea remarcă. 

Poate mie însumi, își spuse el. Denise fusese indispusă că 
o văzuse acționând cu dibăcie în sala de operaţie și făcuse apoi 
tot ce putuse pentru a-l lăsa să creadă că era o începătoare în 
materie de autopsie. 

În orice caz, Denise Landon ascundea ceva care ar fi putut 
avea legătură cu acea ciudată scrisoare de adio pe care 
recunoscuse că o scrisese într-un moment de descurajare. 


32 NORMA DANIELS 


Kildare ajunse în serviciul său exact în clipa în care 
doctorul Gillespie pătrundea acolo și de atunci nu mai avu 
nici o clipă pentru a-și pune întrebări asupra cazului Denisei 
Landon. 

În apropiere de patul Nancyei, Gillespie observă modul în 
care fetița se agăța de mâna lui Kildare, puţin stânjenit. 

— ÎI iubesc pe Jimmy, doctore Gillespie. Este pe punctul de 
a mă vindeca. 

— Nancy este o bolnavă amabilă, doctore, spuse Kildare. 

— Luaţi-mi pulsul, se rugă Nancy. 

Kildare își ţinu respiraţia și își mușcă buza inferioară. 
Gillespie îl privea cu severitate. 

— Este... este un mic joc cu care ne amuzăm, doctore. 

— Arată-mi acest mic joc, Kildare. Arată-mi la ce jocuri își 
permite pulsul să se angajeze. 

Kildare oftă, luă încheietura mâinii lui Nancy, își așeză 
degetul pe venă și-l lăsă să alerge de-a lungul braţului copilei. 
Nancy râdea de plăcere, Kildare zâmbea, dar Gillespie se 
mulțumi să clatine din cap, să mângâie părul lui Nancy și să 
iasă. 

Exista o sală de așteptare mică, intimă, în vecinătatea 
serviciului de pediatrie. Gillespie se îndreptă spre ea și-i făcu 
semn lui Kildare să-l urmeze. O dată ușa închisă după ei, 
Gillespie se așeză într-unul dintre fotoliile confortabile din 
piele. 

— Conduita dumitale la căpătâiul bolnavului este 
surprinzătoare, doctore Kildare. 

— Eu... înțelegeţi, ea are nevoie să fie puţin distrată și acesta 
nu este decât un joc. 

— Te-ai atașat de Nancy, Kildare. 

— Da, domnule. 

— O recunoști? 

Kildare avu impresia că dinţii scrâşniră în ciuda voinţei lui. 

— Da, domnule, repetă el cu fermitate. 

— Chiar știind că nu va trăi? 

— Mai ales știind că nu va trăi. 

— Leucemia, Kildare, nu este un joc. Îţi dai seama de asta? 

— Da... Îmi pare rău... că am utilizat acest termen. 

— Ştii că în leucemie numărul trombocitelor din sânge este 
insuficient, pentru că o perturbaţie organică împiedică 
producerea lor normală și că din acel moment se înmulțesc 
leucocitele. Bolnavii n-au decât foarte puţine globule roșii. 
Însă există un nou produs, trombopepsina... Injectată la 
nivelul măduvei osoase, o face să reacționeze și să 
restabilească, cel puţin provizoriu, o formulă sanguină 
apropiată de cea normală. 

Kildare încerca să nu-și arate enervarea. 

— Am auzit vorbindu-se despre asta... 

— Vei auzi vorbindu-se probabil mai mult pe viitor. 
Injecţiile trebuie repetate și efectul lor este comparat cu cel al 
insulinei în diabet. 

Kildare își aţinti ochii măriţi de uimire asupra doctorului. 

— Mă lăsaţi să înţeleg că există o speranţă pentru Nancy? 

— Mi-e teamă că nu prea mult, dar nu se știe niciodată. 
Înţelegi, în medie, de la un donator nu se prelevează mai mult 
de o jumătate de litru o dată și trebuie un litru de sânge 
pentru a obţine din ce să se prepare o injecție de 
trombopepsină. Așadar, este aproape imposibil de fabricat 

medicamentul în cantitate suficientă, pe de altă parte, 
tratamentul este prea recent pentru a se putea pronunța în 
mod definitiv, însă dă speranţe. 

— Dar ce se poate face pentru Nancy? 

— Ea nu s-a dat bătută așa cum ne aşteptam și mi se pare 
foarte susceptibilă să se amelioreze prin noul medicament. În 
consecinţă, am luat legătura cu spitalul din Chicago, unde 
sunt făcute testările clinice, cu scopul de a o accepta și pe 
Nancy. 

Kildare își adună toată energia, sprijinindu-se solid cu 
mâna de masă. 

— Mulţumesc, șefule, spuse el. 

Gillespie îi acordă unul din rarele sale zâmbete. 

— După cum vezi, nu sunt căpcăunul care se crede! 

— Dar... dar nimeni nu crede... 

— Haide, Kildare, ştiu eu ce să mă aştept. O fac dinadins. 
Bodogănind, îmi fac personalul să muncească. Este un mijloc 
eficace. Dar uneori, trebuie să arăt ca am inimă. 

Era ora pauzei de prânz și elevele infirmiere aveau câteva 
clipe libere. Kildare luă ascensorul până la subsol, ieși în pas 
ușor şi ajunse exact la timp pentru a vedea plecând elevele 
din sala de autopsie. Se întrebă câte dintre ele vor avea poftă 
de mâncare, apoi nu se mai gândi la asta, deoarece sosea 
Denise. O aşteptă lângă ascensor. Ea își lăsă colegele să se 
năpustească în cabină și rămase în apropierea lui Kildare. Erau 
singuri și, pe neașteptate, ea îi dădu un sărut rapid. Apoi îl 
privi. 

— Ce se întâmplă, Jimmy? N-am văzut niciodată un bărbat 
să pară atât de fericit. 

— Sunt fericit, sunt fericit pentru o mulțime de motive... 
Tu... vremea frumoasă... acest spital plăcut... și, în special sunt 
fericit să fiu medic! 

— De acord, dar ce a provocat oare această explozie de 
bucurie? 

— Nancy, cazul de leucemie despre care ţi-am vorbit aseară. 
O vor trimite la Chicago cu avionul mâine, pentru a o supune 
unui nou tratament. Puștoaica nu va mai muri în câteva 
săptămâni, Denise, poate chiar se va vindeca, dacă rezistă 
destul timp. 

— Minunat! I se va face trombopepsină, medicamentul 
acela nou? Are mari șanse... spitalul din Chicago se consacră 
de mult timp acestor experienţe și... și... 

— De unde ştii toate astea, Denise? 

Ea clipi din gene, brusc stânjeită. 

— Am... am citit... mă interesez de tot ce privește medicina. 

— Această tehnică n-a fost folosită decât de puţin timp și tu 
cunoști până și numele medicamentului. Pun pariu că multi 
medici nu-l știu... și nu cred că se face multă publicitate 
tratamentelor instituite în aceste spitale particulare. Denise, 
de unde știi toate astea? 

— Am auzit vorbindu-se la Chicago. 

— Dar tu ești din Saint-Paul! 

— Acolo... m-am născut și am crescut. Am... am lucrat la 
Chicago. S-a vorbit despre... și la urma urmei, de ce oare îmi 
dau osteneala să-ţi explic asta? Sunt fericită că Nancy poate 
spera într-o ameliorare și aș vrea să fie la fel pentru toți 
oamenii atinși de această boală. 

— În orice caz... pentru o elevă din primul an... 

— Destul de proastă pentru a întreba de ce nu este 
anesteziat un cadavru! 

Brusc, Kidare o prinse strâns de amândouă braţele și o tinu 
ferm. 

— Asta era special pentru mine, nu-i așa? Pentru a mă face 
să cred că nu ştii toate metodele și deprinderile din spitale? 

— Ce cauţi oare să inventezi? Nici măcar nu știam că erai 
acolo. Pentru Dumnezeu, ce-mi reproșezi? Aseară eram atât de 
buni prieteni și astăzi mă tratezi ca și când aș fi un fel de... 
criminală. 

EI își slăbi imediat strânsoarea. 

— Îmi pare rău, Denise. Ai dreptate. Mi-am lăsat imaginaţia 
să rătăcească. Bineînţeles, revistele medicale au vorbit despre 
noul medicament şi despre speranţele pe care le-a declanșat. 
Erai la Chicago, unde au fost făcute principalele experienţe și 
ziarele locale au dat probabil anumite informaţii. 

Ea făcu un pas înapoi. 

— Mulţumesc că mă crezi, Jimmy. 

— lartă-mă, Denise. Sunt mulţumit că te interesezi atât de 
mult de medicină încât să studiezi și îţi amintești toate aceste 
lucruri. Cum ţi-am mai spus, vei fi o infirmieră strașnică și 
pentru că am fost atât de bănuitor, îţi datorez o altă cină... 

— Şi eu îţi datorez asta... Aruncă o privire rapidă în jurul ei 
înainte de a-l săruta pe Kildare, apoi fugi de-a lungul 
coridorului. Kildare zâmbi şi o privi dispărând pe ușa care 
dădea spre scară. Era un idiot s-o bănuiască... Pentru ce? 
Pentru că știa prea multe? Era la fel de ridicol ca acea remarcă 
prostească de la morgă... la fel de ridicol și lipsit de sens. 


Capitolul 4 


Kildare nu pierdea nici o ocazie s-o vadă pe Denise. 
Câteva clipe pe un coridor, sau într-o cameră goală pe care 
ea o curăța, alteori în cafeneaua mică din faţa spitalului. 
N-aveau niciodată suficient timp la dispoziţie pentru a 
înnoda o adevărată intimitate, dar erau mulţumiţi să se 
întâlnească. 

Kildare se întrebase deseori dacă era îndrăgostit de Denise: 
răspunsul era mereu rezervat și știa de ce... Acel mister ce o 
înconjura pe tânăra fată. Kildare rămânea ore întregi treaz 
încercând să-l pătrundă. Avea totuși mare grijă să nu-i arate 
nimic acesteia, să nu-i pună niciodată întrebări, pentru că-și 
dădea seama că ea n-ar fi vrut asta. 

Într-o zi o întâlni pe un coridor pustiu. 

— Jimmy, n-am uitat niciodată seara minunată pe care am 
petrecut-o împreună. În consecință, m-am hotărât să 
recidivez... 

Continuă: 

— Am retras o sută de dolari din economiile mele și 
mergem să-i cheltuim. Facem un adevărat chef. Să nu 
obiectezi că nu se poate accepta să plătească o femeie. Asta 
poate fi adevărat pentru un bărbat cu o situaţie, dar un intern 
este un băiat fără un ban și prin urmare, nu se poate simţi 
offensat. 

Un zâmbet apăru pe faţa lui Kildare. 

— Bine, bine, Denise. Am înţeles. Nu pot refuza o invitaţie 
astfel prezentată... Așadar, pe mâine seară la ora șapte și 
jumătate? 

— La și jumătate, exact... nu cred că voi fi mai fericită decât 
când te vei hotărî să te căsătoreşti cu mine. 

— Să nu grăbim lucrurile, spuse el râzând. 

— Glumeam. Nu știu nici măcar dacă sunt îndrăgostită de 
tine sau este vorba de capriciul unei eleve din primul an 
pentru marele său doctor... 

— Dumnezeule! gemu Kildare. 

— În concluzie, tu vei fi într-o zi foarte celebru și eu elevă 
în al doilea an. Vreau să-ţi spun... când vei fi numit șef de 
clinică, îţi voi permite să mă inviti la cină. 

— Voi aştepta acest moment cu nerăbdare și îmi voi 
amaneta chiar stetoscopul dacă va trebui! Pentru moment, 
trebuie să mă întorc la slujbă. 

Kildare petrecu două ore la serviciul de urgente, apoi 
lucră până târziu la dispensar. Ar fi trebuit să fie liber la ora 
zece, dar își schimbă garda cu doctorul Agurski pentru a 
beneficia de patru ore în plus noaptea următoare. Spera ca 
Denise să poată face în așa fel încât să se întoarcă și ea mai 
târziu. 

De data aceasta, el se preocupă mai întâi de un taxi și-l făcu 
pe şofer să aștepte în fața pavilionului infirmierelor. Denise 
era deja în vorbitor. Această fată minunată îi plăcea de fiecare 
dată mai mult. 

Era o apariţie de vis în rochia de cocteil verde ca apa și 
pantofii eleganţi din satin de aceeași culoare. Îmbrăcămintea 
şi accesoriile erau evident lucruri de preț de cel mai bun-gust. 
Kildare se gândi în mod firesc că tânăra moștenise ceva bani 
de la părinţii săi... sau că unchiul și mătușa despre care îi 
vorbise erau bogaţi și generoși. 

— Ești încântătoare, Denise. 

— Oh!... asta este mai ales datorită banilor mei! se ironiză 
ea veselă. 

— Desigur, asta contează! spuse el adoptând un ton liniștit 
și fu sigur că seara lor va fi la fel de plăcută ca prima. În taxi, 
Denise îi întinse două bancnote de cincizeci de dolari. 

— Îi vei cheltui până la ultimul bănuţ. Am și o rezervă. 
Prima dată ar fi trebuit să plătească fiecare partea sa, Jimmy. 
Asta va compensa, de acord? 

— De acord... În mare parte pentru că trebuie neapărat. 
Totuși, ca să fiu cinstit, mărturisesc că asta nu mă frământă. 
Internii sunt o categorie specială. Sunt atât de frecvent lefteri, 
încât au dreptul la o mână de ajutor. Nu, fără glumă, găsesc 
foarte drăguţ din partea ta, Denise! Dar mă voi revanșa, să fii 
sigură de asta. 

— Când vei încasa primul tău salariu substanţial, doctore 
Kildare. Acum să nu mai vorbim despre asta. Să începem bine 
seara noastră... așa. 

ÎI sărută cu o sinceritate dezarmantă care-i tăie respiraţia, 
zâmbitor și foarte mulțumit. Cel care-i întâmpină fu același șef 
de sală. 

— Bună seara, doctore, sunt încântat să vă revăd. 

— Mulţumesc, suntem încâtaţi că am revenit, răspunse 
Kildare serios. 

La masă, Denise îi apăsă mâna. 

— Şi-a amintit, Jimmy... şi-a mintit că te-am numit doctore. 

— Te-a recunoscut și a făcut o asociere de idei, o corectă Kildare. 

— Sunt gata să pun pariu... Am uitat să-ţi spun... Am O 
învoire specială în seara aceasta, până la ora două! 

Comandară niște aperitive și se duseră să danseze. Imediat 
ce-o îmbrăţișă pe Denise, Kildare simţi cum toată dragostea sa 
renaşte, sporeşte și preferă să nu mai vorbească. 

Ea rămase de asemenea tăcută. Din când în când îi arunca 
o privire și el îi găsi ochii prea serioşi pentru o tânără care-și 
acorda o seară de destindere. Acest mister continua oare să-l 
deranjeze? Se întrebă o dată în plus ce puteau să însemne 
toate acestea? 

Comandară un meniu identic celui de prima dată și asta le 
făcu o şi mai mare plăcere, pentru că avură timp să-l savureze, 
știind că le rămâneau două ore pentru a dansa, cu atât mai 
mult cu cât doreau asta. 

— Așadar, vei intra în anul al doilea și fără efort. 

— Am avut mult noroc, Jimmy. 

— Nu, este mai mult decât noroc... Ar fi vrut să-şi continue 
complimentul, dar ea luă brusc aerul său alarmat și vorbele i 
se opriră pe buze. 

Ea lăsă ochii în jos. 


FANTOMELE TRECUTULUI 41 


— Noroc... nimic altceva decât noroc curat. 

Expresia sa înspăimântată nu însemna așadar nimic și 
Kildare își continuă fraza. 

— Ai un adevărat talent de infirmieră, Denise. Este un lucru 
destul de frecvent, dar la asta se adaugă remarcabila ta 
capacitate de a studia. 

— Nu voi uita niciodată acea lecţie de la morgă, râse ea, 
dintr-o dată relaxată și cred că va fi mult timp menţionat cazul 
printre personal. 

— Îmi face plăcere să văd că știi să râzi de scăpările tale. Este 
o dovadă de fineţe intelectuală și tărie de caracter. Să bem în 
sănătatea ta. 

O privi drept în ochi pe deasupra mesei și ridică încet 
paharul. 

— Pentru tine, Denise Landon, care ești un preţios recrut 
pentru corporație. Nu vei rămâne o simplă infirmieră, te vei 
specializa în cele mai delicate domenii, deoarece este genul 
care vrea mereu să facă mai mult! Singurul lucru periculos 
pentru carieră, este incredibila ta frumuseţe. Ar putea apărea 
cineva care să te ia de soţie. 

— Mi se întâmplă deseori să sper că ai putea fi tu acel 
cineva, Jimmy. 

— Cine ştie? spuse el păstrând tonul degajat pe care-l 
adoptase de la începutul serii. 

„Voi avea nevoie de o infirmieră pentru a se ocupa de 
cabinetul meu. Luând-o de sotie, ar fi un mijloc economic de 
a ieşi cu bine... Fără ore suplimentare de plătit!“ 

Ea scutură din cap. 

— Nu mă văd foarte bine în acest rol, dragul meu. Știu cu 
certitudine ce vreau. 

— Ah? Ai putea oare să-mi împărtășești și mie? 

— Într-o zi, voi fi infirmieră șefă la chirurgie...până când mă 
voi simti prea bătrână pentru această muncă epuizantă. Atunci 
voi sui ultima treaptă... directoare de infirmiere. 

— Şi vei ajunge acolo... Văd că ești hotărâtă să nu te lași oprită 
de nimic. Aș vrea să fiu la fel de sigur și eu de ceea ce voi face. 

— Un medic are de ales între multe specialităţi. O infirmieră 
este destul de limitată. Dar este adevărat, ştiu ce vreau. 
Consideri că țintesc prea sus, Jimmy? 

— Pentru nimic în lume... și dacă îţi pot da o mână de 
ajutor, contează pe mine. Acum, dacă am vorbi despre altceva 
și nu ne-am gândi decât să profităm de clipa prezentă? Să 
mergem să dansăm... 

Pe neașteptate, un clarinet scoase un sunet discordant, 
celelalte instrumente se opriră şi dansatorii rămaseră pe loc. 
Cineva ţipă, apoi se auziră venind de la o masă din capătul 
pistei gâfâieli și horcăieli. 

Șeful de sală își croia drum prin mulțimea tăcută dintr-o 
dată. Căuta pe cineva şi, când îl văzu pe Kildare, ochii îi 
străluciră de speranță. 

— Doctore... doctore... un bărbat se sufocă.. nu știu ce s-a 
întâmplat... 

— Să mergem acolo, îi spuse Kildare Denisei și alergară în 
spatele şefului de sală care le deschidea drumul. 

Bărbatul era așezat, aplecat în față, cu capul pe masă. Faţa 
îi devenise albastră. Un chelner îl încuraja lovindu-l cu putere 
în spate, ceea ce nu reușea decât să-i provoace gâfâieli și mai 
anevoioase. 

— Este deja cianozat, spuse Kildare. 

— Dumneavoastră, le comandă Denise chelnerilor, cu o 
voce autoritară, veniţi aici! Puneti două mese cap la cap. 
Repede, vă rog.. repede. Nu vedeţi că acest bărbat are nevoie 
de ajutor? Unde este șeful de sală? Ah! Telefonaţi imediat la 
spitalul Blair și spuneţi-le să trimită o ambulanță... de 
urgență... Ocupaţi-vă imediat de asta, vă rog! 

Kildare îl îndreptă pe bărbatul prăbușit și-i trase capul pe 
spate. Îi deschise gura, dar nu putu vedea nimic. 

Bărbatul avea probabil cam cincizeci şi cinci de ani, era 
corpolent, bine îmbrăcat. O femeie care ţinea să se facă utilă, 
spuse că era vorba despre soțul ei. 

— Cred că a înghiţit ceva strâmb. A început brusc să se sufoce... 

— Bun! spuse Kildare. Dacă cineva îl prinde de picioare, îl 
vom întinde pe mese. 

Privi în jurul său. 

— Denise, Denise... Aţi văzut-o pe tânăra care era cu mine? 

— Alerga în direcţia bucătăriei, spuse unul dintre chelneri. 

— Bucătărie? repetă Kildare surprins... În sfârșit... ridicaţi-l... 
ridicaţi-l ! Nu este timp de pierdut... 

Așezară bărbatul pe masa de operaţie improvizată. Denise 
se întoarse și-i întinse lui Kildare un cuțit mic de bucătărie cu 
lama bine ascuţită. 

— Este ascuţit, îi spuse ea... nu este steril, dar este ascutit. 

Începu să-i dea înapoi pe fiecare pentru a elibera 
împrejurimile mesei. Kildare examină gâtul bărbatului, încercând 
să localizeze obstrucţia. Dar ceea ce înghiţise era fixat mult 
prea profund pentru a fi extras fără un instrument special. 

Denise luă pulsul bărbatului. 

— Slab, spuse ea, nu mai trebuie așteptat. Trebuie să-i dai 
drumul. 

Se aşeză la capul mesei, desfăcu cravata bărbatului și-i 
descheie cămașa. Apoi, îi prinse bărbia cu amândouă mâinile 
şi, înarmându-se cu curaj, o trase cu putere pe spate. 

— Gâtul este în extensie, îi poţi da drumul, doctore. 

Kildare examină lama. Din fericire, părea curată și 
oricum, trebuia să-și asume riscul. Încă două minute și omul 
va fi mort. Kildare introduse lama la mijlocul gâtului, 
perforând traheea. ÎI afundă mai adânc, lărgind prima incizie 
minusculă. Aerul pătrunse cu forță prin plagă și ajunse la 
plămâni pustiti. În câteva secunde, bărbatul își pierdu tenta 
cianozată și făcu mișcări convulsive datorate durerii din 
plagă. 

— Staţi liniștit, spuse Kildare, vă va mai durea doar o clipă. 

Degajă mai mult traheea, apoi menţinu plaga larg deschisă 
cu ajutorul lamei. Denise slăbi încet tracţiunea asupra 
bărbirei, carnea se relaxă și plaga s-ar fi închis dacă doctorul 
n-ar fi menţinut cuțitul în loc. Bărbatul gemu și se răsuci de 
durere. Denise îi puse mâna pe frunte. 

— Totul este în ordine acum, domnule. Încercaţi să nu vă 
mișcaţi. Îndată ce va sosi ambulanţa, vă vom face o injecție 
care vă va potoli suferinţa. 

— Sper că vor avea o canulă traheală la bordul ambulanţei, 
spuse Kildare cu o voce îngrijorată. 

— I-am spus șefului de sală să le recomande să se înarmeze 
cu una. 

Denise privi sângele care începuse să ţâșnească din rană. 
Se apropie de una dintre mesele rămase neocupate, luă toate 


FANTOMELE TRECUTULUI 45 


şerveţelele împăturite și se folosi de ele ca de tampoane. ÎL 
înmuie pe unul în apă rece şi-l puse drept compresă pe 
fruntea pacientului, care îi mulţumi din priviri. Apoi, luă 
mâna bolnavului în a sa, pentru a-i da un sentiment de 
încurajare. 

Kildare auzi cu ușurare sirena ambulanței. După câteva 
momente, un infirmier intră ţinând o canulă învelită într-o 
compresă sterilă. Kildare o văzu pe Denise luând-o în mână ca 
o expertă. Desfăcu compresa, prinse canula și Kildare tinu 
depărtate marginile plăgii în timp ce tânăra înfipse cu 
îndemânare canula. Kildare, cu bisturiul improvizat în mâini, 
fu cuprins brusc de un acces de slăbiciune. 

— Este perfect, Jimmy, murmură Denise. Canula este pusă. 
Acum este salvat. 

— Da, spuse Kildare, revenindu-și rapid, dar ţi-o datorează 
mai ales ţie. 

— Ce prostie! îi replică Denise, dar era încântată. Tu ești 
medicul care a operat, nu? 

Ei ajutară la instalarea bărbatului pe brancardă și Kildare, 
însoţit de soţia bolnavului, îl urmă până la ambulanță. 

— Ceea ce a înghiţit va fi extras la spital. Se va sutura plaga 
pe care i-am făcut-o cu cutitul. În două sau trei ore, va fi pe 
picioare. 

Dispărându-i frica, femeia era gata să plângă. 

— Dacă n-aţi fi fost acolo, doctore, ar fi fost mort. Vă sunt 
atât de recunoscătoare... şi infirmierei. Ştiu că este o 
infirmieră după modul în care a lucrat. Este o binecuvântare a 
cerului că eraţi amândoi acolo în această seară. 

— Sunt fericit că am putut fi de folos. 

— Pentru onorariul dumneavoastră, doctore... vă rog să 
trimiteţi doar nota. 

Kildare își frecă obrazul o clipă, apoi se opriră pentru că 
brancarda era urcată în ambulanță. 

— Nu va fi un onorariu, spuse el. Eu sunt un intern de la 
Blair, dar știu să efectuez o operaţie atât de simplă ca 
traheotomia. 

— Un intern, repetă ea cu un zâmbet șters. Ce medic 
admirabil vei fi într-o zi, tinere. 

— Mulţumesc. Voi trece să-l văd pe soțul dumneavoastră 
mâine. Vă asigur că totul va fi bine. 

Ambulanţa se îndepărtă, Denise i se alăturase lui Kildare. 

— Jimmy, am auzit-o ce a spus și sunt foarte mândră de 
tine. 

— Ah, da? vocea lui Kildare era egală. Cred că trebuie să 
revenim în restaurant, să plătim nota și să ne întoarcem. Îmi 
este de-ajuns pentru această seară. Ţic? 

— Eu... Cred într-adevăr doctore, că am face mai bine să ne 
întoarcem şi să ne revenim din aceste emoții. 

Când reveniră la masa lor, pe ea se afla o sticlă de şampanie 
de marcă și un chelner radios o ajută pe Denise să se așeze. 
Şase oameni se grăbiră să strângă mâna lui Kildare și să-i 
felicite pe Denise şi pe el. 

— Fără notă de plată, doctore, spuse șeful de sală căruia 
Kildare îi făcu un semn... nu în această seară şi în nici una 
dintre cele în care veţi vrea să ne onoraţi cu prezenţa. Ştiţi 
cine era acel gentleman? 

— N-am nici cea mai mică idee. 

— N-aţi auzit niciodată vorbindu-se despre Paul Blanchard? 

— Poate, dar asta nu m-a impresionat. 

— În primul rând este unul dintre principalii acţionari ai 
acestui hotel. Conduce laboratoarele aerospaţiale și face parte 
din numeroase comisii oficiale atât în stat cât şi în oraș. 

— Oh! să ştiţi, aş fi fost tot atât de mulţumit dacă era vorba 
de unul dintre clienţii dumneavoastră necunoscuţi, de primul 
venit... 

— Bineînţeles, doctore... Dar se întâmplă că s-a nimerit să 
fie Paul Blanchard. Și nu puteți schimba nimic din asta, nu-i 
aşa? 

— Cu siguranță, nu... Mulţumesc pentru şampanie... și 
pentru restul. 

Chelnerul turnă șampania, orchestra cântă din nou și 
dansatorii evoluau pe pistă. Sala își reluase aspectul normal. 
Kildare își ridică paharul. 

— Primele mele onorarii! 

— Este de bun augur, spuse Denise veselă, nimic nu este 
prea bun pentru doctorul Kildare! 

— Trebuie să recunosc că începe bine! admise el. Nu 
vorbesc despre şampanie, nici despre masa gratuită. 
Întâmplător, asta-mi va permite să-ţi înapoiez banii. 

— Oh! asta este fără importanţă. 

— Denise, aș vrea să te întreb ceva. 

Aerul bucuros al tinerei dispăru aproape instantaneu și 
Kildare își dădu seama cât de superficială era bucuria sa. Ea se 
aplecă peste masă și își aţinti asupra lui ochii imploratori. 

— Jimmy... nu acum, te rog. 

— Este necesar. Trebuie să știu. 

— Cum vrei. 

— Denise, tu nu ești o elevă infirmieră pe punctul de-a intra 
în anul doi. Ai tratat acest caz de urgență mai bine decât mine. 
Ştiai foarte exact ce dimensiune de lamă îmi trebuie. Te-ai 
asigurat dacă cei de pe ambulanţă vor aduce o canulă. I-ai luat 
pulsul tipului și ai recunoscut simptomele agoniei. I-ai prins 
bărbia, i-ai pus gâtul în extensie, astfel încât să pot opera... 
Cunoșteai chiar termenul... în extensie. Ai făcut tot atât, dacă 
nu mai mult decât mine pentru a salva această viaţă. Ai spus că 
ești mândră de mine, dar asta nici nu se compară cu mândria 
şi recunoştinţa pe care le simt eu faţă de tine. 

— Mulţumesc, Jimmy. 

— Dar, Denise, tu ești infirmieră calificată. Ai putea să fii 
chiar medic. Ai practica necesară pentru ambele profesiuni. 
Ce ai de spus despre asta? Cine ești tu, Denise? Oare cine eşti? 

Ea se lăsă pe spate, parcă apăsată pe scaunul său. 

— Sunt Denise Landon, elevă infirmieră în primul an. N-am 
nimic altceva de spus, doctore, în afară că te rog să mă duci 
înapoi la spital. Du-mă înapoi, Jimmy... te rog... și nu mă 
întreba mai mult. Nu pot să suport... Nu pot. 


Capitolul 5 


Paul Blanchard era așezat în pat și, cu excepţia 
pansamentului îngust la pe gât, părea absolut normal. Îl 
întâmpină pe Kildare cu un semn din cap. 

— Cum vă simţiţi, domnule Blanchard? 

— Foarte bine, doctore. 

Kildare răspunse că era încântat și se îndepărtase deja de 
pat, înțelegând că Blanchard nu-l recunoscuse, când acesta îl 
reţinu cu un gest. 

— Dar dumneata eşti tânărul intern care mi-a salvat viaţa aseară! 
Iartă-mă... Nu te-am recunoscut. Totul a fost atât de confuz, după 
ce am înghiţit bucata aia de biftec care mi-a astupat gâtul. 

— Înţeleg foarte bine, domnule. 

— Era cât pe ce să mor, nu-i așa? 

— Trebuia intervenit de maximă urgență. 

— Îti sunt foarte recunoscător, crede-mă... Ei bine, te 
numești, Kildare, este bine așa? Este un nume pe care nu-l voi 
uita, doctore. Am o datorie foarte serioasă faţă de dumneata. 

— Nu-mi datoraţi absolut nimic, domnule. Pur și simplu, 
norocul a făcut să mă aflu acolo. 

— Cred că am înţeles că tânăra care te însoțea este 
infirmieră. 

Kildare șovăi o secundă și se gândi că este de preferat să nu 
menţioneze că Denise nu era decât elevă în primul an. 

— Exact... ceea ce a fost un dublu noroc, aș spune. 

— Eşti foarte sigur că nu pot face nimic pentru dumneata, 
doctore? Pentru dumneata sau pentru infirmieră? 

— Absolut, domnule. Nu se pune problema de onorarii sub 
o formă sau alta. Eu n-am dreptul să practic medicina în afara 
spitalului. Fireşte, în caz de urgență, fac tot ce pot. 

— Şi mi se pare că o faci foarte bine. Medicul meu personal 
mi-a spus că dacă intervenţia nu avea loc atât de rapid, aș fi 
fost mort. Din câte mi-a spus soția mea, aveam deja fața 
albastră când m-ai operat. 

— Vă lipsea oxigenul, domnule. Îmi pare rău că am 
procedat în mod puţin rudimentar, dar trebuia s-o fac 
repede. 

— În mod rudimentar? Dar ai făcut o treabă magnifică! Te 
vei ocupa de mine cât timp voi sta aici? 

— Nu, domnule. Acest etaj nu face parte din serviciul meu 
în acest moment. Am vrut pur și simplu să văd cum... 

— Sunt încântat că ai venit, doctore. Aş fi fost chiar foarte 
decepţionat în caz contrar. Sunt nerăbdător să-i vorbesc 
despre dumneata doctorului Gillespie... 

— Oh! Să nu faceţi asta, i-o tăie Kildare, într-adevăr nu 
merită osteneala. 

— Drept să-ţi spun, i-am cerut să treacă pe aici. Voiam să am 
permisiunea sa înainte de a te vedea. Cunosc toate 
regulamentele dezagreabile în vigoare într-un spital. Știu de 
asemenea că jandarmul le aplică în mod strict. A, sunt încântat 
că m-ai auzit numindu-te jandarm, Leonard... 

Kildare inspiră adânc înainte de a se întoarce. Gillespie se 
afla în prag și Dumnezeu ştie de când! 

— Vă rog să mă iertaţi pentru prezența mea aici, doctore... 
dar doream să știu cum se simte domnul Blanchard... 

— Înţeleg foarte bine, mormăi Gillespie. 

Blanchard se indignă. 

— Ascultă-mă, Leonard, dacă îl vei pedepsi pe acest tânăr 
pentru că a venit să mă vadă, jur că voi cumpăra acest spital 
numai pentru plăcerea de a te concedia personal. 

— Nu-i reproșez nimic, Paul, spuse Gillespie zâmbind. La 
drept vorbind, sunt mai degrabă mândru de el. 

— Mulţumesc, șefule... Kildare își simți genunchii 
întărindu-se. 

— Acest tânăr mi-a salvat viaţa, Leonard, o știi bine. A ajuns 
alergând și n-a ezitat asupra modului de a acţiona. Doctorul 
Hanley mi-a spus că a reușit o impecabilă trah... naiba știe cum 
numiţi voi asta... cu atât mai mult cu cât nu dispunea decât de 
un cuțit de bucătărie. 

— A procedat cum ar fi făcut oricare dintre interni, Paul. 
Sunt convins că s-a descurcat foarte bine, dar să nu-ţi 
imaginezi că este un erou pentru atâta lucru! 

— În ochii mei merită o medalie. Dar tocmai mi-a spus că 
n-are nici măcar dreptul să accepte un dolar, deoarece o 

clauză stupidă a regulamentului îi interzice să încaseze 
onorarii. Pun pariu că nici doctorul meu, nici spitalul 
dumitale blestemat nu vor pierde ocazia să-mi trimită o notă 
cât mai piperată posibil. Și acest tânăr, care mi-a salvat viaţa, 
n-are dreptul la nimic! Este lipsit de sens! Și infirmiera. Oare 
ea are dreptul la un bănuț? Pentru că poţi să mă crezi, 
Leonard, ea şi-a făcut partea sa din muncă! 

— Cred că ne putem abtine de a discuta despre onorarii, 
Paul. După cum bine ai spus, Hanley şi spitalul îţi vor cere o 
grămadă de bani. De altfel, nu vei sărăci din atâta. 

Kildare se îndepărtă în vârful picioarelor. Dorea cu 
disperare să plece înainte ca Gillespie să-i pună întrebarea 
care-i venise cu siguranță în minte. Dar Kildare nu fu destul de 
rapid. 

— De ce naiba pleci, Kildare? îl întrebă Gillespie ursuz. 

— Ei bine!... Voiam să cobor la etajul meu, domnule. 

— Această infirmieră, reluă Gillespie — și inima lui Kildare 
tresări — nu mi-a spus nimeni despre cine este vorba. 

— Domnișoara Landon. 

— Landon, Landon...? Nu-mi spune mare lucru. Lucrează în 
acest spital? 

— Da, domnule. 

— Ah! în ce serviciu? Cum se face că n-o cunosc? 

— Este... este o elevă din primul an. 

— O elevă? Din primul an? bombăni Gillespie. 

— Da, domnule. 

Blanchard râdea atât de zgomotos cât îi permitea gâtul care 
încă îl durea. 

— Vezi, Leonard, că ai face mai bine să-ţi lași ucenicii să 
preia ștafeta. Admiţând că avem aici o monstră a muncii de 
care sunt capabili un intern și o elevă infirmieră din primul 
an, poţi lăsa spitalul pe mâinile lor. Nu vor face mai mult 
rău decât dumneata și complicii dumitale din vechea 
branșă. 

— Cred că este timpul să mă retrag, spuse Kildare. 

— Să fii în biroul meu peste douăzeci de minute, ordonă 
Gillespie. 

— Bine domnule. 

De abia făcuse câţiva pași, că-l auzi pe Gillespie râzând în 
hohote. Putin mirat, internul își continuă drumul, întrebându-se 
ce întrebări îi va pune șeful și, mai ales, ce va răspunde el, 
dacă acestea se referau la Denise. 

Trecu de etajul său, sperând s-o găsească pe tânără. Dar era 
probabil într-o sală de curs, deoarece nu zări nici o elevă 
infirmieră. Reveni în serviciul său și vorbi cu câţiva bolnavi, 
fără să priceapă prea bine cine erau și de ce sufereau. Trăia 
într-un univers de neliniște şi acum, doar asta conta. 

Douăzeci de minute mai târziu, era în faţa secretarei 
doctorului Gillespie. Ea îl privi atent, cu o anumită răceală pe 
care o destina internilor. 

Kildare ciocăni şi Gillespie răspunse. Era așezat în spatele 
biroului său mare și-l privi pe Kildare fără asprime, însă nici cu 
căldură. 

— Paul Blanchard este unul dintre prietenii mei buni. În 
același timp, este şi un om important. Dar cred că ai aflat 
deja asta. 

— Am auzit vorbindu-se, doctore. 

— Te-am chemat pentru două motive, doctore. Mai întâi, aș 
dori să-ţi mulţumesc personal pentru ce ai făcut aseară și asta 
nu în calitate de medic șef al acestui spital, ci în aceea de 
prieten al domnului Blanchard. 

— Ah... Mulţumesc mult, șefule. 

— Ai acţionat după tradiţiile spitalului Blair, Kildare — și de 
data aceasta îţi vorbeşte medicul șef. Cu toate acestea, nu 
pierde din vedere că numai întâmplarea te-a pus în situaţia în 
care te-ai putut face util. Ceea ce ai făcut era responsabilitatea 
oricărui intern. 

— O ştiu perfect, domnule. 

— Foarte bine! Blanchard ţinea neapărat să te 
recompenseze. L-am convins să-și schimbe părerea. Ai vreo 
obiecţie? 

— Oh! nu... replică prompt Kildare. Dimpotrivă, sunt 
foarte fericit. N-aș fi acceptat nimic de la el, indiferent sub ce 
formă. 

— Sunt mulțumit că suntem de aceeași părere, Kildare. 
Acum, vorbește-mi puţin despre acea infirmieră. Cine este? 

— Cred că v-am spus, o elevă din primul an... de altfel, va 
intra în anul al doilea. Se numește Denise Landon. 

— Da, mi-ai spus. Nu este oare fata care a scris acea 
scrisoare de adio? 

Kildare se întrebă dacă scăpase ceva vreodată atenţiei lui 
Gillespie și își promise că dacă, din întâmplare, o văduvă 
seducătoare voia să se interneze la Blair, va încerca să-l facă pe 
șef să se intereseze de ea. Asta îi trebuia lui Gillespie, o femeie 

care să-i ocupe timpul liber. Era de prea mult timp văduv și 
avea la dispoziție prea multe ore în care să se gândească la 
ce-ar putea face pentru a-i agasa pe interni și mai ales pe 
doctorul Kildare. 

— Da, ea este.... dar nu era o scrisoare de adio. 

— Ştiu. Aseară, se pare că a acţionat ca o infirmieră cu 
experienţă. Este corect? 

— Ea... a făcut ceea ce i-am cerut... Și-a păstrat calmul și a 
fost foarte utilă. 

— Ah! A acţionat doar după instrucțiunile dumitale? 

— Mai mult sau mai puţin. 

— Da sau nu, Kildare? 

— Da, domnule. 

Gillespie se adânci în fotoliul său. 

— Foarte bine! Așadar, ieși cu ea? 

— Este o fată fermecătoare, domnule. Și era seara mea liberă. 

— Nu pretind că n-ai avea dreptul s-o faci. Dar cu ce scop? 
Un fel de cură? 

— De cură? 

— Oh! Haide Kildare. Înţelegi perfect ce vreau să spun. 
Această tânără a scris un bilet de adio și a oferit o scuză care 
nu stă în picioare. Este extrem de seducătoare... 

— Așa este... sublinie Kildare. 

— Pun pariu că nu-ti imaginezi că sunt capabil să remarc o 
fată frumoasă... în cazul în care nu este ţintuită într-un pat cu 
simptomele unei boli rare. 

Kildare observă o mică licărire în ochii lui Gillespie și știu 
că se afla din nou pe un teren solid. 

— N-am crezut asta niciodată, domnule. 

— Aș paria că da, Kildare. Asta este tot. Mulţumesc încă o 
dată pentru munca dumitale. 

— Sunt fericit că am putut fi de folos. La revedere, 
domnule. 

Kildare ieși cu impresia că nu mai purta toată omenirea pe 
umeri. Consideră că se descurcase bine în legătură cu Denise, 
dar voia s-o pună în gardă. Gillespie era capabil s-o convoace 
în biroul său pentru a-i mulțumi și ei şi dacă scăpa un cuvânt 
mai mult, șeful ar fi cucerit-o. 

Kildare tocmai atinse probabil un punct sensibil. Își 
repetă că Denise nu era decât o elevă în primul an, înzestrată 
în mod deosebit. Nu putu totuși să-și înăbușe rezervele pe 
care le simţea cuprinzându-l de fiecare dată când se gândea 
la asta. 

Ştia că elevele infirmiere mergeau la prânz la cafenea și el 
la acea oră trebuia să fie prezent la radiologie. Făcu astfel încât 
să fie înlocuit de Agurski, apoi se duse și se așeză în apropiere 
de intrarea restaurantului. Când o zări pe Denise, îi făcu semn 
că voia să-i vorbească. 

Fa luă o tavă și se apropie încet de masa încălzită, în așa fel 
încât să fie ultima fată. Kildare o urmă. După ce-și alese 
prânzul, ea se aşeză la o masă mică, rotundă, liberă. Cărându-și 
tava, Kildare se prefăcu că încearcă să găsească din ochi un loc 
liber și se indreptă spre masa ocupată de Denise. 

— Permiteţi? 

— Vă rog, doctore. 

Fl se așeză, scăpă de tavă și începu să caute prin farfuria sa. 

— Gillespie m-a chemat în biroul său. Voia să știe cine ești. 

Ea scoase o scurtă exclamaţie și rămase cu furculita în aer. 

— Continuă să mănânci. Fii cât mai indiferentă cu putinţă. 

— Dar... doctorul Gillespie... 

— Tipul pe care l-am salvat aseară este mai important decât 
ne-a spus șeful de sală. Și se întâmplă să fie un prieten bun al 
lui Gillespie. Marele patron voia așadar să-mi mulțumească. 
De altfel, are un mod curios de a-și manifesta recunoștinţa, în 
sfârșit... să trecem peste asta. Mi-a pus întrebări despre tine. 
I-am spus că ești elevă în primul an și că te-ai dovedit foarte 
utilă, dar că n-ai făcut decât să asculti de ordinele mele. 

— L-ai spus că tu m-ai trimis că caut un cuţit și... să fac tot 
restul? 

— N-a fost nevoie să dau amănunte, slavă Domnului. Dar 
nici n-am spus nimic categoric, am lăsat să se înțeleagă... și a 
fost mulțumit. Dar, în cazul în care te întreabă — și este foarte 
probabil — fii atentă să nu mă contrazici. Amintește-ţi... eu ţi-am 
indicat ceea ce trebuie să faci. 

— Mulţumesc, Jimmy. Un lucru totuși... crezi ce ţi-am spus 
aseară? Că știam toate astea, pur şi simplu pentru că am citit? 

— Bineînţeles că te cred. Am avut tot timpul să mă gândesc 
bine. Cum oare ai fi știut altfel? Oricine poate citi descrierea 
unei traheotomii într-un dicţionar medical de familie! Ceea ce 
poate m-a mirat mai mult este că știi nişte termeni medicali, 
dar ai urmat niște cursuri de medicină și este normal că ai 
reţinut ce vi s-a predat! Doar ăsta este scopul studiilor. 

— Îmi pare rău că am fost atât de dezagreabilă la încheierea 
cinei, Jimmy. 

— Eram amândoi nervoși. Să uităm totul... în afară că nu 
trebuie să mă contrazici dacă Gillespie îți vorbește. 

— ÎL voi convinge, Jimmy. 

— Desigur, de ce nu? Este întotdeauna ușor să convingi 
când spui adevărul... ce clipe frumoase am petrecut aseară 
înainte ca acel mâncăcios de Blanchard să se îndoape până 
când i s-a așezat de-a curmezișul. 

— Să sperăm că, data viitoare, nimeni nu va avea nici măcar 
o colică. Va exista oare o dată viitoare, Jimmy? 

— Ba bine că nu! Mă voi duce să verific în ce seară sunt 
liber! 

— Mulţumesc, dragul meu. Dacă n-ar fi împotriva 
regulamentului, te-aș săruta. Dar nu pot decât să-ți spun că am 
pus de-o parte acei o sută de dolari și că-i vom face praf. 

Erau amândoi fericiţi. Kildare nu făcu comentarii asupra 
poveștii Denisei, ai cărei ochi străluceau de recunoștință că-i 
acorda încredere. Prânziră mulţumiţi, mâncând mult timp 
într-o tăcere complice. N-aveau nevoie să vorbească. 


Capitolul 6 


La sfârșitul după-amiezii, se duse s-o întâlnească pe Denise 
în spatele clădirii și trecură prin faţa unor bănci ocupate de 
perechi care nu doreau nici ele să fie întrerupte în acea clipă. 

— La lumină, mi-ai părut obosit, spuse Denise. 

EI clătină din cap. 

— Am avut o zi mizerabilă. Dumnezeule, unii oameni pot fi 
atât de îngrozitori încât depășesc limitele când este vorba de 
un intern! 

— O discuţie cu șeful tău, Jimmy? 

— Oh! La naiba... de ce oare te-aș plictisi cu problemele 
mele? 

— Pentru că sunt și ale mele, dragul meu. 

— Ei bine, iată... Am în îngrijire o anume doamnă Marshall. 
Are o infecţie a bronbhiilor. O vom combate cu medicamente. 
Dar doamna are şi inima slabă. Dacă infecția se răspândește, 
știi ce se va întâmpla și dacă bolnava continuă să se sufoce, 
inima nu-i va rezista. 


60 NORMA DANIELS 


— Asta este tot ce ţi s-a ordonat, Jimmy? Să combati infecția? 

— Doctorul Kane, un medic foarte apreciat de oamenii 
bine, a prescris prednisină... desigur, acest medicament nu-ți 
este cunoscut... ușurează respiraţia; necazul este că are efecte 
secundare care pot afecta inima. 

— Totuși, comentă Denise, se pare că n-ai de ales. Poate că 
bolnava va suporta foarte bine medicamentul în timp ce, dacă 
nu i-l dai, riscă să tușească până moare din asta. 

— Asta spunea și Kane. Mai există și o altă complicatie care 
mă îngrijorează. Un vechi ulcer peptic. 

Denise își sprijinise comod capul de umărul lui Kildare, 
părul său mătăsos mângâind obrazul tânărului. Brusc, ea se 
îndreptă. 

— Eşti sigur de această poveste cu ulcerul? 

— Fireşte! Ea mi-a vorbit despre el și i-am făcut o serie de 
radiografii. 

— Tesutul este cicatrizat? 

—În ansamblu! Denise... s-ar spune că tu cunoşti problema? 

— Dă-mi o ţigară, Jimmy. 

El aprinse două, îi întinse una și câteva clipe fumară în 
tăcere. Licărirea țigării din care Denise trăgea prea repede îi 
lumina faţa suficient pentru ca doctorul să poată distinge o 
cută de neliniște. 

Ea aruncă ţigara, o strivi cu picioarul și păru să se fi hotărât. 

— Jimmy, îţi voi spune un lucru care te va mira. Știu că 
gândești deja că sunt... mai mult decât o elevă în primul an. 

— Oh, nu! interveni Kildare cu vehemenţă, să nu începem 
iar cu asta, Denise, este inutil. Eşti o fată pricepută, inteligentă 
și vei fi o remarcabilă infirmieră, asta îmi este de-ajuns. 

— Trebuie totuşi să-ţi spun, Jimmy. Cunosc un caz 
asemănător cu cel al doamnei Marshall. Cu excepţia că starea 
inimii nu necesita nici o precauţie deosebită. Pacientul era 
doar puţin obosit de efort. Avea o infecţie a bronhiilor și s-a 
folosit medicamentul despre care ai vorbit. 

— Ei şi? 

— O altă asemănare, un vechi ulcer peptic. S-a redeschis. A 
trebuit operat de urgenţă. Și infecția, contribuind la respiraţia 
dificilă, pacientul a făcut o hemoragie și a rămas pe masa de 
operaţie. Jimmy, acest medicament poate fi un stimulent 
pentru ulcer. Se poate întâmpla același lucru... 

Țigara lui Kildare se stinsese între degete. 

— Această informaţie o ai din sursă sigură, Denise? 

— Foarte sigură... 

— Mulţumesc, draga mea. 

— Vezi, trebuia să-ţi spun... 

EI n-o mai asculta. Când vorbi, parcă o făcea cu el însuși. 

— Kane a spus să încep tratamentul mâine dimineață, dar 
aş putea să-l amân... El lipseşte din oraș. Aș putea să tratez 
insuficienţa cardiacă şi să recomand o terapeutică 
antiulceroasă. Astfel aș putea să pregătesc în același timp 
inima și ulcerul pentru a suporta medicamentul, dacă ar avea 
efecte secundare. 

— Este singura manieră de a proceda, Jimmy. 

El avu impresia că vocea Denisei venea de foarte departe și 
continuă: 

— Ştiu că am dreptate, trebuie să procedez astfel. Am 
instrucțiuni contrarii, dar şi eu sunt medic. Și eu sunt aici, în 
timp ce Kane este la iarbă verde. Eu sunt cel responsabil, orice 
s-ar spune. 

— Începe imediat, Jimmy, încă din această seară. Nu pierde 
un minut... este vorba despre o viaţă... 

El se ridică. 

— Dacă mă înșel... 

— Nu, tu ai dreptate. 

Se ridică și ea și rămase în picioare acolo, fericită că 
întunericul îi ascundea lui Kildare îngrijorarea pe care o ştia 
înscrisă pe chipul său. 

— Trebuie să am încredere în mine! 

— Da, spuse ea încet, asta este ceea ce contează cel mai 
mult, să ai încredere în tine. Și dacă ai nevoie de certitudinea 
pe care ţi-o pot da... cunosc mai multe cazuri de acest gen. 
Tratează inima și ulcerul înainte de a administra 
medicamentul. Astfel, îi vei da bolnavei tale o șansă să lupte, 
Jimmy. 

— Mulţumesc, Denise. Vrei să fii aici mâine seară la aceeași 
oră? 

— Dacă dorești... 

— Te rog. 

— Voi fi aici, Jimmy. 

El o prinse o clipă în braţe și sărutul său, așa scurt, fu plin 
de dragoste și recunoștință. 

Apoi, rapid, se îndreptă spre spital. Denise îl privi 
îndepărtându-se. Se întoarse cu pași lenți spre pavilionul său. 
Fiecare pas îi părea mai greu, fiecare minut ce trecea, mai 
apăsător. Trecutul apărea din nou. Întotdeauna știuse că așa 
va fi, dar nu-și imaginase niciodată că asta se va produce chiar 
în momentul în care se va îndrăgosti. 

Considerase totuși imposibil să lase o femeie să moară 
păstrând tăcerea. Jimmy ar fi fost ferit de răspundere, dar era 
în joc o viaţă. O femeie pe care Denise n-o văzuse niciodată, 
despre care nu auzise vorbindu-se până acum câteva minute, 
ar fi putut să moară dacă ea nu spunea ceea ce știa și nici 
măcar Jimmy Kildare, tânăr, înflăcărat, naiv, atât de plin de 
atenţii și amabilitate, nu mai putea crede acum că Denise 
Landon nu era decât o elevă infirmieră. 

O clipă, tânăra se lăsă pradă tristetii. De ce oare întâlnise 
un tânăr cum era Kildare? De ce nu se ţinuse la distanţă de un 
bărbat de care nu se putea îndrăgosti? Și de ce nu se putuse 
arăta insensibilă și să se ţină deoparte, chiar dacă această 
femeie murea? N-ar fi trebuit să-și facă griji pentru ea... și 
totuși, se neliniștise. Era atât de preocupată de acest lucru, 
încât sentimentul de tristeţe se estompă rapid și încercă brusc 
o senzaţie plăcută... ca și când Jimmy Kildare venise s-o sărute 
din nou. 

Poate asta însemna să fii o bună infirmieră... această 
posibilitate de a înțelege durerea, pericolul la ceilalți, fără să 
te preocupe neplăcerile pe care le putea aduce asupra 
propriei persoane această atitudine. Poate asta echivala cu 
infirmiera ideală? Denise nu era sigură. 

Ştia ce făcea o infirmieră proastă, o ştia chiar foarte bine și 
se duse să se culce, ştiind de asemenea că nu va dormi. Nici 
măcar nu va mai fugi, asta nu va servi la nimic. Poate va pleca 
în curând, dar nu va mai fugi... niciodată nu va mai lua de la 
început această experienţă. 

Kildare se întoarse la etajul doamnei Marshall și o uimi pe 
infirmiera de noapte. Formulă niște instrucţiuni complet noi 

şi le înscrise în fișa bolnavei. Comandă întăritoare cardiace, 
antiulceroase şi un regim strict. Kildare avea în faţă treizeci și 
şase de ore pentru a pregăti bolnava să suporte puternicul 
medicament. Desigur, exista riscul să aibă violente accese de 
tuse, dar trebuia să-și asume acest risc. Dacă era obligat să 
administreze medicamentul înainte ca bolnava să fie în stare 
să-l suporte, tratamentul nu va fi decât cel ordonat de 
medicul său personal și acesta va fi răspunzător. Dar dacă 
putea rezista... 

Kildare nu dormi bine în noaptea aceea. Ar fi trebuit să se 
gândească la Denise și la informaţia pe care i-o dăduse, dar nu 
dorise deloc asta. O va întreba într-o zi pe tânără despre 
trecutul său, îi va cere amănunte , dar ancheta sa va fi bazată 
pe faptul că doamna Marshall trăia. Indiferent de greutatea cu 
care Denise va face fată adevărului, ea va fi atenuată de ideea 
de-a fi salvat o viaţă. 

A doua zi, Kildare era de gardă; reuși totuși să dea o fugă 
la doamna Marshall. Până atunci, accesele de tuse nu fuseseră 
prea grave, dar infecția nu reacţionase atât de bine cât sperase 
el. Ar fi trebuit un timp îndelungat pentru a-i veni de hac și 
asta implica accese de tuse și dificultăţi respiratorii pe care, se 
temea Kildare, bolnava nu le va suporta. 

Mări dozele de medicamente prescrise peste noapte și 
informă bucătăria că nu trebuie să existe nici o greșeală, cât de 
mică, în regimul comandat bolnavei. 

Seara, la ora nouă şi jumătate se bucura că se va întâlni cu 
Denise. Înainte de orice, dorea să-i spună că puţin îl interesa 
de unde ştia care erau reacţiile provocate de prednisină. 
Dorea să-i comunice măcar că inima doamnei Marshall 

răspundea bine la întăritoarele cardiace și că ulcerul era 
pregătit cu grijă pentru a suporta atacul medicamentului ce se 
va administra în curând. 

Și iată că inevitabilul se produse. O ambulanţă aduse un 
bărbat în vârstă care tocmai fusese lovit în mod sălbatic, 
înjunghiat și jefuit. Avea o fractură de craniu care necesita o 
trepanție imediată: lama străpunsese plămânul stâng și 
anumite simptome nu înlăturau teama unei rupturi de splină. 

Kildare lucră timp ce o oră în serviciul de urgente, 
indicând să i se facă bărbatului o transfuzie, supraveghindu-i 
tensiunea și pulsul, în timp ce neurochirurgul se pregătea să 
efectueze trepanaţia și o altă echipă era pregătită să intervină 
în regiunea toracică, dacă rănitul nu putea suporta. 

Când totul fu terminat și când bărbatul, a cărei viaţă nu 
mai atârnase de un fir de păr fu cusut, era ora trei și Kildare 
se prăvăli peste o masă, în fața unei cești de cafea. N-o putuse 
anunţa pe Denise că nu va fi la întâlnire. Se întreba dacă îl 
așteptase mult timp și apoi se convinsese că nu mai voia s-o 
vadă. 

Era atât de neliniștit să n-o fi rănit prin ceea ce ea ar fi putut 
considera drept lipsă de consideraţie, încât era gata să-i 
telefoneze în cameră. Dar trebuia să treacă pe la centrală și 
asta risca să le aducă amândurora complicaţii de care n-aveau 
nevoie în acest moment. 

Teama pe care o avea Kildare de a o vedea pe Denise 
gândindu-se că o lăsase baltă pur și simplu, era în parte 
justificată. Denise așteptase mai mult de o oră pe bancă. 
Auzise vag sirena ambulanţei, nu departe de spital. Ştia bine 
că un intern n-are un program regulat, în caz de urgenţă, dar 


66 NORMA DANIELS 


era de fapt singură în acea seară în grădină. Timpul era 
posomorât, ceea ce nu făcea decât să-i sporească 
demoralizarea. Nu erau stele și aerul era aproape rece. 

La ora unsprezece, Denise înțelese că doctorul nu va veni 
și temerile i se înmulţiră, aducând-o într-o stare vecină cu 
teroarea. Sări în picioare și alergă până în stradă. Acolo, 
încetini pasul pentru a nu se face remarcată și, încă o dată, 
simţi că zilele sale de anonimat luaseră sfârșit. 

Se întoarse în camera sa, încuie ușa, își scoase fusta și 
bluza. Se întinse pe pat și-și lăsă imaginaţia să rătăcească. 
Jimmy își tratase bolnava după indicaţiile pe care i le sugerase 
Denise şi doamna Marshall murise. Sau Jimmy fusese suprins 
susținând contrariul ordinelor lăsate de medicul personal al 
bolnavei. Sau doctorul Jimmy Kildare s-a dus iar să-l caute pe 
doctorul Gillespie și-l întrebase ce să facă apropo de eleva 
infirmieră din primul an care nu cunoștea numai totul despre 
traheotomie, dar era la curent și cu folosirea unui 
medicament destul de rar și cu efectele sale secundare. 

Se strădui să nu mai plângă, cu impresia vagă că vărsase 
toate lacrimile pe care le avusese. În cele din urmă se ridică, 
scoase două valize dintr-un dulap, le aşeză pe pat şi începu să 
golească sertarele. Își împachetase o mare parte din lucruri 
când îi reveni suficient bun-simt pentru a-și stăpâni nevoia 
presantă, pe care o simţise un moment, de a părăsi acel loc și 
a fugi cât mai departe posibil. 

Își îmbrăcă bluza și fusta, își aruncă pe umeri un mantou 
ușor și se strecură pe scară. Regulamentul interzicea să se iasă 
la această oră, dar regulamentul avea prea puţină importanță 
pentru o elevă care oricum se aștepta să fie dată afară curând. 

Denise se îndreptă în pas vioi spre spital unde intră pe ușa 
cea mare. O cunoștea pe tânăra fată care era de serviciu la 
biroul de internări. 

— Bună! spuse Denise. Aveam întâlnire cu un intern și n-a 
apărut. Mă întreb ce i s-a întâmplat? 

— Dacă te vezi cu interni, ar trebui să ştii că ei n-au o viaţă 
personală, Denise. Cine este fericitul ales? 

— Jimmy Kildare. 

— Hm! Este încă foarte ocupat într-una din sălile de 
operaţie. O urgenţă gravă. Un tip care a fost înjunghiat și care 
are nevoie să fie serios reparat! Kildare a contribuit la asta cum 
a putut mai bine și, după câte am auzit, ai face mai bine să te 
duci să te culci, draga mea, pentru că nu vei mai avea cu cine 
să te întâlnești în seara aceasta. 

— Apropo... cum se simte doamna Marshall? 

Funcţionara o privi pe Denise cu un interes ușor. 

— Se simte cât se poate de bine. O știu pentru că am dat 
această informaţie la vreo douăzeci de persoane în seara asta, 
vizitele fiindu-i interzise. 

— Îmi pare bine... mulțumesc, cred că mă voi duce să mă 
culc... 

— Noapte bună, Denise. Nu te lăsa prinsă asupra faptului 
când te întorci... ai depășit ora permisă. 

Denise se intoarse în cameră, puțin mai liniștită. Puse din 
nou valizele în dulap, fără să le golească, și se culcă. Adormi 
târziu și avu un somn agitat, întrerupt în mod constant de 
fantomele apărute din trecut. 

A doua zi, Kildare intră, spre prânz, în camera doamnei 
Marshall. Privi mai întâi fișa. Bolnava petrecuse o noapte 
agitată și tusea i se agravase ușor. Era în culmea unui acces 
moderat când Kildare ajunse lângă patul său și o ajută să 
aspire oxigen și să se relaxeze până se simți mai bine. 

Ziua fusese la fel de ocupată ca de obicei și timpul trecu 
fără ca doctorul să-și dea seama de asta. Încercă s-o 
întâlnească pe Denise, dar n-avu ocazia. Trebui așadar să se 
mulțumească să telefoneze la pavilionul infirmierelor la o 
jumătate de oră după terminarea cursurilor, în momentul în 
care ştia că elevele ajunseseră în camerele lor. 

Denise răspunse cu o voce atât de înflăcărată, încât Kildare 
era gata să uite de prudență, regulament și recomandări și să 
se grăbească la ea. 

— Îmi pare extrem de rău pentru aseară... Mi-a fost atât de 
teamă că ţi-ai imaginat că n-am vrut să vin... 


FANTOMELE TRECUTULUI 69 


— Ştiu că ai avut o urgenţă. Mulţumesc pentru telefon, 
Jimmy. Am fost chinuită de curiozitate toată ziua. Cum se 
simte doamna Marshall? 

— A suportat medicamentul ca și când ar fi fost inventat 
special pentru ea. Fără efecte secundare, respiraţia este 
aproape normală și infecția este pe cale de dispariţie. Este tot 
mai bine. 

— Sunt încântată, Jimmy. N-ai idee cât de încântată sunt. 

— Ştii că trebuie să-ţi vorbesc... 

Veselia Denisei dispăru. 

— Da... știu... 

— În seara asta? La aceeași oră? 

— Îţi promit să fiu punctuală. 

— Eu nu primit nimic, dar voi încerca. Dacă nu mă vezi, 
înseamnă că va fi încă o urgenţă. 

— Voi înţelege... Jimmy, n-ai încredere în mine? 

— Cuvântul pe care aș vrea să-l folosesc este cu totul altul. 
Pentru a fi mai lămurit... 

— Nu, Jimmy. Nu... nu acum. Nu înainte de a mă vedea! 

— La ceea ce-mi poţi spune, draga mea, voi adăuga asta: 
mulțumită ţie, acum două zile a fost salvată viaţa unui bărbat 
şi acum, ai la activ pe cea a unei femei. 

Auzi un ușor strigăt de spaimă și ea închise imediat. 
Rămase mult timp lângă telefon, ştiind că greșise amintindu-i 
că datorită ei, cel puţin în parte, fuseseră salvate două vieţi. 
Nu se așteptase la reacţia sa, dar era destul de inteligent și 
experimentat pentru a ști că dacă o fată dorind cu ardoare să 
devină infirmieră se speria la ideea că salvase două existente, 
asta era pentru că avea ceva de ascuns, exact opusul unor vieți 

salvate. Asta însemna... moartea: sub o formă sau alta, pentru 
un motiv sau altul, moartea se apropiase de Denise și moartea 
probabil câștigase. 

Kildare își alungă din minte gândurile morbide și se 
întoarse la munca sa. În timpul cinei, ca de obicei, își auzi 
numele la difuzor: doctorul Kane era în camera doamnei 
Marshall și dorea să-l vadă. 

Resemnat, Kildare împinse farfuria, bău o gură de cafea și 
urcă direct la doamna Marshall. Era așezată în pat, părea că 
recăpătase puțină putere şi avea o mină mai bună. 

— Doctorul Kildare a fost minunat, spuse ea. Tratamentul 
pe care mi l-aţi prescris și pe care mi l-a administrat, a reuşit 
cu siguranță, doctore Kane. Mi se pare că aș putea părăsi 
spitalul şi să mă întorc acasă. 

— O puteţi face, dar îmi triplez onorariul, spuse Kane pe un 
ton degajat. Sunt sigur că doctorul Kildare a făcut minuni și 
cred că în curând vom putea schimba tratamentul... 
bineînţeles dacă doctorul Kildare este de acord... 

Kane știa ce se întâmplase, această ultimă remarcă era 
dovada, iar Kildare știa şi el că va avea necazuri. 

Părăsi camera în spatele lui Kane și merseră în tăcere de-a 
lungul coridorului până la biroul unde se aflau fişele 
bolnavilor. 

— Văd că ai început numai ieri tratamentul pe care l-am 
ordonat. 

— Da. domnule. M-am gândit... 

— Internii nu trebuie să se gândească. Ei au o sarcină 
foarte precisă, să pună în parctică ordinele celor care știu 
mai mult. 

— Da, domnule, îmi amintesc asta deseori, dar cu siguranță 
ati remarcat că starea doamnei Marshall este mult ameliorată. 

— Ai jucat un joc periculos, Kildare. Nu pot permite asta 
când este în cauză unul din bolnavii mei. Îţi dau întâlnire 
într-un sfert de oră, la doctorul Gillespie. 

Kildare se îndepărtă fără să adauge un cuvânt și doctorul 
Kane, cu fişa sub braţ, se întoarse în camera doamnei 
Marshall. Kildare se duse în biroul șefului, sperând, împotriva 
aşteptări, că Gillespie nu va fi acolo. Internul și-ar fi putut 
dori la fel de bine dezintegrarea sălilor de operaţie. Ca și ele, 
Gillespie era unul din stâlpii instituției. 

— Trebuie să aştept să vină doctorul Kane, îi spuse Kildare 
secretarei. 

— Ei bine! Puteţi intra la patron și să-l aşteptaţi acolo! 

— Haide, Kildare! Gillespie ridică nasul din tava pusă pe 
birou, pe care i se adusese cina. Ia loc. Îţi pot propune o 
ceașcă de cafea? 

— Mulţumesc, domnule, primesc cu plăcere. Va veni și 
doctorul Kane, reluă el, Este vorba despre una dintre 
bolnavele sale, o doamnă Marshall. 

— Da, m-am dus s-o văd de câteva ori. Face mare caz de 
dumneata, Kildare. 

— Mă tem că doctorul Kane este de altă părere. 

— Ah!... ce s-a întâmplat? 

Kildare știa că era inutil să ascundă un amănunt cât de mic. 
Gillespie va afla adevărul şi era mai bine să fie de la Kildare, 
care va suporta furtuna când va izbucni. 

— Doctorul Kane n-a fost mulțumit că am pus-o să facă 
radiografii gastrointestinale. 

— Aşadar, ai avut o iniţiativă personală? 

— Da, domnule. 

— Presupun că ai avut un motiv întemeiat? 

— Mi-a spus că odinioară a suferit de un ulcer peptic. 

— N-a fost spitalizată pentru tratamentul acestui ulcer? 

— Nu... pentru o infecţie a bronbhiilor. 

— Sunt la curent... Ei bine! Nu văd ce este atât de grav, 
desigur numai în caz că doamna Marshall refuză să plătească 
aceste radiografii... atunci le vom scădea din așa-zisul salariu 
curajosului și prea zelosului nostru intern. 

— Nu voi face nici o obiecţie, șefule, dar mai este ceva. 

— Bănuiesc asta... Ascultă, dacă vestea riscă să-mi taie pofta 
de mâncare, lasă-mă mai întâi să-mi termin cina. 

Mâncă încet, în timp ce Kildare transpira de emoție. Spera 
să-i poată spune toată povestea înainte de sosirea lui Kane. 
Gillespie își șterse în cele din urmă buzele, puse șervetul pe 
tavă, o îndepărtă cu o mișcare până la marginea biroului şi se 
afundă în fotoliu. 

— Dă-i drumul, Kildare și cu atât mai rău pentru digestia 
mea. 

— Inima doamnei Marshall... Kildare se opri brusc, văzând 
privirea nerăbdătoare a lui Gillespie. 

— lertaţi-mă, uitasem că dumneavoastră cunoaşteţi cazul... 
pe scurt, i s-a prescris prednisină pentru a opri tusea și a ușura 
respiraţia. Sunt sigur că știți efectele secundare ale 
medicamentului, care poate reactiva cu brutalitate un ulcer 
peptic vechi. 

— Da, am auzit vorbindu-se despre asta. În mod vizibil, 
medicamentul n-a avut acest efect asupra doamnei Marshall. 

— Ei bine, aici este punctul sensibil. Doctorul a ordonat 
tratamentul acum două zile. El.. a plecat la un congres și 
mi-a lăsat sarcina să aplic tratamentul, iar eu... eu n-am 
administrat medicamentul. 

— Dumneata n-ai, ce? răcni Gillespie. 

— Nu acum două zile, n-am început decât ieri... 

— De ce? 

— Pentru că îmi era teamă de acest medicament. Am 
prescris întăritoare cardiace, regim și o  medicaţie 
antiulceroasă... Voiam să evit complicațiile din aceste două 
părti. Am făcut ceea ce credeam de preferat, fără să tin cont de 
ordinele doctorului Kane. 

Înainte ca Gillespie să poată răspunde, fu anunţat doctorul 
Kane și el intră rapid cu fişa bolnavei în mână. O puse pe 
biroul lui Gillespie. 

— Bună ziua, Kane. Ti-a făcut plăcere acest congres? 

— Fi... da. 

— Sunt sigur că, la întoarcerea dumitale, ai fost mulţumit 
să-ţi găsești bolnava pe calea cea bună. 

— În legătură cu acest subiect am venit să te văd. 

— Se pare că doamna Blanchard a reacționat bine la acest 
medicament foarte puternic și cred că prevenindu-i efectele 
secundare posibile, poate i-ai salvat viaţa, Kane. Aceste ulcere 
peptice au obiceiul ticălos de a se reactiva sub efectul 
prednisinei. Datorită regimului și medicamentelor 
antiulceroase, nu s-a întâmplat nimic. Ai instituit aici o 
excelentă terapie preventivă. 

Kane îl privi pe Gillespie, apoi fișa şi puse degetul pe 
o dată. 


74 NORMA DANIELS 


— Nu caut să-mi atribui un rol frumos, Leonard. Am venit 
pentru a-l critica violent pe internul dumitale. 

— Nimeni nu-mi critică violent internii, Kane. 

— Am greșit. Credeam că a neglijat să administreze 
medicamentul numai de frică. N-am examinat fișa în amănunt 
și n-am văzut decât data la care instituise tratamentul. Mi-a 
ieşit din minte că ulcerul, sau inima, ar putea reacţiona. 
Doctorul Kildare s-a gândit la asta, compensând graba sau 
neglijenţa mea... numește-o cum vrei. 

— Atunci, să spunem neglijență. 

— Bine. 

— Când lași o bolnavă ca doamna Marshall pentru a asista 
la un congres și-i dai sarcina unui intern să-ţi facă treaba, n-ai 
nici un motiv să te plângi, indiferent ce se întâmplă. Înţelegi 
asta, Kane? 

— Da, ştiu... La naiba, Leonard, încerc să fiu corect în 
această poveste. Kildare a dat dovadă de o gândire puţin 
obișnuită... 

— Toţi internii mei sunt tineri cu o gândire sănătoasă, altfel 
n-ar fi fost admiși să lucreze în acest spital. 

— Bine... bine... Ceea ce încerc... este să mă scuz faţă de 
doctorul Kildare. A avut perfectă dreptate să acționeze cum a 
făcut-o. 

— Ah, mulţumesc, domnule, spuse Kildare. 

Vocea lui Gillespie deveni urlătoare. 

— Eu nu condam ceea ce a făcut doctorul Kildare, dar critic 
maniera în care a făcut-o. A acţionat după capul său. Kildare, 
ar fi trebuit să ceri sfatul unuia dintre șefii de clinică sau să vii 
la mine... 

— Da, domnule. 

— Un intern este aici pentru a se perfecționa și nu pentru a 
lua inițiative când viaţa unui bolnav este în pericol. Ai făcut 
foarte exact ceea ce trebuia făcut și doamna Marshall îţi poate 
fi recunoscătoare. Dar, altă dată, într-o problemă atât de gravă 
ca aceasta, să nu mai faci după capul dumitale... nici chiar 
după cunoștințele dumitale. M-am făcut bine înţeles, Kildare? 

— Da, domnule. 

— Problema s-a rezolvat... și nu vom lăsa să transpire nimic 
din ceea ce s-a spus aici. Bună seara, domnilor. 

Kane luă cuvântul. 

— Jimmy, ce ai spune de o ceașcă de cafea, după această 
săpuneală? 

— Ar fi bine venită, domnule. 

— Bun! Să mergem, și dacă acest bătrân imposibil îţi face 
încă necazuri, vom merge la doamna Marshal, îi vom explica 
problema în întregime și ea probabil va elimina din ultimele 
sale dorinţe clauza referitoare la acest spital. 

La ora zece și un sfert, Kildare se îndrepta cu pași mari spre 
pavilionul infirmierelor. Înconjură clădirea şi ajunse la bolta 
de verdeață. Denise ocupa o bancă mai departe de stradă. 
Kildare se lăsă să cadă alături de ea. 

— Înainte de orice, spuse el, ai avut dreptate. Doamna 
Marshall este sănătoasă tun. 

— Jimmy... mă vei întreba de unde știam... despre prednisină. 

— Nu-ţi voi pune nici o întrebare. 

— Cu toate acestea, îți dai seama probabil, că nici o elevă 
din anul întâi n-ar fi știut... 

— Ştiu că Denise Landon este cea mai bună elevă și că în 
câteva zile va începe anul al doilea. Știu că va fi o infirmieră 
remarcabilă. Ştiu că este o fată fermecătoare, o fată minunată. 
Este tot ceea ce ştiu şi, de altfel, nu doresc să știu nimic altceva. 

— Oh! Jimmy, nu pot continua astfel... 

— Nu văd de ce. Nici măcar doctorul Kane, marele doctor 
Kane, nu-și amintea de efectele posibile ale medicamentului 
asupra ulcerelor vechi și a recunoscut în faţa lui Gillespie. 

— Gillespie? strigă ea, brusc alarmată. 

— Kane îmi dăduse întâlnire la el cu intenţia de a-mi face 
neplăceri pentru că nu-i convenea că nu urmasem în 
întregime instrucţiunile. Însă șeful l-a trimis la plimbare și l-a 
pus la punct. 

— Ei... știu... în ce condiţii ai administrat tratamentul? 

— Da... dar mi-a revenit întreaga glorie, în timp ce, fără 
tine... Acum, Denise, ascultă-mă, deoarece îţi voi spune ceva o 
dată pentru totdeauna. Îmi dau seama perfect că ai o mare 
experienţă în munca de spital şi că există un motiv pentru care 
nu vrei să vorbeşti despre asta. Foarte bine... ceea ce s-a putut 
întâmpla cândva, într-o altă perioadă, n-are nici o importanță 
importanţă. Dimpotrivă, ce contează, este ceea ce s-a 
întâmplat aici. Acum câteva zile, m-ai ajutat să salvez viaţa unui 
bărbat... 

— Da, bineînţeles, dar ca și acum, mi-am spus că asta nu mă 
priveşte. Am rămas la aceeași părere. Poate m-aș fi gândit și eu 
s-o pregătesc pe doamna Marshall pentru tratamentul cu acest 
medicament periculos, poate nu. După părerea mea, ştii mai 
mult decât mine în această problemă... și am beneficiat de 
asta. 

— Mulţumesc, Jimmy. 

— Pentru ce? Toată gloria imi aparține! 

— Atunci, sunt mulțumită. 

— În consecință, este pentru ultima dată când voi vorbi 
despre asta. Îţi vei continua cursurile și vei fi cea mai 
extraordinară infirmieră calificată vreodată la Blair. Te voi 
ajuta cât voi putea şi-ţi voi sări în ajutor dacă vei avea cel mai 
mic necaz. 

— Este drăguţ să-mi spui asta, Jimmy. 

— Aș fi fost nerecunoscător dacă n-aş fi spus-o. 

— Mi s-a întâmplat că nu toată lumea să fie la fel de amabilă 
şi la fel de plină de consideraţie, Jimmy... 

Fl îi spuse drăgăstos un deget pe buze. 

— Ceea ce ţi se va întâmpla este mult mai limpede. Peste o 
săptămână, am seara liberă şi mă vei invita, datorită celor o 
sută de dolari, pe care nu i-ai cheltuit în acea zi. 

— Aş vrea ca asta să fie imediat, Jimmy, imediat. De când am 
venit la Blair, am căpătat puţină încredere. Fără încredere în 
tine, dragă Jimmy, nu se ajunge la nimic. Iar tu mi-ai dat în 
plus forță, cât mai multe motive să rezist. Îţi promit că pe 
viitor nu voi aduce nimănui prejudicii. 

— Încearcă mai degrabă să-i vindeci! 

— Jimmy... am mai vorbit despre asta... ești îndrăgostit oare 
de mine? 

— Nu ştiu, Denise. Probabil sunt, deoarece mă gândesc 
neîncetat la tine, doresc să fiu alături de tine. Dar ai o rivală... 
deosebit de pretențioasă. 

— Ştiu... și tu ai un rival. 

— Două ființe nu se pot lăsa pradă iubirii când slujesc 
medicina, unul ca intern, şi cealaltă ca elevă infirmieră. N-au 
timp pentru asta și nici prea multe ocazii. Viitorul pare încă 
foarte îndepărtat. 

— Îndepărtat ca veşnicia, Jimmy. 

Fl îi trecu braţul în jurul taliei, o trase spre el și înfățișarea 
sa exprima în întregime tandrete. Denise îl privea cu tristeţe, 

își simtea ochii înceţoșaţi și vru să vorbească, dar vocea i se 
frânse. El o strânse puțin mai tare și o lăsă să-și recapete 
sângele rece. 

— Jimmy, spuse ea în cele din urmă. Va trebui să ne 
multumim cu atât: să ne întâlnim când vom putea... să 
încercăm să vedem clar în noi.... şi într-o zi va trebui să cunoşti 
adevărul. 

— Asta poate aștepta și numai dacă drumurile noastre 
trebuie să se despartă... Ești de acord, draga mea? 

— De acord! Acum, mă pot întoarce și să-mi desfac valizele. 

— Erai pregătită să fugi? 

— Intenţionam să fac mai mult, Jimmy. 

EI clătină din cap. 

— Ascultă, Denise, o dată pentru totdeauna, dă-mi voie 
să-ți spun să nu te lași niciodată, dar niciodată, copleșită de 
idei de acest fel. Mă înţelegi? 

— Da, am înţeles. 

— Atunci, promiţi? 

— Nu, nu pot. Dar îţi voi spune că... n-ai de ce să te 
neliniștești pentru mine. Acum sunt sigură că totul va merge 
bine și am impresia că m-am născut acum un an, când am 
venit la Blair. 

— Aș fi preferat promisiunea ta. 

— Vreau să devin infirmieră, Jimmy. Simt o irezistibilă 
tendință spre asta. Nu mă pot lăsa oprită de nimic și nici nu 
vreau. Doar acesta este răspunsul meu. Voi fi infirmieră și o 
bună infirmieră, deoarece trebuie să recuperez timpul pierdut. 

— Iată ce îmi ajunge. Sunt mulțumit! Dacă am vorbi despre 
altceva. Haide... trebuie să existe și alte subiecte în afară de 
medicină și spitale. 

— Cu siguranță, dar noi n-aveam nici un interes pentru 
nimic ce nu este meseria noastră, dragul meu Jimmy. Așadar, 
vorbeşte-mi despre doamna Marshall. 

El o făcu cu multe amănunte și numeroși termeni medicali 
din care nici unul n-o încurcă pe Denise. Jimmy Kildare se 
declară dintr-o dată sigur că într-o zi se va căsători cu Denise 
Landon, pur și simplu pentru că nu-și putrea permite să lase 
să se îndepărteze de el remarcabila colaboratoare care va fi. 
Această reflecţie o făcu pe Denise să izbucnească într-un râs 
vesel și-i aduse un lung sărut. Apoi, mână în mână, se 
îndreptară spre pavilionul infirmierelor. 

Timpul nu era mai frumos ca în ajun și începu să 
bureze. Se opriră în mijlocul trotuarului și își oferiră 
chipurile apei. 

— Ce seară minunată, spuse Denise. 

— Cea mai frumoasă din lume... Nu poate fi mai frumos nici 
măcar în regiunile cu portocali și magnolii. 

— Un singur lucru lipsește. 

— Haide, haide... dacă nu te întorci, te vor căuta peste tot. 
Noapte bună. 

— Voi dormi bine, dragul meu. Sunt atât de fericită, încât 
nimic nu mă va împiedica, să dormi și tu bine. 

EI clătină din cap. 

— Nu sunt prea sigur. Accidentele sunt frecvente în noptile 
ploioase. Să te gândești la întâlnirea noastră și să nu pierzi cei 
o sută de dolari. Nu mă deranjează deloc să ies pe banii unei 
fete. 

Denise intră și el merse încet prin ploaie. Când ajunse în 
fața clădirii sale, bluza i se lipi de piele, picioarele îi făceau 
pleosc-pleosc în pantofi și apa îi picura de pe faţă. 

O ambulanţă sosea de-a lungul străzii, fără sirenă, dar cu 
avertizoarele luminoase aprinse. O a doua urmă imediat. 
Kildare începu să alerge. Îi va trebui un minut să ajungă în 
cameră, două să se șteargă și să îmbrace alte haine și încă 
două pentru a ajunge la sala de urgente, nu avea timp de 
pierdut. 

Zilele următoare fură ocupate de serviciul de rutină dintr-un 
spital mare, care nu-ţi lasă niciodată un minut de liniștit, atât 
de bruște erau schimbările, crizele de neprevăzut. Mai ales 
când aveai întotdeauna pe urme un doctor Gillespie. 

Kildare aștepta cu nerăbdare seara pe care trebuia s-o 
petreacă împreună cu Denise şi care, spera el, nu va fi de data 
aceasta întreruptă în mod supărător. Avea momente în care 
era prea obosit pentru a se bucura măcar de această întâlnire, 
dar rarele sale clipe libere erau în general ocupate de 
imaginea tinerei. 

Era ferm convins că Denise avea un secret pe care îl 
considera important, dar el n-avea dreptul și nici măcar 
curiozitatea să-l cunoască. Simţea că într-o zi i-l va spune, dar 
până atunci asta nu trebuia să-l preocupe. Totuși, amintirea 
acelui bilet de adio îi umbla prin minte. Kildare știa acum că 
tânăra nu-l scrisese sub impulsul singurătăţii, ci într-un 
moment de maximă depresie, de adevărată disperare. 


FANTOMELE TRECUTULUI 83 


Simplul fapt că-l scrisese dovedea că avea de ţinut piept 
unei situaţii de excepţie. În cazul în care Kildare uita acest 
bilet, se gândea din nou la el de fiecare dată când un caz de 
tentativă de sinucidere ajungea la spital. 

Denise era şi ea foarte ocupată. Trecuse cu brio examenele 
de intrare în anul al doilea şi rămăsese în fruntea cursului său. 
Fiecare ţinea să încuviințeze că va fi una dintre gloriile școlii 
de infirmiere de la Blair. 

Denise n-avea nici un mister de pătruns, ci un trecut care 
devenea din zi în zi mai greu de ascuns. Își dădea seama că în 
realitatea sa de elevă infirmieră era permanent în primejdie 
să-l lase să-i scape. Suporta cu greu această idee. Dragostea 
lui Jimmy Kildare, gândul la spirijinul pe care i-l oferea, o 
împiedicau pe tânără să renunţe. Fără Kildare, s-ar fi simţit 
complet pierdută. 

Accidentul se petrecuse pe la orele zece seara, într-o marţi 
în care Kildare avea două ore libere. Îi telefonă Denisei s-o 
întâlnească pentru a face câţiva pași fumând o ţigară și a 
profita de plăcerea acestui început de vară. 

Ea nu-şi schimbase ţinuta și el era în alb. Merseră liniștiți, 
vorbind puţin, mulţumiţi să fie împreună. 

— Încă şase ore şi este întâlnirea noastră, spuse Kildare cu 
voioșie, dacă mai ai cei o sută de dolari, se înțelege! 

— N-aș fi luat un cent din ei. Mă bucur la fel de mult ca tine 
de această seară. O vom prelungi peste ora de intrare. Voi 
aranja asta. 

— Da... de altfel, eu nu-mi încep garda decât după miezul 
nopții. Apropo, doamna Marshall s-a întors acasă în această 
după-amiază. 

— Sunt încântată, Jimmy. 

— Aș fi vrut să te pot conduce în camera sa și să-i spun că 
ție îți datorez faptul că a rezistat. 

— Pentru mine n-are importanţă. Și sunt sigură că te-ai fi 
gândit și tu la tratament. 

— Nu, nu cred și nici doctorul Kane nu s-a gândit. 

— Era totuși bolnava sa, era răspunzător pentru ea. Trebuia 
să urmărească mai mult recentele lucrări medicale. 

— Probabil este prea ocupat. 

— Să fie informat, face parte din munca sa. Un medic care 
n-o face, este neglijent sau leneș. Lucrurile merg repede în 
zilele noastre, există atâtea medicamente pe piață și cea mai 
mare parte sunt noi. Medicii care le-au testat își dau osteneala 
să comunice rezultatele obținute, dar în cazul în care confrații 
lor nu găsesc timpul de a studia observaţiile lor, fac un 
deserviciu bolnavilor și lor înșiși. 

— Jur să citesc ziarele medicale pe toate feţele! 

— Jimmy, există atâtea, încât este practic imposibil. 
Mulţumește-te cu revistele importante de medicină generală și 
cu cele referitoare la specialitatea pe care te vei hotări s-o 
urmezi. 

— Dacă te vei afla în împreajmă, nu voi lăsa nimic să-mi 
scape. Vei fi oare prin împreajmă, Denise? 

— Sper, Jimmy, aș vrea. 

— Cu mine? 

— Da... da, cu tine. Mai degrabă cu tine, pentru că dintre 
toţi bărbaţii pe care i-am întâlnit ești cel care înțelege cel mai 
bine o încurcătură. Pentru că o analizezi şi o studiezi din toate 
unghiurile. 

— Sunt gata să te ajut cât de mult voi putea când vei apela 
la mine, Denise. 

Ea strânse puţin mai tare braţul lui Kildare. 

— Știu, și asta îmi permite să rezist în timpul orelor de 
tristețe în care reflectez prea mult, Jimmy, îţi voi spune 
curând... 

— Nu este necesar, o asigură el. 

— Pentru mine, este. Cred că dacă o împart cu cineva, 
povara mea va fi mai puţin apăsătoare. Nu vreau să te fac doar 
să suporţi această greutate, Jimmy, ci mi-ar plăcea să știu 
părerea ta şi poate îmi vei arăta înțelegere. 

— Tocmai ţi-am spus-o... sunt la dispoziţia ta, când vrei. 

— Curând. Nu doresc să mai aştept mult timp. Lucrurile 
s-ar putea complica... Ai vești de la părinţii tăi? 

— Oh! desigur, aproape în fiecare săptămână. Îmi scrie 
mama, iar tata mâzgăleşte uneori câteva cuvinte pe o foaie din 
carnetul său de reţete. Sunt bine. 

— Cu atât mai bine. Sper că mă vor plăcea. 

— Cum ar putea fi altfel? Ştii, sunt nerăbdător să te 
cunoască. 

— Şi eu la fel. De aceea trebuie să-ți vorbesc... despre 
mine. Înainte de-a mă prezenta părinților tăi, vei şti toată 
povestea. 

Erau în apropierea garajului ambulantelor, la intrarea în 
spital, când auziră soneriile. De obicei, solicitarea unei 
ambulante se făcea doar prin telefonarea la garaj, unde 
aşteptau șoferii, dar apelul era transmis prin gong. Asta nu 

se făcea decât în caz de urgenţă și ritmul loviturilor era cel 
folosit pentru accidentele grave, cu numeroase victime. 

7-7-7... 

Denise și Kildare încremeniră. 

— Este apelul pentru echipa de prim ajutor, spuse 
Kildare. 

— Ştiu... Jimmy... să mergem! 

Nici un minut nu se gândi că nu era decât o elevă. Își 
dovedise atât de des competenţa încât îi acceptă pur și simplu 
prezenţa. O trase spre ușa din spate. Internii, șefi de clinică, 
toţi medicii disponibili erau deja în alertă. Kildare se grăbi 
spre un depozit și inhăţă una dintre trusele negre așezate pe 
rafturi. 

Fiecare trusă conţinea medicamente de urgență, seringi, 
mănuși de cauciuc ambalate, sterile, instrumente în cutii 
sterilizate și ele, plasmă, pansamente și toate obiectele de 
primă necesitate. 

Tot spitalul era acum în mișcare; gongul făcu să se audă 
un al treilea apel. Kildare știa cu precizie ce se va întâmpla. 
Toate ambulanţele prezente se aflau gata de pornire. Un 
camion medical de urgenţă, conţinând o rezervă de sânge, 
de intrumente, de pansamente era de asemenea gata de 
plecare. El mai conţinea și niște scăunașe din lemn și niște 
scânduri pentru a monta mese de operaţie improvizate. 
Ansamblul constituia o unitate de urgență completă, care 
putea funcţiona ca spital de campanie, în aproape orice 
condiţii. 

Ambulanţele vor transporta cel puţin doisprezece medici și 
de două ori mai multe infirmiere. Toţi brancardierii 
disponibili vor pleca în camionul de urgență. 

Kildare o prinse pe Denise de mână și o trase spre 
ambulanţa cea mai apropiată. Soferul aștepta, cu motorul 
pornit; avertizoarele luminoase funcționau deja; șoferul îl 
cunoștea bine pe Kildare și-i făcu semn să se așeze cu Denise 
lângă el, pe bancheta din față, iar cu un gest îi trimise pe 
ceilalți medici și pe infirmiere în spatele vehiculului. 

Portierele se trântiră. Mașina puternică porni la drum și 
imediat ce depăși perimetrul spitalului acţionă sirenele. 
Denise prinse mâna lui Kildare, dar era la fel de calmă ca el, 
dacă nu mai mult. 

— Care este graba, Pat? îl întrebă Kildare pe șofer. 

— Un accident feroviar la zece kilometri de oraș. Un tren de 
călători și un marfar care s-au ciocnit. Se pare că sunt 
stricăciuni. 

— O deraiere, spuse Denise, este ingrozitor. Sunt întotdeauna 
răniți grav, uneori arşi. Vom fi acolo toată noapte, Jimmy. 

— Pentru asta suntem aici, bombăni Kildare și nu vom fi 
singurii! 

— La un 7-7-7, toate spitalele din oraș vor trimite întăriri. 

Şoferul îi aruncă o privire pătrunzătoare Denisei. 

— S-ar părea că nu Sunteţi la primul dumneavoastră 
eveniment. 

— Nu... un incendiu la bordul unui vapor pregătit de drum. 
A fost... cumplit. Un accident feroviar poate fi și mai rău. 

— Nu înţeleg... purtaţi uniformă de elevă. 

— Şi-a început cursurile în altă parte, îl întrerupse Kildare. 
Concentrează-ţi atenţia asupra drumului, Pat. Să încercăm să 
fim primii la faţa locului. 

— Veţi verifica asta... doctore. Cu o mișcare bruscă a 
volanului, Pat o luă pe mijlocul bulevardului larg și apăsă 
până la podea pedala de acceleraţie, în timp ce acționa sirena. 

Denise era tăcută și Kildare încerca să nu-și piardă 
echilibrul. Agăţat cu o mână de banchetă, o luă cu cealaltă pe 
cea a Denisei, strângând-o ca pentru a o liniști și nu-i mai dădu 
drumul. Chipul Denisei era serios, dar îi mulțumi cu privirea. 

Zăriră curând lumina unui incendiu. Kildare făcu o 
grimasă: asta însemna greutăți suplimentare. Doi poliţişti pe 
motociclete îi depășiră în mare viteză; departe, în urma 
ambulanţei lor, urmau altele, transformând circulaţia într-un 
coșmar, cu urletele sirenelor și cu semnalele lor luminoase 
care străpungeau întunericul. 

Câteva clipe mai târziu, văzură vagoanele contorsionate. Se 
părea că trenul de călători sărise aproape complet de pe șine. 
O locomotivă diesel enormă era culcată pe o parte, unele 
vagoane erau deschise cu forța, altele răsturnate, două dintre 
ele, aproape de locomotivă, ardeau. Oamenii spărseseră deja 
ferestrele, deschiseseră ușile cu cricurile și le strigau cât 
puteau de tare încurajări celor care rămăseseră prizonieri în 
interiorul vagoanelor. 

La dreapta, se vedeau forme umane ce se profilau fără 
menajamente prin lumina proiectoarelor instalate pentru a 
lumina zona. Ambulanţa se opri în acel loc. 

Denise cobori rapid. Se impiedică și era gata să cadă pe 
pietre și cioburi; însă scrută întunericul și zări niște ferestre 
luminate la aproximativ o sută de metri. Porni în fugă în 
direcţia casei. Kildare o lăsă s-o facă și, înarmat cu trusa, se 
alătură celorlalți medici și infirmierelor care se aplecau peste 
răniții şi morţii aliniați. 

Denise nu se neliniști că era singură. Casa pe care o 
descoperise era spațioasă și număra probabil vreo 
douăsprezece camere. În curte se aflau patru persoane, care 
încercau să vadă ce se întâmplase în josul colinei. 

— Eliberaţi camerele, ordonă Denise. Împingeţi mobilele la 
perete. 

— Ei! nu mai spuneţi! protestă un bărbat bondoc. 

— Este un ordin, replică Denise. Faceţi ceea ce vă cer în 
timp ce mă ocup să aduc aici camionul nostru operator. Casa 
dumneavoastră va deveni spital și vă sfătuiesc să nu comentaţi. 

— Fără comentarii, spuse bărbatul. Bill... Linda... Mary, 
faceţi ce spune infirmiera. 

Denise se întoarse alergând spre drum și făcu semn 
camionului. 

— Mergeţi până la casa aceea, acolo, ordonă ea cu 
autoritate. Ne va folosi de spital, totul este aranjat. Va trebui 
să avem tot materialul la îndemână. 

— Foarte bine, domnişoară, spuse sanitarul, fără să remarce 
uniforma Denisei. Camionul plecă zgâlțâindu-se până în clipa 
în care, ajungând la drumul ce ducea spre casă, prinse viteză. 
Câteva minute mai târziu, materialul era descărcat și repartizat 
în diferite încăperi. 

Denise expedie doi brancardieri să le spună tuturor că toți 
răniții ce puteau suporta transportul până la casă, vor fi 
îngrijiţi acolo în condiţii mai bune decât în plin câmp. Apoi se 
întoarse spre casă și se pregătea să intre, când fu introdus, pe 
o targă, primul rănit. Era o femeie pe jumătate conștientă, cu 
o plagă înspăimântătoare la cap. 

— Caz urgent, spuse Denise brancardierilor... Prima 
încăpere la dreapta. Așezaţi-o pe masă. 

Doi agenţi de poliţie transportară un bărbat tânăr. Denise 
se încruntă la vederea rănitului. Avea o jumătate de faţă 
smulsă. Sosi un intern, grăbit. Denise îl opri și i-l arătă pe 
tânăr. 

— Plasmă, repede... Pregătiţi-l pentru operaţie. 

Internul o privi năucit și ea îl împinse înainte cu nerăbdare. 
EI îl urmă pe tânărul bărbat într-una din încăperi, se minună 
să vadă totul pregătit și începu să lucreze. 

O altă brancardă sosi. Denise ridică pleoapele bărbatului și 
scutură din cap. 

— Este mort... așezaţi-l în camera de la capătul culoarului, 
care va fi folosită drept morgă. 

Răniţii soseau în număr tot mai mare, urmaţi de medici. Iar 
Denise rămase în ușă, aruncând o privire rapidă aspra fiecărui 
accidentat, indicând unde să fie așezați. Era calmă, exactă, și 
ştia cu precizie ce făcea. 

La locul accidentului, Kildare era deja murdar, cu bluza 
pătată de sânge. Se strecură printr-o ușă strâmbă într-un 

vagon. Erau numeroși morți și Kildare reuși să ajungă până la 
un bărbat care gemea, cu piciorul drept strivit între scaun și 
podea. 

Kildare apropie lampa electrică și nimic, pe chipul său, nu 
lăsa să se vadă gravitatea cazului. Îi injectă o doză de morfină. 

— Asta vă va domoli durerea. În orice caz, va trebui să 
rămâneţi nemișcat. Veţi reuşi? 

— Desigur, spuse bărbatul cu un zâmbet șters. Este foarte 
confortabil aici. Scoateţi-i pe cei care se pot mișca, doctore. 
Fiţi sigur că mă veţi regăsi, când veţi avea timp să vă ocupați 
de mine. 

Kildare se târi spre ieșirea vagonului și-l văzu pe Agurski 
încercând să i se alăture. 

— Du-te până la camion și ia tot ce trebuie pentru o 
amputatie. 

— Bărbatul acesta? Agurski privi victima. 

— Are piciorul zdrobit. Nu poate fi scos înainte de a i-l 
amputa, în caz contrar se produce o hemoragie mortală. De 
altfel, oricum piciorul este pierdut. 

— Am înțeles, Jimmy. Revin cu materialul și cu ajutor. 
Rămâi aici. 

— Multumesc. 


Capitolul 10 


În casa rechiziționată de Denise , echipele erau la muncă în 
jumătate dintre încăperi unde scăunașele şi scândurile 
fuseseră instalate pentru a folosi ca mese de operaţie. Le 
acopereau cearșafuri sterile și fiecare cameră era la fel de bine 
echipată, pe cât putea se fie un spital de campanie. Era în 
orice caz mult mai bine decât să operezi în aer liber, 
înconjurat de funingine și în mijlocul agitaţiei. 

Denise muncea cu o precizie remarcabilă. Câteva 
infirmiere în uniforme albe, fuseseră la început surprinse sau 
furioase să audă o fată, în uniformă de elevă, dând ordine. Dar 
Denise avea atâta autoritate în voce, încât nu mai discutară, cu 
atât mai mult cu cât fiecare din instrucţiunile sale erau vizibil 
dictate de bun-simt. 

Un bărbat sosi pe o brancardă. Era rândul unui intern, 
evident proaspăt absolvent al facultăţii, să se ocupe de el. 
Acesta îl privi pe bărbatul al cărui chip era înnegrit și umflat, 

părul era ars și în mai multe locuri se vedea carnea. Internul 
șovăi, puţin sigur pe el. Denise se aplecă asupra rănitului și 
se ridică. 

— Doctore, acest bărbat a aspirat prea mult fum, și are 
capul tumefiat, probabil plămânii săi sunt astupaţi. 

— Da.. Da... 

— Trebuie făcută de urgenţă o traheotomie. Vă puteţi lua 
această răspundere, sau vreți să chem pe altcineva? 

Internul își reveni în fire. 

— Nu, nu, pot s-o fac foarte bine. Mă voi ocupa eu de el. 

— Bun! Dar faceţi-o repede! 

Cineva se afla exact în spatele Denisei. Ea se întoarse, îl 
privi pe bărbat, fără să-l vadă cu adevărat și începu să dea 
ordine pentru a transforma o altă încăpere în sală de prim 
ajutor. 

Apoi, brusc, o idee i se fixă în minte; bărbatul pe care nu-l 
recunoscuse era doctorul Gillespie, îmbrăcat cu o bluză lungă 
albă, cu cravata desfăcută și părul vâlvoi. Avea însă faţa gravă 
şi o privea atent pe Denise cu ochii săi pătrunzători. 

— Mi s-a spus că sunteți domnișoara Landon. 

— Da, domnule. Sunt Denise Landon și ştiu foarte bine că 
nu veţi întârzia să mă convocați în biroul dumneavoastră 
pentru a-mi trage o săpuneală. Dar, pentru moment, n-am 
timp să vă vorbesc. 

— Am observat. 

— În consecinţă, în cazul în care nu-mi veţi da ordinul 
precis să părăsesc locul, aș vrea să-mi continuu munca, dacă-mi 
permiteţi. 

— Faceţi — aţi făcut — o muncă remarcabilă. Pe moment, 
n-am crezut că sunteţi doar o elevă infirmieră. De ce să nu 
continuaţi? 

— Mulţumesc, domnule. 

— Mi s-a spus că mai sunt încă mulți răniți imobilizați 
printre rămășițele trenului. Aici totul merge bine și mă 
gândesc că sunteţi gata de-a deveni și mai utilă. 

— Mă voi duce imediat acolo. 

— Mă voi ocupa eu de această casă. Datorită 
dumneavoastră, avum lucrurile sub control. Vă propun ca mai 
întâi să vă duceti să beti o ceașcă de cafea, Crucea Roşie a 
instalat un camion cantină, exact în faţa ușii. De ore întregi nu 
v-aţi oprit. 

— Sunt atâtea de făcut. 

— Acum nu, sunt mulți care pot continua munca pe care aţi 
început-o. Nu vreau să vă prăbușiţi de oboseală. Sunteţi pe 
baricade încă de la început și este ora trei dimineaţa. 
Domnișoară Landon, insist pentru ceașca de cafea. 

Fa își lăsă baltă responsabilităţile, ca și când s-ar fi 
descotorosit de un mantou. 

— Mulţumesc, domnule. Cafeaua îmi va face bine. 

leșiră împreună din casă, bărbatul înalt și subțire, în bluză 
lungă, albă și fata foarte frumoasă, cu părul în vânt, în 
uniforma pătată de sânge. Gillespie îi întinse o ceașcă de cafea 
aburindă, luă una pentru el și așeză o farfurie cu biscuiţi pe 
o masă improvizată, lângă camion. 

Denise își bău cafeaua cu înghiţituri mici și zâmbi. 

— Mă aştept să-mi puneţi o mulțime de întrebări, doctore. 

— Da, ar trebui... 

— Ştiţi că am calificarea pentru a face această muncă? 

— Desigur. Oricine ar fi înţeles. 

— Cu atât mai bine...N-aș mai fi putut răbda mult timp. 

— Sunteţi prietena doctorului Kildare, nu-i așa? 

— Da... în sfârșit, cred. Ea roși ușor. Nu este cu nimic 
răspunzător de felul în care am acţionat aici. De fapt, cred că 
nici măcar nu ştie. 

— Doctorul Kildare se agită pe lângă răniții care n-au putut 
fi încă descarceraţi. Sunt mândru de modul în care s-a 
comportat personalul de la Blair. 

— Și eu sunt mândră de asta. 

— Mâncaţi ceva... N-aveţi de ce vă teme de mine, 
domnișoară Landon. 

— Să ştiţi, domnule, că nu m-ati înspăimântat niciodată. 

El zâmbi la rândul său. 

— N-aveti de ce să vă fie teamă, dar, trebuie să vă atrag atenţia 
în mod cinstit că pun în practică în mod riguros regulamentul. 

— Este normal. 

— Desigur, sunteţi infirmieră calificată? 

— Da, eram şefă la sala de operaţie. 

— Într-un spital mare? 

— Unul dintre cele mai importante. 

— Au pierdut un element excelent. 

— Nu... Clătină din cap, apoi ridică din umeri. Nu este 
momentul să mă las demoralizată. Cred că îmi veţi da ocazia 
să vă explic totul. 

— Aveţi cuvântul meu. 

— Mulţumesc. 

Ea muşcă dintr-un biscuit și bău încă puţină cafea. În acea 
clipă apăru doctorul Agurski, într-o ţinută doar cu numele 
albă, aruncând priviri îngrjorate în jurul său. Îl zări pe 
Gillespie și se grăbi spre el. 

— Domnule... Kildare este lângă un bărbat căruia trebuie să 
i se amputeze un picior... Am nevoie de material... 

— Întoarceţi-vă lângă Jimmy, spuse Denise. Voi aduce eu tot 
ce trebuie. 

Agurski nu știa exact cine vorbea. Dar faptul că Gillespie dădu 
imperativ din cap îi fu de-ajuns s-o ia din loc și plecă în fugă. 

Denise de ridicase. 

— Domnișoară Landon... 

Ea se întoarse. 

— Da, domnule? 

— Indiferent ce se întâmplă mai târziu... Multumesc. 

Ea înclină capul și ochii i se înceţoșară. Apoi alergă spre 
casă, puse mâna pe o trusă și aşeză acolo toate instrumentele 
necesare lui Kildare. 

Cobori valvârtej panta și ajunse tot în fugă la locul 
deraierii. 

— Unde se află un bărbat blocat, căruia trebuie să i se taie 
piciorul? îl întrebă pe un polișist. 

— În primul vagon, domnişoară... 

Alergă spre vagon, reuși să se caţere acolo și, peste 
banchetele răsturnate, ajunse unde se aflau Kildare și Agurski. 

Îi întinse trusa lui Kildare. 

— Mulţumesc, spuse el, fără măcar s-o recunoască. 

— Unde este blocat, Jimmy? 

EI înălță capul. 

— Denise! 

— Doctorul Gillespie este cel care m-a trimis. Lasă-mă să 
văd piciorul. 

El se dădu la o parte, Agurski îi făcu loc și ea se putu 
strecura între ei. Kildare îndreptă lampa electrică asupra 
piciorului. 

— Ai dreptate, Jimmy. Trebuie amputat. 

Îi făcu semn să lumineze faţa bărbatului. Era calm. 

— I-am făcut două doze de morfină, spuse Kildare. 

— Bun! De altfel, este într-o stare de şoc atât de pronunțată, 
încât nu va simţi oricum mare lucru. Să-i dăm drumul. 

Îşi vâr? mâinile în trusă şi scoase instrumentele: un cutit şi 
un fierăstrău pentru amputare, mai multe bisturie, tampoane 
groase dintr-o țesătură subţire, un garou. 

Agurski și Kildare începură să lucreze. Agurski era mai bine 
aşezat pentru a se putea folosi de cuţit. ÎI tinea în aer, căutând 
punctul în care va amputa. Lama se îndreptă exact deasupra 
genunchiului. 

— Nu... spuse Denise calm, mai sus. 

Agurski îi aruncă o privire iritată, căreia ea nu-i dădu 
atentie. 

— Mai sus, doctore, repetă ea. Aplicați tehnica ghilotinei... 
tăiați brusc, fără să vă gândiţi la resturi. Esenţialul este să-l 
eliberăm. 

— Are dreptate, interveni Kildare. ÎL vom putea reopera și 
ne vom ocupa mai mult de ciot... Timpul ne presează, 
sângerează periculos. 

Cuţitul pătrunse până la os. Atunci, Denise îi întinse lui 
Agurski un bisturiu mai mic și acesta continuă să incizeze. În 
clipa în care lăsă bisturiul, Denise îi întinse fierăstrăul. După 
ce tăie osul, luă iar un bisturiu curat. Denise apăsă plaga cu 
tampoane groase. 

Bărbatul era eliberat. Kildare și Agurski îl prinseră de umeri 
și de șolduri și-l scoaseră de sub lucrurile prăbușite sub care 
fusese izolat. Denise le făcu lumină și, înainte chiar ca rănitul 
să fie scos din vagon ceru o brancardă. 

Bărbatul fu urcat la bordul unei ambulante în care se afla 
un intern. Denise plecase deja înapoi spre casă. 

Kildare își șterse transpiraţia, ceea ce nu făcu decât să-i 
murdărească faţa și s-o umple mai mult de sânge. Cineva sosi, 
spunând că în vagoane nu mai erau decât două cadavre ce 
trebuia descarcerate prin tăiere cu flacăra. Dintr-o dată, 
Kildare se simţi rupt de oboseală. Agurski făcu câțiva pași și 
se prăbuşi pe sol. Scotoci prin buzunare pentru a-și găsi 
țigările. Stânjenit de mănușile de cauciuc, le smulse și le 
aruncă. 

Kildare se prăvăli lângă el și întinse mâna spre tigă ri. 

— Când te vei hotărî să-ți cumperi și tu unele? mormăi 
Agurski. 

— Nu se găsește această marcă aici. 

O priviră pe Denise grăbindu-se spre casa cea mare în care 
era concentrată întreaga activitate. 

— Prietena mea, spuse Kildare. 

— Denise Landon? Cea cu care aveai întâlnire? 

— Mmm! 

— Elevă infirmieră? 

— Din anul doi! 

— Ah! nu, Jimmy... nu... este calificată, și de foarte multă 
vreme. 

— Da... Ar putea fi chiar medic. 

— Mi s-a vorbit de ea acolo sus, Agurski arătă cu ţigara 
aprinsă spre casă. S-a ocupat de tot, a organizat tot. A 
funcţionat ca o maşină bine unsă. 

— Se putea aștepta din partea ei. 

— O elevă din anul doi! Cum să nu! 

— Nu știu exact de ce se uită înapoi, bătrâne, și nu-i nici o 
întrebare, iar dacă tu o vei face, te previn că vei suferi un 
eşec. 

— Nu va fi nevoie să-i pun întrebări. Adineauri, când am fost 
acolo sus că caut materialul necesar amputaţiei, lua cafeaua cu 
Gillespie. 

Kildare gemu. 

— Trebuia să se întâmple. 

— Ascunde ceva? 

— Cu siguranță. 

— Ceea ce-a făcut aici şterge orice greșeală trecută, 
crede-mă. Când dădea ordine, toate infirmierele calificate 
trăgeau tare și internii nu-i ieșeau din cuvânt. Mi s-a spus chiar 
că medici experimentați de la alte spitale îi executau 
instrucţiunile... 

— Are talentul de a comanda și obișnuința urgențelor, sunt 
sigur. De unde vine asta? N-am nici cea mai mică idee. Pe 
scurt, sunt mulțumit că acum totul iese la lumină. 

— Este o femeie minunată, ce mai! 

Kildare trase lung din ţigară şi clătină din cap. 

— Oricum, o va încasa. Dar sunt aici pentru a tine piept la 
ceea ce se va întâmpla. 

— Poţi conta și pe mine, dacă pot fi de folos. 

Kildare aruncă mucul de la țigară. 

— Ai vorbit despre cafea? 

— Este un camion de la Crucea Roşie, acolo sus. 

— Ce mai așteptăm, atunci? 

Se ridicară în picioare, își întinseră mușchii obosiţi și se 
târâră până-n vârful colinei. Își băură cafeaua, ronțăiră niște 
biscuiţi și fură informaţi că prezenţa lor nu mai era 
necesară. 

Ambulanţele duseră cea mai mare parte dintre răniţi, iar cei 
care rămaseră, acum erau în stare să suporte transportul. O 
văzură pe Denise supraveghind urcarea unei tărgi într-una din 
ambulante. Vorbea cu seriozitate unui intern sau unui şef de 
clinică. El dădu din cap și urcă în ambulanţă. Denise îi zări pe 
cei doi tineri și se îndreptă spre camionul de la Crucea Roșie. 
Cineva îi întinse o ceaşcă de cafea. Tânăra se aşeză alături de 
Kildare, dar i se adresă lui Agurski: 

— Doctorul Gillespie a văzut amputaţia. A spus că este o 
treabă bună. 

— Este adevărat, dar dumneavoastră ar trebui să fiţi 
felicitată, domnişoară Landon. 

— Nu... este opera dumneavoastră. 

— Sub îndrumarea dumneavoastră. Eu n-am întâlnit 
niciodată un caz asemănător. Și pentru mine, o amputaţie 
trebuie să fie clasică: să tai cât mai jos posibil și să ai un 
manşon frumos de suturat. Dumneavoastră aţi mai văzut asta, 
nu-i aşa? 

— Oh! Ascultă, ajunge! interveni Kildare, furios. 

Denise își puse mâna pe braţul lui Kildare și zâmbi. 

— Da, doctore, am asistat deja la asemenea operaţie... de 
două ori și făcută de specialişti. Sunteţi intern și nu vi se poate 
cere să știți totul. 

— Reacţia nu va fi uitată... mă voi duce înăuntru să văd dacă 
pot fi de folos. 

— Era şi timpul, mormăi Kildare. 

Agurski se aplecă și sărută obrazul murdărit al Denisei. 

— Mulţumesc, frumuseţe, acum ai doi tineri de partea 
dumitale. Să nu uiţi asta. 

Ea îi zâmbi, apoi îl privi împreună cu Kildare îndreptându-se 
încet spre casă. Kildare se ridică și se duse să aducă încă două 
cești de cafea. 

— Ah, bine! spuse Denise când fu așezat din nou, totul s-a 
terminat. 

— Da, cred că toţi am făcut o treabă bună, dar tu în mod 
special. 

— Nu mă gândeam la accident, Jimmy. 

— Stiu... 

— Doctorul Gillespie își dă perfect seama că nu sunt o elevă 
în anul doi. 

— Acum, o ştie oricine. 

— În consecință, va trebui să plec. Oh! Jimmy, aș fi vrut atât 
de mult să rămân la Blair. 

— Cine spune că va trebui să pleci? 

— Mă vor obliga. 

— Nu văd de ce. 

— Pentru că nu știi... nu cunoşti trecutul meu. 

— Ba da... ani de muncă intensă şi de devotament care ti-au 
permis să te remarci aici. Este tot ce mă interesează. 

— Jimmy, trebuie să-ți spun. 

— Da... 

— Apoi va trebui să-i spun de asemenea totul doctorului 
Gillespie. 

— Şi asta este adevărat, dar nu vei părăsi nici spitalul Blair, 
nici pe mine. 

— Dragul meu, vrei să aștepți să cunoști povestea mea? 

— Pentru mine, asta nu va schimba absolut nimic. 

— Mă tem că da, Jimmy. 

— Fi bine! Vei vedea. 

— Mâine. Aș vrea să-ţi vorbesc când vom fi singuri... în acea 
boltă de verdeață din spatele pavilionului infirmierelor. Voi 
avea nevoie de tot calmul, de toată liniștea pentru a-ţi vorbi. 

— Rămâne stabilit. 

— E de preferat să fie de dimineaţă, Jimmy. Gillespie m-ar 
putea convoca imediat după-amiază. 

— La ora unsprezece , dacă trebuie, îi voi cere lui Agurski să 
mă înlocuiască. 

— Mulţumesc, Jimmy. Acum aș vrea să mă întorc... pentru 
că nu mai este nimic de făcut, sunt atât de obosită... 


Capitolul 11 


Jimmy Kildare, îmbrăcat într-un alb impecabil, ieşi pe ușa 
din spate a spitalului și se îndreptă spre pavilionul 
infirmierelor. Înconjură clădirea și o găsi pe Denise, așezată 
pe o bancă. Nu era în uniformă. Purta o fustă și o bluză 
albastru deschis și-și aruncase pe umeri o jachetă cu mâneci 
lungi. Nu avea nici o urmă de oboseală și-i zâmbi lui Jimmy 
când îi luă mâna și se aşeză lângă ea. 

— Eşti încântătoare, spuse el. 

— Mă simt mult mai bine acum, când totul se va lămuri. Știu 
că îmi vor mai da o șansă. 

— Sunt sigur de asta, Denise. 

— Nu mă numesc Denise... ci Joanne. 

— Pentru mine, eşti Denise. 

— Aceasta era sora mea... ea a murit. 

— Fie... ești Joanne. Este un nume frumos. 

— Jimmy, acum doi ani eram infirmieră șefă la sala de 
operaţii din Putman Memorial. 

Kildare scoase un fluierat. 

— Probabil ai cedat, Joanne. Tata mi-a vorbit deseori despre 
acest loc. Credeam că trebuie cel puţin douăzeci de ani de 
serviciu ca să fii numit acolo... și tu ai obținut acest post atât 
de tânără... 

— Aşteaptă urmarea... 

— Da... te voi asculta, dar să înţelegi bine că te las să 
povesteşti ce s-a întâmplat doar pentru că în mod inevitabil se 
va vorbi despre asta și pentru că doresc să aud totul din gura ta. 

— Oh, Jimmy!... nu ştiu de unde să găsesc firul adevărului. 
Tatăl şi mama mea au murit la mai puţin de un an distanță. 
Asta este adevărat. Sora mea a murit şi ea în urma unei boli 
care a epuizat-o. Am îngrijit-o cum am putut mai bine, dar mă 
simţeam atât de neputincioasă. Atunci m-am hotărât să devin 
infirmieră... şi am devenit. În trei ani, mi-am luat diploma 
pentru sala de operaţii. Am căpătat obiceiul să dau ordine și 
să supraveghez la executarea lor. Am ajutat de asemenea în 
chirurgie cât de des am putut. 

— Spune-mi ce s-a întâmplat... de ce ai renunţat. Ce te-a 
făcut să iei numele surorii tale și să începi din nou de la zero? 

— Am omorât pe cineva! 

— Fără să vrei! 

Nu era o întrebare ci o afirmaţie și tânăra îi fu 
recunoscătoare lui Kildare. 

— Desigur, fără să vreau, dar rezultatul a fost același. Am 
fost neglijentă, Jimmy, și nu se poate permite o neglijenţă în 
sala de operaţie. 

— Amănunte, o imploră el. Lasă-mă să-mi fac o părere. 

— Era a cincea operaţie la care asiatam într-o dimineaţă. O 
intervenţie banală asupra unui băiețel de cinci ani. Eu asistam. 

Era doar o problemă de rutină, dar eram obosită și am 
acționat mecanic. Se făcea o anestezie cu gaz, cu ciclopropan 
şi operaţia necesită un tub în faringe. L-am pus... i-am făcut 
semn anestezistului... el a deschis maneta gazului... și, şi.. 
pusesem greșit tubul, Jimmy. Gazul sub presiune s-a vărsat în 
stomacul copilului. Asta s-a petrecut atât de repede, încât 
sacul stomacal s-a rupt. 

— Nu era pentru prima dată când se producea un astfel de 
accident. 

— Era pură neglijență. O fată incapabilă să plaseze un 
simplu tub în faringe, nu merita să fie infirmieră. 

— Copilul a murit? 

— Da... copilul trebuie să fie mort. 

— Ce s-a întâmplat, în momentul acela? 

— Mi-am pierdut capul... mi-au cedat nervii. Nu știu... 

Ea lăsă capul în jos și începu să plângă, în tăcere. 

Kildare îi trecu un braţ în jurul umerilor, îi înălță capul cu 
mâna liberă și-i zâmbi. 

— Ai fugit... 

— Am plecat ca o lașă și am dar bir cu fugiţii... Chirurgii 
se agitau... și eu am plecat. În acea perioadă locuiam la 
hotel, mi-am aruncat câteva lucruri într-o valiză, m-am 
dus la bancă şi mi-am retras toţi banii. Aveam o mașină și 
am condus... am condus... nu știu cât timp... Zile... 
săptămâni, poate. Am ajuns într-un oraş mare și mult timp 
n-am mai ieșit din hotel. Am rămas între patru pereţi, 
acolo mâncam, citeam sau îmi petreceam pur și simplu 
timpul fără să fac nimic. 

— Această reacţie n-avea nimic anormal. 

— Ba da, Jimmy. Acum pot s-o spun. Acela a fost momentul 
în care am scris acea scrisoare de adio. Voiam să mă arunc pe 
fereastră. 

— Dar n-ai făcut-o, ai rezistat acestui impuls și n-ai recidivat. 

— Cred că această scrisoare... faptul că am scris-o, mi-a 
limpezit ideile. Am păstrat biletul pentru a-mi aminti ce era 
gata să fac... a căzut probabil din valiza mea și l-a găsit femeia 
de serviciu. 

— Ura! asta mi-a permis să te cunosc. 

— Da, și sunt recunoscătoare pentru tot binele care a 
rezultat din asta. M-am gândit mult timp, am ucis un copil, fie, 
dar dacă mă omoram şi eu, asta ar fi însemnat două vieţi 
pierdute. M-am gândit că ar fi bine să încep din nou să 
îngrijesc bolnavi și, pentru a-mi repara greșeala, să mă dedic 
cât mai mult posibil altora, făcând dovada faţă de ei, de toată 
amabilitatea și de toată îndemânarea de care eram capabilă. 
Eram o infirmieră bună, Jimmy. În sala de operaţie eram într- 
adevăr bună. 

— În consecință, ai luat numele surorii tale. 

— Ea era moartă. În locul în care fusesem eleve, nu se știa. 
Am... Scris la colegiul ei pentru a cere un duplicat după 
diploma sa, folosindu-i numele. I-am scris pastorului și altor 
persoane care ar fi vrut să dea referințe... Tot în numele 
Denisei. Fusese o fată atât de drăguță. Am primit niște 
răspunsuri minunate. 

— Referințele despre tine ar fi fost la fel de minunate. 
Continuă, Joanne. 

— Mi se pare atât de curios să te aud numindu-mă astfel, 
Jimmy. Ei bine! Am căutat un spital bun și am ales Blair. 
Era destul de departe. Speram ca nimic să nu se afle, aşa 
că mi-am depus candidatura ca elevă infirmieră. Ştiam că 
trebuia s-o iau de la zero, dar nu-mi păsa. Chiar ca elevă, 
aș fi putut să fiu de folos și să compensez puțin răul pe 
care-l făcusem. 

— Ei bine! Sincer, nu văd ce este atât de teribil în toată 
povestea. 

— Ai fi spus același lucru dacă era vorba despre copilul 
tău? 

— Poate că nu. Dar n-aș felicita nici un chirurg căruia îi 
rămâne un copil pe masa de operaţie... Denise... oh, fir-ar să 
fie! Joanne... medicii nu sunt infailibili. Ca şi infirmierele, 
polițiștii, pompierii sau mecanicii... catastrofa de aseară este 
imputabilă unui mecanic care mergea prea repede, știi? Au 
fost paisprezece morți. Mecanicul avea treizeci și unu de ani și 
nu și-a atras nici cel mai mic reproș. 

— ÎI plâng din toată inima. 

— Merită cu siguranță, ca și victimile. Aseară ai salvat nu ştiu 
câte vieţi. Ai arătat ce infirmieră remarcabilă ești. M-ai ajutat 
să-l salvez pe domnul Blanchard. Datorită ţie, doamna 
Marshall a scăpat cu bine. Amputatul îţi datorează de 
asemenea viaţa. Ce îţi trebuie mai mult, Joanne? 

— Trebuie să plătesc. Ei bine, aici este drama, Jimmy. 

— Nu văd de ce... 

— Nu-mi vor permite să-mi continuu studiile. 

— Este absolut inutil, pentru că ai diploma ta de stat. 

— Şi un dosar menţionând că un copil a murit din cauza 
neglijenţei mele. Voiam să devin alta, cu un dosar nepătat și 
cu trecerea timpului sunt sigură că aș fi putut uita trecutul. 
Acum, iată-mă redevenind Joanne Landon şi în calitate de 
Joanne, nu pot continua. Ce voi face din acest moment? 

— Nu știu, mărturisi Kildare încet. N-am cunoscut niciodată 
O situaţie asemănătoare, dar sincer, nu văd de ce ar trebui să 
pleci. Joanne Landon va fi o nou venită excepțională pentru 
personalul din spitalul Blair. 

— Mă tem că asta este imposibil. 

— Ascultă... n-are nici un sens să încerci să ghicești ce va 
face Gillespie. Vom putea discuta despre viitor când îi vom 
cunoaște decizia. Să mergem la el imediat și să-l întrebăm. 

— M-a convocat la ora două... 

— Şi ce? Pariez pe tot ce am că este în biroul său. 

— Jimmy, îți vei atrage o grămadă de necazuri. 

— De ce? Mi te-ai destăinuit mie, pentru că ţi-ai dat seama 
că era imposibil să continui să te pretinzi elevă infirmieră 
după toată priceperea și experiența de care ai dat dovadă. 

— Bine, să mergem... Nu mai pot suporta așteptarea nici 
măcar două ore. Dar promite-mi un lucru Jimmy... Că n-ai 
să-l obligi pe Gillespie să te trimită și pe tine la plimbare... 

Kildare rămase pe gânduri. 

— Ştii... să mai așteptăm puţin... Lasă-mă să vorbesc cu 
Molly Cavendisch. Numai în cazul în care n-ai informat-o deja. 

— Mi s-a cerut să fac un raport scris, dar nimeni nu mi-a 
spus nimic, numai că doctorul Gillespie voia să mă vadă la 
ora două. 

— Atunci, ne întâlnim acolo în douăzeci de minute. Molly 
vrea să pară arțăgoasă, însă este de fapt foarte bună și foarte 
înțelegătoare. Și are o enormă influenţă asupra lui 
Gillespie. 

— Vom face cum vrei, Jimmy și îţi sunt foarte 
recunoscătoare. 

— Îi ceea ce priveşte recunoştinţa, sunt atâţia oameni care 
ti-o datorează! Şi să nu-mi obiectezi cu părinţii acelui copil. Un 
accident este un accident. 

El se întoarse în fugă spre spital și o prinse pe Molly 
Cavendish din zbor, când pleca să prânzească. Închise ușa în 
urma lui și se aşeză. 

— Vin la dumneavoastră în legătură cu Denise Landon, 
spuse el deschis. 

— Nu mă miră deloc, doctore. 

— Sunteţi informată, firește. 

— Fireşte. 

— Oare ce i se va întâmpla? 

— Este dată afară din școala noastră de infirmiere. 

— Oh, așa! spuse Kildare degajat. Oricum, ea este deja 
calificată. Dar ce i se va întâmpla Denisei în calitate de 
persoană... în calitate de infirmieră cu experiență... și nu în 
calitate de elevă? 

— Va fi rugată să părăsească Blair. 

— De ce? 

— Pentru că nu putem s-o ţinem aici după ceea ce s-a 
petrecut. 

— Ştiţi ce s-a petrecut, domnişoară Cavendish? 

— Da. Nu sunt multe lucruri care să-mi scape, tinere, și sper 
că n-ai venit să-mi dictezi conduita în această problemă. 
Oricum, nu este de competenţa mea. 

— Dacă trebuie, o veţi susţine? 

— Nu. 

— Este cea mai bună infirmieră din acest spital... cu 
excepția dumneavoastră. 

— Aceste vorbe sunt chiar de prisos. Ea îmi este superioară. 
știu munca pe care a îndeplinit-o. Dar a venit aici sub un 
nume de împrumut. A minţit, a prezentat acte false. 

— Şi, adăugă Kildare cu amărăciune, a omorât un copil în 
alt spital. 

— În asta nu mă amestec. Acum, permite-mi să-ţi dau un 
sfat, deși ştiu că nu-l vei urma: rămâi în afara acestor lucruri, 
doctore! 

— Imposibil! 

— Eşti îndrăgostit de această tânără? 

— Da... cred... 

— Doctore Kildare, ești cunoscut la Blair pentru 
intervenţiile făcute întotdeauna cu cele mai bune intenţii şi nu 
eu sunt cea care îți va reproşa atitudinea... în majoritatea 
cazurilor, cel puţin. Dar de data aceasta ești depășit. Mă 
înţelegi? Nu poţi face absolut nimic. 

— Vom vedea, răspunse Kildare furios. Cu siguranţă, vom 
avea ocazia să mai vorbim despre asta, domnişoară 
Cavendish. 

Se afla deja la ușă când ea îl chemă: 

— Doctore... Jimmy... 

Uşa se închise în urma lui și Molly Cavendish se așeză încet 
bombănind câteva fraze demne de Gillespie. 

Kildare o regăsi pe Joanne la secretara lui Gillespie, înclină 
din cap spre aceasta din urmă, apoi ciocăni la ușa medicului 
șef. Un mormăit familiar îi răspunse să intre. Kildare se dădu 
într-o parte și o invită pe Joanne s-o ia înaite. 

Gillespie se ridică imediat și veni înaintea tinerei cu 
mâinile întinse. O conduse la canapeaua din piele și se așeză 
lângă ea. Killdare era încântat, cu toate că lui nu i se acordase 
nici măcar o privire. 

— Dragă domnişoară Landon, spuse Gillespie. Ce treabă 
minunată aţi făcut în noaptea aceasta. 

— Mulţumesc, domnule, dar îmi este teamă că până la urmă 
veţi fi decepţionat. 

— Am citit raportul, bineînţeles, dar aș vrea să aud faptele 
din gura dumneavoastră. 

Ea simţi că-i era mai uşor să-i vorbească decât lui Kildare 
și-i repetă toată povestea. Gillespie ascultă fără să lase să se 
observe nici cea mai mică urmă de emoție. 

— Un accident nefericit, spuse el în cele din urmă, dar mi 
se pare că modul în care v-aţi comportat după aceea n-a fost 
foarte înţelept. 

— Îmi permiteţi!... i-o tăie Kildare. 

Gillespie îl privi ca și când îl vedea pentru prima dată. 

— Dumneata să taci, îi ordonă el, fără severitate. Apoi se 
întoarse spre Joanne. Ar fi trebuit să înfruntaţi consecinţele pe 

loc. Dar... aţi dar bir cu fugiţii și nu se mai poate schimba 
nimic. Aș vrea să știți că orice medic, orice infirmieră trăiește 
cu groaza unui incident de acest gen. Asta i se poate întâmpla 
oricui. 

— Nu, domnule. Sunteţi foarte bun că-mi spuneţi asta, dar 
vă înșelați. N-ai dreptul să fii neglijent. Eram obosită... Mă 
gândeam la altceva. N-am nici o scuză... nici una. 

— Dacă acesta este sentimentul dumneavoastră, 
domnişoară Landon... Aș putea lua legătura cu spitalul unde 
ați fost și să-i informez despre comportarea dumneavoastră 
admirabilă de ieri. 

— Nu m-aș putea niciodată întoarce acolo... Niciodată. 

Înţeleg şi asta, copila mea, însă ce veţi face? 
Kildare nu se mai putu stăpâni. 

— Ce va face? Va rămâne aici... ca infirmieră. 

— Kildare, te-am rugat să taci. Sunt obișnuit să-mi văd 
ordinele respectate, în special de către interni. 

— Da, domnule, răspunse mecanic Kildare. 

Gillespie continuă: 

— Domnişoară Landon, îmi pare rău că nu puteţi rămâne 
aici. Pentru asta ar trebui să facem o anchetă, să cerem dosarul 
dumneavoastră de la spitalul unde aţi lucrat. Ar trebui de 
asemenea să treceţi nişte examene pentru a avea dreptul să 
practicaţi în acest stat. 

— N-aş putea suporta asta niciodată... 

— Sunt dezolat. Bineînţeles, nu veţi putea rămâne aici ca 
elevă, sunteţi deja calificată și mai este și povestea cu falsa 
indentitate. 

— Voi pleca încă din această după-amiază. 

— Da... Ar fi mai bine. 

— V-am făcut multe necazuri, domnule. Vă rog să mă iertaţi. 

— Mi-aţi adus mai cu seamă mari servicii. Dacă vă pot fi de 
folos cu ceva, să nu ezitaţi să veniţi la mine. Îmi promiteţi? 

— Da, da, doctore, desigur. Şi mulțumesc încă o dată. 

Kildare deschise gura pentru a-și spune deschis părerea 
despre acei imbecili care n-au în suflet o urmă de indulgență. 
Dar Gillespie îi luă mâna, i-o strânse și-i spuse zâmbind. 

— Am avut o conversaţie adorabilă, doctore Kildare. Te poți 
retrage. 

— Dar eu... 

— Ajunge, Kildare. 

Chipul acestuia deveni dur, neprietenos. O luă pe Joanne 
de braț, o conduse la ușă, o făcu să iasă, apoi reveni brusc, 
bătând în ușă în spatele lui. Gillespie înăltă capul. 

Kildare izbucni: 

— Oh, nu! domnule, nu ajunge. Oh, nu! asta nu se va 
termina așa. Oh, nu! 

leși trântind ușa și o prinse pe Joanne de braţ pe coridor. 
Ea nu-l privea. El își potrivi pasul după al său, traversă clădirea 
şi ieșiră pe ușa principală, străbătând valul primilor vizitatori 
de după-amiază. 


Capitolul 12 


Se îndreptară instinctiv spre banca lor. Tăceau. Kildare era 
atât de furios încât prefera să nu vorbească și tăcerea Joannei 
se datora deznădejdii sale. 

— Nu ştiu ce voi face, spuse Kildare când se așezară. Dar voi 
face ceva, să fii sigură de asta. 

Ea își puse mâna peste a lui. 

— Te rog, Jimmy, las-o baltă, nu te mai ocupa de asta. 
Doctorul Gillespie are perfectă dreptate. 

— Este un cretin! decretă Jimmy cu răutate. A descoperit ce 
infirmieră extraordinară eşti. A văzut cu ochii săi. Și știe de 
asemenea ce pasăre rară este o infirmieră de clasa ta. Putea 
face un efort să te ţină aici. 

— L-ai auzit, Jimmy. Ar trebui să-mi iau diploma în acest 
stat, să dau pentru referințe numele spitalului unde am 
lucrat... cel în care s-a petrecut totul. Nu... N-aş putea suporta. 
Nu vreau nici măcar să mă gândesc la asta. 

— Așadar... la naiba! exclamă el furios. 

Ea zâmbi. 

— Jimmy, încă nu știu ce voi face, dar voi putea găsi 
probabil o slujbă care să-mi convină. Totul va fi bine. Am 
destule economii... Părinţii mi-au lăsat o sumă bună, de care 
nu m-am atins, n-am nici o grijă în această privinţă. 

— Ei da! Nu dai nici o importanță banilor. 

— Asta înseamnă totuși că pot să mănânc, să mă îmbrac și 
să caut liniștită o slujbă. 

— Ai putea să te căsătorești cu mine, spuse el cu un zâmbet. 

— Jimmy, oh, Jimmy! Ar fi minunat... dar este imposibil. 

— Da, asta ar însemna mai degrabă să trăiești în mizerie. 

— Am nevoie de puţin timp pentru a mă gândi bine, Jimmy. 
Văd mai limpede când sunt singură. Mă voi duce la un hotel și 
îţi voi telefona în seara aceasta pe la ora șase. 

— Presupun că este singurul lucru de făcut. 

— Nu fi atât de abătut. Se va aranja totul. Oricum, nu cred 
că aș fi putut continua cu această minciună pe suflet. Este mai 
bine ca situaţia să fie clară. Sărută-mă, Jimmy, apoi întoarce-te 
la bolnavii tăi. Eşti de serviciu. Ai putea avea necazuri... 

— Sunt gata să-mi dau demisia, spuse el din ce în ce mai 
mânios. Regulamentele! Ele sunt făcute pentru a fi călcate în 
anumite cazuri... Nu ştiu... sunt ca şi tine... prea tulburat, 
probabil. Cum spui... să ne gândim bine. Dar să nu uiţi să mă 
suni la ora şase. 

— Îţi promit, spuse ea, sperând ca vocea să-i pară sinceră, 
deoarece nu era. 

El o luă o clipă în brațe, o sărută, apoi se întoarseră 
împreună până la pavilionul infirmierelor. Ea se grăbi în 
interior şi el își continuă drumul până la spital. 

După ce se asigură că totul era normal pe etajul său, 
Kildare se duse să-l vadă pe amputatul din ajun și-l găsi 
complet calm. 

Kildare știa bine că munca îl împiedica să se gândească la 
greutăţile personale, dar aceasta era una din rarele ocazii în 
care făcea experienţa. De-abia când Joanne îi telefonă își dădu 
seama că ziua se încheiase. 

— Sunt la hotelul Brandon, îţi amintești? 

— Comod pentru întâlnirea noastră! Cu siguranță, vor 
exista mici atenţii pentru tine în acest hotel... 

— N-am vorbit despre ceea ce s-a întâmplat la restaurant, 
Jimmy. Dar voiam să știi că sunt aici. Cum merg lucrurile? 

— Amputatul este fericit că trăiește şi îşi recapătă puterile. 
Totul merge ca de obicei, vreau să spun că ne-ar fi de folos o 
infirmieră ca tine prin preajmă. 

— Eşti drăguţ că-mi spui asta, Jimmy. Pentru moment, pur 
și simplu voi aștepta și voi încerca să-mi pun ordine în gânduri. 

— Aș putea să te ajut. Am putea oare să ne vedem în seara 
aceata, pe la ora nouă? 

— Ai pe cineva care să te înlocuiască? 

— Agurski a declarat că mă va înlocui și o săptămână la 
rând, dacă asta ne-ar putea folosi la ceva. Aptitudinile tale l-au 
uluit și crede la fel ca mine că oamenii din această dugheană 
sunt lamentabili. Dar, draga mea, n-a fost spus ultimul cuvânt. 

— Vom vorbi despre asta diseară. 

— Pe curând. 

Kildare se simţea mult mai bine. Obţinu confirmarea lui 
Agurski că-l va înlocui, mâncă un sandviș la bufet şi se duse 
să-și facă vizita de seară. 

La ora opt și jumătate se duse să se schimbe. Se îndreptă 
spre ușa unde spera să găsească un taxi, când încetini pasul, 
gândul ducându-l la o idee ce nu-i venise în minte până atunci. 

Se întoarse în hol, intră într-una dintre cabinele telefonice și 
căută în cartea de telefon numărul de acasă al lui Paul Blanchard. 

— Aici doctorul Kildare, spuse el când Blanchard fu la 
celălalt capăt al firului. 

— Kildare, ce plăcere să te aud. 

— Cum vă merge, domnule? 

— Admirabil, cu excepţia unei rigidităţi a gâtului. Pot face 
ceva pentru dumneata, doctore? 

— Da, domnule, mă indispune îngrozitor să v-o cer, dar 
este foarte important și dacă aţi putea să-mi acordaţi câteva 
clipe.. Nu-mi vor trebui mai mult de cinci minute... 

— Kildare, îţi datorez tot timpul pe care mi-a mai rămas de 
petrecut pe acest pământ. Vino să mă vezi imediat. 

— Mulţumesc... sosesc. 

Blanchard locuia într-o casă nu prea mare, dar luxoasă 
dominată de zgârie-nori. ÎL aşteptă pe Kildare în apropierea 
ușii, deoarece aceasta se deschise în timp ce el plătea șoferului. 
Blanchard îi strânse călduros mâna și soţia sa sosi în hol pentru 
a-l întâmpina nu mai puțin călduros pe tânăr. Refuzând orice 
dovadă de recunoștință, Kildare intră direct în subiect. 

— Vin în legătură cu infirmiera care era cu mine în acea 
seară de pomină, domnule. 

— Foarte bine. Cu ce-i pot fi de folos? 

— Nu știu cu exactitate. Nu sunt nici măcar sigur că ar 
trebui să fiu aici, dar această fată merită o recompensă și i se 
plăteşte exact cu opusul. 

— Povestește-mi, prietene. Pe îndelete. Explică-mi în 
amănunţime necazurile pe care le are, apoi vom vedea cum 
poate fi ajutată. 

Kildare povesti totul fără să uite nimic și Blanchard 
declară: 

— Doctore, o fată care recurge la mici trucuri și la nimicuri 
fără importanţă pentru a lua totul de la zero și a-și reîncepe 
studiile... eu îi admir îndrăzneala și pretind că merită să i se 
ofere o şansă. Vom face în așa fel încât s-o aibă. Spui că este 
mai mult sau mai puţin hotărâtă să nu se întoarcă la spitalul la 
care s-a produs accidentul? După părerea mea, greșeşte, dar 
mă pun în locul său. Așadar, rămâne posibilitatea să-și 
continue cursurile și să-și obțină dimploma aici, sub numele 
surorii sale. Pentru Dumnezeu, unde este necazul? 

— Eu nu văd nici unul, însă doctorul Gillespie se opune 
categoric acestui lucru. 

— Îţi va scoate ochii pentru că ai venit la mine. Poate aș face 
bine să nu-i vorbesc despre asta. 

— Aș prefera să i-o spuneţi, domnule. Altfel, ar putea crede 
într-o intervenţie a Denisei. Oricum, doctorul Gillespie 
cunoaște ideile mele despre această problemă. 

— Foarte bine, îi voi vorbi acestui bătrân nătărău chiar 
mâine dimineaţă și-i voi spune verde în faţă. 

— Mulţumesc, domnule. Îmi voi lua inima în dinti, încă de 
dimineaţă. 

— Dacă este prea încăpățânat, îl voi muia eu. Sunt fericit 
de-a fi capabil s-o ajut pe această tânără. După părerea mea, 
merită să te ocupi de ea. În plus, este foarte seducătoare. Sau 
poate n-ai observat asta? 

— Ba da... Mă duc s-o întâlnesc. Vă va fi foarte 
recunoscătoare, domnule. 

Kildare plecă rapid și chemă un taxi. Ajuns la hotelul 
Brandon, năvăli în hol și se auzi strigat de Joanne. Se apropie 
de ea, îi luă amândouă mâinile și fu tentat s-o sărute fără să 
mai aștepte. Ea își eliberă mâinile cu drăgălășenie şi se 
îndreptă spre o canapea unde se așezară unul lângă altul. 
Purta un costum blemarin și o pălărie mare, care-i stătea 
foarte bine. 

— Încântătoare, spuse Kildare. 

— Multumesc. Ce s-a întâmplat? Ai un aer foarte agitat. 

— Ideea de a te întâlni ar fi fost suficientă să mă aducă în 
această stare. Dar este altceva. Tocmai am fost să-l văd pe Paul 
Blanchard. Știi, bărbatul căruia i-am făcut o traheotomie de 
urgență. 

-În legătură cu mine, Jimmy? 

— Bineînteles. 

— Oh! Jimmy, de ce? 

— Şi de ce nu? Trebuie neapărat ca cineva să facă ceva. 

— Vei avea ncazuri cu doctorul Gillespie, cu spitalul. 

— Nu-mi pasă... cu condiţia să te întorci acolo. 

— Nu mă voi întoarce acolo. Toţi banii domnului Blanchard 
nu pot schimba nimic în cazul meu. Am încălcat 
regulamentele. Dacă se şterge cu buretele de data aceasta, ar 
fi un precedent periculos. 

— Numai tu mă interesezi. 

— Şi pe mine, ceea ce mă interesează este să nu-ţi atragi 
necazuri pentru că ai vrut să mă ajuţi, Jimmy, pune-te în locul 
doctorului Gillespie... 

— Dumnezeu să mă păzească. Dar poate Blanchard va 
reuși... ar fi de-ajuns puţin noroc, este vorba despre viitorul tău. 
— Da, de al meu... dar de ce să-l riști în același timp pe al tău? 

— Nu-ţi face griji pentru mine. Ascultă, Joanne, Gillespie 
nu-mi poate face mare lucru. Sunt medic cu diplomă. Dacă mă 
plictisește prea mult, cer să fiu mutat. Nu mă poate opri, dar 
ție îţi poate face rău. 

Ea scutură din cap cu încăpățânare. 

— Cred că dai prea multă importanță acestei încurcături, 
Jimmy. Ar fi mai bine s-o lași baltă. 

— Pentru nimic în lume. Hai să bem un pahar la bar. Vom 
vorbi mai detaşaţi, într-un loc liniștit. 

Comandară două pahare cu vin de porto și le băură încet 
în timp ce discutau. 

— Blanchard va interveni pe lângă Gillespie, spuse Kildare. 
Îl va face să înţeleagă că nu cerem pentru tine decât 
permisiunea de a-ți continua studiile. Asta nu poate deranja 
pe nimeni și Blair va câștiga o infirmieră excelentă. 

Joanne nu era convinsă. 

— Eşti atât de tânăr, Jimmy și atât de puţin obișnuit cu astfel 
de lucruri. Ai fost protejat de-a lungul întregii tale existente, 
ceea ce a făcut să nu te izbeşti de regulamente și de cei 
însărcinaţi să le aplice. În profesiunea medicală — și la fel stau 
lucrurile cu infirmierele — regulile trebuie să fie mai stricte și 
mai inflexibile decât oriunde în altă parte. De noi depind vieţi. 

— Acum ne ocupăm de a ta, cel puţin de viitorul tău și nu 
sunt dispus să renunt. 

Ea bău o înghiţitură de vin și scutură cu putere din cap. 

— Ar trebui să mă întorc la spitalul unde a început totul, dar 
sunt absolut incapabilă de asta. Nu-i pot revedea pe acei 

oameni, Jimmy. Așadar, să nu mai vorbim despre asta. Să 
încep din nou o școală de infirmiere pare la fel de imposibil. 
Dar voi găsi o ieşire. Trebuie să existe una. Am nevoie de timp 
să mă gândesc la asta. Am nevoie de o minte liniștită. 

— Nu te poate deranja că există oameni care să lupte pentru 
tine. Dacă erai o infirmieră mediocră, o fată care își face treaba 
doar pentru a fi plătită sau a obţine niște avantaje, n-aş pierde 
o clipă încercând să te ajut. Dar tu ești un element de valoare 
pentru profesiune. Ai leacuri mari la activul tău. 

— La ce foloseşte! Dosarul meu nu este deloc remarcabil. 

— Încă o dată, un medic sau o infirmieră pot comite o 
greșeală. Nu suntem infailibili: să-l luăm pe doctorul Kane... 
dacă o tratam pe doamna Marshall după instrucţiunile lui, 
poate că ar fi fost moartă la ora asta. 

— Marea diferență este că ea n-a murit. Și poate ar fi 
suportat foarte bine medicamentul. Cine poate şti? Doctorul 
Kane și-a asumat de bunăvoie un risc, dar să introduci un tub 
în stomacul unui copil... să lași să se deschidă gazul 
anestezic... asta este neglijență pură. Aș fi putu să mă 
consolez dacă era un simplu accident, dar vai! Am făcut o 
prostie și cineva a murit. Nu voi putea uita asta niciodată. 

— Nimeni nu ţi-o cere... Nici eu n-aş putea, dar mi-am spus 
că voiai să compensezi această greașală devenind cea mai 
bună dintre infirmiere și cu sigurnaţă ești deja în elită. Dacă 
nu îţi încerci norocul, dacă nu lupți... atunci nu vei mai 
compensa acel moment regretabil. Nu poţi renunţa. 

Ea încetase să bea și Kildare vedea că se enerva tot mai 
mult. Trebuia să încheie rapid. 

— Bun, îţi voi lăsa atâta timp cât vrei. Nu mă voi mai duce 
la Gillespie și nu voi mai interveni pentru moment. 

— Mulţumesc, asta este tot ce-ţi cer... să mă lași singură un 
anumit timp. Jimmy, nu-mi pot imagina să retrăiesc ce am 
trăit, aş avea inima strânsă, gândindu-mă la lucruri 
îngrozitoare. 

— Ce-ai spune de câteva zile de odihnă în familia mea? 

— Eşti drăguţ, Jimmy, dar este imposibil. Trebuie să scap 
singură din asta, nimeni nu se poate pune în locul meu. Îţi 
promit că atunci când voi ști ce vreau, îl voi chema mai întâi 
pe doctorul Kildare, dacă voi avea nevoie de ajutor. 

— Te-ai putea căsători cu mine... Ti-am mai spus-o. 

Ea se aplecă peste masă și atinse ușor obrazul lui Kildare. 

— N-ar fi o soluţie, deşi te iubesc, dragul meu pentru ceea 
ce mi-ai propus. Aș vrea să urc în camera mea. Sunt foarte 
obosită. Încă nu mi-am recăpătat toate puterile după acel 
accident feroviar. 

— Te-ai comportat excepţional. Asta n-o poate contesta 
nimeni. Te voi conduce până la ascensor. Odihnește-te, pune-ţi 
ordine în gânduri și nu lua o hotărâre înainte de-a fi capabilă 
să judeci lucrurile sănătos. Eu voi fi fără îndoială la spital. Un 
simplu telefon și alerg. 

În fata ascensorului, ea îl sărută repede, zâmbi și-i făcu un 
semn cu mâna când cabina se închise. 


Capitolul 13 


A doua zi dimineaţă, Kildar întinse mâna spre deșteptător. 
Dar telefonul îl făcu să tresară. Răspunse cu o voce adormită, 
dar își veni foarte repde în fire auzind-o pe secretara lui 
Gillespie ordonându-i cu o voce tăioasă, care probabil reflecta 
dispoziţia șefului, să se prezinte într-un sfert de oră. 

Kildare se ridică și se îmbrăcă rapid, alergă spre spital, bău 
o ceașcă de cafea la cantină și porni spre Gillespie. 

Secretara îi adresă un zâmbet glacial și-i făcu semn din cap 
să intre în biroul medicului șef. Gillespie avea un aer atât de 
proaspăt, încât își cercetă ceasul. Nu zâmbi și nici nu rosti 
vreun cuvânt de bun venit. 

— Ia loc. 

Kildare se așeză într-un fotoliu din piele, în faţa biroului. 
Gillespie lovea cu vârful degetelor în birou și-l examină pe 
tânăr, care avea sentimentul că va fi executat. 

— Kildare, ai fost aseară la domnul Blanchard pentru a-i 
cere să intervină în favoarea domnişoarei Landon? 

— Da, domnule. 

— Consider asta ca un act de indisciplină. 

— Persist să cred că am avut dreptate să procedez cum am 
făcut-o, domnule. 

— Nici n-am sperat măcar să te conving de contrariu. 
Spune-mi, Kildare, îţi amintești de acel bilet de adio scris de 
domnișoara Landon? 

Oh! nu... protestă Kildare ridicându-se pe jumătate. 

— Linișteş-te, Kildare. N-a încercat să se sinucidă. Sper că 
nici nu s-a gândit la asta. Dar posibilitatea există. 

— A depășit acest stadiu. Era foarte deprimată când s-a 
gândit la acest lucru! 

— În această dimineaţă, în ce tare de spirit crezi că este? La 
hotelul său s-a prezentat un reporter. 

— Oare cum a putut afla? 

— Blanchard este un bărbat practic. Când are un obiectiv, 
merge drept la ţintă. Mătură tot ce i se pune în cale. În această 
dimineaţă, m-a sunat în zori. Mi-a atras atenţia s-o reprimesc 
pe domnișoara Landon și m-a ameninţat că în caz contrar va 
declanșa o campanie de presă. 

— Credeam că nu va întreprinde nimic fără să vă consulte, 
mai înainte. 

— Un om ca Blanchard nu consultă pe nimeni. I-ai salvat 
viaa și domnișoara Landon te-a ajutat. Blanchard consideră că 
are niște obligaţii faţă de voi doi și nimic nu-l va opri să 
încerce să ne constrângă s-o reintegrăm pe domnișoara 
Landon. Dar te avertizez, tinere, n-o vom primi, sub nici un 
pretext. 

— Ea nu dorea nici o publicitate, domnule. 

— Ar fi trebuit să te gândești la asta. Singura armă pe care o 
avea Blanchard era opinia publică. Din fericire, am reușit să-i 
tăiem craca de sub picioare. Chiar domnișşoara Landon i-a 
telefonat lui Blanchard pentru a-l ruga să nu mai trimită nici 
un ziarist și să facă în așa fel încât cel căruia i-a spus toată 
povestea să n-o publice. 

— Îmi pare rău, domnule. 

— Aştept mai mult de la dumneata, Kildare. 

— Foarte bine, vă prezint scuzele mele, spuse Kildare, brusc 
furios. 

— Din nou cuvinte inutile. Îţi voi da un ordin, Kildare și mă 
aştept să-l respecţi cu strictețe. Este clar? 

— Asta va depinde de ordin... 

— Nu vei mai căuta să intervii în favoarea domnișoarei 
Landon, sub nici o formă. Nu te vei amesteca absolut deloc în 
ceea ce o privește. Cu alte cuvinte, încă o intervenţie și voi fi 
obligat să-ţi interzic să mai pui piciorul aici. Îţi cer să înţelegi 
bine asta, Kildare. 

— Da, domnule. 

— Nu mă obliga la măsuri dsciplinare, pentru că nu voi fi 
predispus la indulgență. Te poţi retrage. 

Kildare se ridică rapid. Încerca o dorinţă irezistibilă de 
a lua poziţia de drepţi şi de a saluta milităreşte, lucru care 
l-ar fi făcut pe acest boşorog să înţeleagă ce gândea despre 
el. Dar renunță, dându-și seama de absurditatea gestului. 
Ieși și închise încet uşa. Nu-i acordă secretarei nici măcar o 
privire. 

Trebui să facă un efort imens pentru a-și începe munca. 
Sălile erau arhipline, personalul insuficient. Se adânci în 
numeroasele treburi care-i reveneau. 

Peste tot unde se ducea, alături de fiecare bolnav pe care-l 
vedea, își spunea cât de prețioasă ar fi o infirmieră ca Joanne 
Landon și era tot mai înciudat pe Gillespie. 

Dar pe măsură ce orele treceau, Kildare își dădea seama și 
că Joanne nu era destul de puternică pentru a ţine piept 
serioaselor ei greutăţi. Altfel, s-ar fi întors la spitalul său și 
şi-ar fi asumat consecinţele faptei sale. În schimb, se dusese să 
se ascundă într-o cameră de hotel. 

Poate că Gillespie sesizase exact. O publicitate prea mare, 
i-ar fi putut da Joannei o teribilă lovitură acum. 

După-amiază târziu, Kildare dădu o fugă până la chioșcul 
din faţa spitalului și cumpără câte un exemplar din fiecare ziar 
local. Se strecură într-un laborator pentru a le răsfoi. 

Îi era îngrozitor de teamă să nu vadă povestea Joannei 
expusă pe prima pagină. Dar nu era nimic. Se pare că 
Blanchard nu avea numai posibilitatea de a declanșa o 
campanie de presă, ci și aceea de a o opri. 

Kildare aruncă ziarele într-o pubelă și își spune că-i va 
telefona Joannei, dar fu interceptat: un accidentat era pe 
drum și Kildare trebuia să-l asiste pe unul din șefii de clinică. 

Era ora nouă când, în fine liber, sună la hotel. 
Centralista îi spuse că domnișoara Landon nu răspundea. 
Cuprins de panică, Kildare era gata să-și piardă din nou 
capul. Dar își aminti de ordinele lui Gillespie și-și spuse că 
nu se putea aștepta ca Joanne să-şi petreacă tot timpul în 
cameră. 

Îşi încheie serviciul la ora zece și jumătate, la capătul 
puterilor. Părăsi spitalul pentru a se duce să bea o ceașcă de 
cafea şi a mânca un sandviș în cafeneaua din faţa spitalului. 
Sună din nou la hotelul Brandon și o ceru pe Joanne. I se încă 
O dată că nu răspundea. 

Încercă iar un sentiment de panică și-și aminti cuvintele lui 
Gillespie. Vru să se convingă că Joanne se simțea bine. Nimic 
nu se aflase în ziare, așa că nu i se pricinuise nici un rău. 
Aşteptase probabil să o sune la ora cinei, iar pentru că asta nu 
se întâmplase, își spunea că el era ocupat cu o urgență. Poate 
se dusese la cinema. Nu lipseau explicaţiile rezonabile. 

Kildare se intoarse în camera sa, îngrijorat și neștiind ce să 
facă. Se duse până în camera lui Agurski și fu mulțumittt să-l 
găsească. 

Agurski lăsă ziarul medical. Kildare se gândea uneori că 
prietenul său citea probabil fiecare rând publicat și zâmbi. 

— Se pare că ai fost făcut cu ou și oțet de dimineaţă. 

— Lucrurile se află repede, mormăi Kildare luând una din 
țigările lui Agurski. Sunt îngrijorat pentru Joanne. 

— Nu este un copil, Jimmy. Este destul de mare să se ocupe 
de ea însăși. 

— Aş vrea să fiu sigur de asta. 

— Sun-o, Jimmy. 

— Gillespie m-a anunţat că dacă mă mai amestec, mă va 
izgoni. Nu cred că înţelege... 

— Nu te poate goni peste un telefon. Această fată este 
prietena ta. Ai dreptul s-o întrebi cum se simte. 

— Da, ai dreptate. Nu-mi va lua decât un minut și voi dormi 
mai liniştit. 

— Şi eu, bătrâne. Nu uita că ţin mult la fata aceasta. 

Kildare se duse până la cabina telefonică cea mai apropiată, 
la etajul superior. Formă numărul de la hotel, o ceru pe 
Joanne, auzi țărâitul soneriei, dar nu obţinu nici un răspuns. 
Era aproape miezul nopţii. Joanne n-ar fi rămas singură afară 
atât de mult timp. 

Se întoarse în camera sa, își îmbrăcă impermeabilul peste 
ținuta albă de spital și se opri la Agurski doar timpul necesar 
pentru a-i spune unde se ducea. 

— Nu răspunde. Sunt îngrijorat. Nu-mi pasă de Gillespie, 
mă duc la hotel să văd dacă totul este în ordine. 

— Noroc! Dacă sună telefonul tău, voi spune că ești sub 
duș. Nu întârzia, dacă totul este în ordine. Întoarce-te. 

Kildare nu zări un taxi și începu să coboare strada. Ştia 
că se lăsase cuprins de panică, dar nu reușise să se 
stăpânească. Încercă să facă apel la calmul său profesional 
pentru a-şi domoli nervii, dar fără rezultat: inima îi era prea 
prinsă. 

Reuși să oprească un taxi și-i spuse şoferului: 

— Sunt medic. La hotelul Brandon este o urgență, 
conduceţi-mă acolo cât mai repede posibil. 

Câteva minute mai târziu, Kildare năvălea în holul 
hotelului, făcându-i să tresară pe angajaţii ațipiţi și pe rarii 
clienți. 

Cunoștea numărul camerei Joannei, se grăbi în ascensor, 
găsi camera și bătu cu insistenţă în ușă. Nu obţinu nici un 
răspuns. Își lipi urechea de ușă și nu auzi nimic. Toată această 
liniște însemna pentru el o inimă care nu mai bătea în pieptul 
unui om gata să moară. 

Lovi şi mai puternic, strigând-o pe tânără pe nume. Se 
propti cu umărul în ușă, încercând s-o forțeze, fără rezultat. 
Acum, Kildar era speriat. Alergă până la ascensor, sună, 
aşteptă cu nerăbdare și ordonă liftierului să aducă de urgență 
un șperaclu. 

Ținuta albă îl impresionă pe liftier și o clipă mai târziu, 
sosea un comisionar cu o trusă imensă de chei. În câteva 
secunde, ușa fu deschisă și Kildare intră rapid în încăpere, 
învârti întrerupătorul și scoase un strigăt. 

Joanne era pe pat, complet îmbrăcată. Respira greu, avea 
fruntea acoperită de transpiraţie și tenul cenușiu. 

Kildare descheie bluza Joannei şi-şi puse capul pe pieptul 
tinerei: inima bătea... slab, dar bătea. Kildare se îndreptă: 

— Telefonati la spitalul Blair și spuneți că doctorul Kildare 
cere de urgenţă o ambulanță... și să fie echipată cu oxigen. 
Faceţi-o repede... este o chestiune de secunde! 

Comisionarul puse imediat mâna pe telefon și transmise 
mesajul, în timp ce Kildare o așeza pe Joanne în pat și se 
străduia s-o reanimeze. Dar capul tinerei atârna într-o parte și 
ochii rămaseră închiși. 


Capitolul 14 


Kildare renunță la încercările de reanimare. Nu putea face 
nimic cu mijloacele aflate la îndemână. Observă un flacon pe 
noptieră. Eticheta era a unui sedativ cunoscut. Strecură 
flaconul în buzunar, o luă pe Joanne în braţe și se îndreptă 
spre ascensor. 

Când sosi ambulanta, traversă holul. Brancadrierii 
pregătiseră brancarda şi Kildare își așeză încet povara. După 
urcarea brancardei în ambulanţă, Kildare sui și el, luă masca 
de oxigen, o puse pe faţa tinerei și deschise robinetul. Dar 
respiraţia nu se amelioră deloc. Kildare luă atunci din trusă o 
fiolă de picrotoxină și-i făcu rapid o injecție intravenos. 

Nu era decât medicul care lupta pentru a salva o viață 
omenească. Această viaţă era a unei fete pe care era sigur că o 
iubea, dar asta nu schimba nimic, pentru că refuza să se 
gândească la asta. Dacă și-ar lăsa mintea să rătăcească, ea ar 
putea muri. Avea nevoie de toată priceperea și de toate 
rugăciunile sale. 

Şoferul ambulanţei o recunoscuse pe Joanne și mergea cât 
de repede putea, în timp ce Kildare se întreba de ce vehiculul 
înainta atât de încet. Infirmierul urcat în interior se gândea că 
cel mai bine era să nu spună nimic. 

Ajunseră la Blair, brancarda fu coborâtă și dusă în sala de 
urgente. Kildare îi urmă după câteva secunde. Îi telefonă lui 
Agurski și-i ordonă infirmierei de serviciu să pregătească ce 
este necesar pentru o spălătură stomacală. 

O clipă după aceea, Joanne era instalată pe masă și Kildare 
introduse sonda stomacală. Era stăpân pe nervii săi, mâinile 
nu-i tremurau. Îi făcu semn infirmierei să pornească aparatul, 
care începu să pompeze conținutul stomacului. 

Agurski sosi alergând. 

— Eram totuși neliniștit... Nu m-am culcat. Cum se simte, 
Jimmy? 

— Este aproape în comă. 

— Oare ce-a luat? 

— Tablete de barbituce. 

— Câte? 

Kildare scoase flaconul din buzunar. 

— Nu ştiu nimic deste asta... Să considerăm că flaconul era 
plin... o sută de tablete. Numără ce a rămas. 

Cercetă chipul Joannei care părea ceva mai puţin palid. 
Agurski vărsă conţinutul flaconului pe o masă, numără rapid 
și bombăni. 

— Dacă flaconul era plin, a înghiţit douăzeci. 

— Este o doză mortală în cazul în care n-am fi intervenit la 
timp... dacă le-a luat seara, devreme... și amintește-ţi că n-a 
răspuns la telefon... este condamnată. 


132 NORMA DANIELS 


— Poate că la hotel, au văzut-o când s-a întors. 

— Încearcă să afli. Ar fi trebuit să le pun întrebarea. 

Agurski dispăru și se întoarse cu o urmă de speranţă pe 
faţă. 

— Portarul spune că a cerut cheia pe la ora zece. Așadar 
n-are porcăria asta în corp decât de aproximativ trei ore. 

— Trei ore! mormăi Kildare. 

— Cu puţin noroc, va ieși cu bine din asta. Ce-ai făcut până 
acum? 

— O spălătură stomacală cu sulfat de magneziu. 

— Acum trebuie admnistrat un diuretic și efedrină. 

— L-am făcut deja o injecție cu picrotoxină. Dacă şeful de 
clinică este de acord, trebuie făcute injecții repetate din 
jumătate în jumătate de oră, până la apariţia sensibilităţii 
corneene. 

— E bine, Jimmy... Nimeni nu poate face mai mult. Nu mai 
rămâne decât să aşteptăm. Voi sta eu lângă ea dacă vrei să te 
odihnești. 

— Este bolnava mea... prietena mea... spuse Kildare încet. 
Voi fi mulțumit să stai aici, dar voi rămâne și eu. 

O aşezară pe un cărucior, merseră până la ascensor și o 
duseră într-o cameră liberă. Infirmierele o dezbrăcară complet 
pe Joanne și o îmbrăcară cu o cămașă de spital. Kildare reveni 
în încăpere, trase un scaun lângă pat și se așeză. Agurski își 
potrivi stetoscopul. 

— Se pare că respiră puţin mai bine, Jimmy. 

— Ar trebui... oxigenul, injecţia... Dar tu știi toate 
complicațiile care pot interveni... am văzut destule cazuri de 
acest gen. 

Bineînţeles, Agurski ştia. Moartea putea interveni rapid sau 
putea avea o ameliorare de câteva ore, s-au văzut și câteva zile, 
iar în momentul în care începeai să speri, era sfârșitul. 

Uneori, bolnavul reacţiona rapid, dar când nu înghiţise decât 
câteva tablete sau când se putuse interveni imediat după ingestie 
și goli stomacul înainte ca drogul să pătrundă în alte organe. 
Joanne înghiţise o doză mortală și trecuse prea mult timp. 

Kildare avea impresia că este o marionetă dezarticulată. 
Făcuse tot ce putuse şi nu mai avea decât să aştepte. Niciodată 
Jimmy Kildare nu simţise o asemenea disperare 
neputincioasă. 

Agurski se dusese să doarmă puţin şi Kildare era singur în 
cameră când ușa se deschise și apăru doctorul Gillespie. Nu-i 
adresă internului nici o privire, dar procedă la un examen 
amănunţit al Joannei. 

— Vedeţi că v-aţi înșelat, domnule, spuse în cele din urmă 
Kildare. 

Gillespie își continuă încruntat examenul, vizibil puţin 
mulțumit. leşi din încăpere și se întoarse cu fișa Joannei. O citi 
preocupat. 

— N-a putut suporta singurătatea, reluă Kildare. Dacă îmi 
urmam ideea, aș fi întâlnit-o, aș fi putut împiedica asta... 

Gillespie păru să-i observe prezenţa. 

— Părăsește această încăpere, Kildare. Acest caz nu te 
priveşte câtuși de putin. 

— Voi rămâne... până când se va trezi sau până va muri. 

— Eşti prea implicat afectiv ca să te ocupi de ea... Tonul lui 
Gillespie se imblânzise. Jimmy, va fi pe mâini bune. Mă voi 
ocupa eu însumi de ea. 


134 NORMA DANIELS 


— Este într-adevăr amabil din partea dumneavoastră, 
domnule, spuse Kildare cu tristețe. Recunoașteţi în cele 
din urmă că a încercat să se sinucidă și că ar putea muri. 
Dar nu veţi admite niciodată că nimic din toate acestea nu 
s-ar fi întâmplat dacă m-aţi fi lăsat s-o întâlnesc, așa cum 
voiam. 

— Ajunge, Kildare. Vocea lui Gillespie își regăsise în 
întregime duritatea. 

— Această fată avea încredere în mine... 

— Kildare, nu ești de nici un folos aici. 

— Rămân... 

— Doctore Kildare, sunt medicul şef al acestui spital și te 
suspend. Începând din acest moment, nu mai eşti autorizat să 
practici în această instituţie și nu te bucuri aici de nici un 
drept în plus față de un simplu particular. Orele de vizită sunt 
depășite de mult... Sau părăseşti această cameră imediat, sau 
voi fi obligat să te fac să ieși cu forța. 

Kildare sări în picioare. 

— Ce joc este acesta, domnule? 

— Părăsești această încăpere de bunăvoie, Kildare? 

Ochii lui Gillespie erau calmi și reci ca oţelul. Kildare oftă 
şi-şi întoarse privirea. 

— Plec. Cred că înnebunesc... Domnule, faceţi tot ce puteti 
pentru ea. Eu mi-am epuizat cunoștințele şi ştiu că asta nu 
este suficient... Ajutaţi-mă! Ajutaţi-mă! 

— Jimmy... vocea se schimbase complet și Kildare n-o 
auzise niciodată atât de încărcată de compasiune. Noi toți 

avem reproșuri să ne facem — partea noastră de 
responsabilitate în această problemă... chiar și fata. Așa că, ar 
fi bine să lăsăm vorbele şi să încercăm s-o scoatem din asta. 
Voi rămâne lângă ea până când va fi în afară de orice pericol. 
Îţi promit să fac tot ce poate fi încercat. 

Kildare înclină tăcut din cap și ieși din cameră. Se duse 
până la ascensor, se rezemă de perete în timp ce cabina 
cobora, uită să iasă când se opri și nu-și aminti decât în clipa 
în care ușile se închiseră din nou în fața lui. 

Merse până la Shangri-La, clădirea veche care se 
presupunea că era căminul internilor. Culoarele erau liniștite 
la acea oră. Kildare intră în camera sa și se prăbuși pe pat. 


Capitolul 15 


Kildare se trezi brusc: se făcuse ziuă. Telefonă: starea 
bolnavei era staţionară. Kildare știa că era un semn bun. Se 
dezbrăcă și făcu un duș. Încercă să-și amintească unde era de 
serviciu în ziua aceea. Dar mintea îi era încă prea încețoșată de 
somn. 

Dușul îl scoase brusc din amorţeală. Se bărbieri, își puse o 
uniformă albă, curată și ieși. Se opri la Agurski, dar acesta 
plecase deja. 

Kildare se îndreptă spre spital, intră la bufet pentru a bea 
o cafea și a ronţăi câţiva biscuiţi. Apoi se duse la etajul 
principal pentru a consulta tabloul și a vedea ce sarcină îi 
revine. Numele său nu se afla nicăieri. 

Se duse la medicul adjunct responsabil. Acesta îl privi cu 
atenţie, calm. 

— Numele meu nu este pe tablou, doctore. Nu știu la ce 
serviciu... 

— Dumneata nu ești de serviciu, Kildare... Eşti suspendat. 

— Oh! Asta este... 

— Nu este o glumă. Doctorul Gillespie a făcut cunoscut că 
ești suspendat de noaptea trecută. Nu mai faci parte dintre 
medicii acestui spital, doctore Kildare, cel puţin din punctul 
meu de vedere. La revedere. 

Kildare nu putea crede asta. Gillespie mai ameninţase cu 
suspendarea numeroși interni, dar n-o pusese în practică 
niciodată. Kildare se îndreptă rapid spre biroul lui Gillespie 
unde secretara îl informă că acesta se odihnea după ce petrecuse 
o noapte albă și că nu se punea problema să-l deranjeze. 

Kildare urcă în camera Joannei. Infirmiera avu o privire de 
neputinţă. 

— Dumneavoastră nu trebuie nici să examinati, nici să 
îngrijiţi bolnava, doctore Kildare. Doctorul Gillespie a dat 
ordine categorice. 

Kildare luă mâna Joannei și-i palpă pulsul. 

— Sunt aici ca vizitator. O ţin pur şi simplu de mână. Vedeţi 
vreun inconvenient în asta? 

— Eu... trebuie să mă duc să aduc puţină apă proaspătă, vă 
rog să mă scuzați. 

— Mulţumesc... 

După ce infirmiera ieși, Kildare o ascultă pe Joanne. 
Respirația era mai bună, inima bătea regulat, dar Kildare știa că 
pericolul nu fusese complet îndepărtat. Doza masivă de narcotic 
paralizase prea multe organe, reducând prea mult timp 
activitatea corpului. Puteau apărea niște complicaţii pulmonare. 

Kildare își evaluă neputinta, dar se așeză lângă pat și puse 
gura la urechea tinerei. 

— Joanne... Joanne, ascultă-mă. Sunt eu, Jimmy... 

Ea nu scoase nici un sunet, nici unul din mușchi nu-i 
tresări. Kildare făcu o nouă tentativă, dar fără mai mult succes. 
Renunță și ieși din încăpere și-i făcu semn infirmierei care 
aştepta pe coridor. Se opri la biroul de pe etaj şi înclină corpul 
pentru a o saluta pe infirmiera șefă care păru brusc foarte 
speriată când el luă fișa Joannei. 

Gillespie folosise toate mijoacele de care dispunea pentru 
a o ajuta pe tânără. Kildare ar fi vrut să-i mulțumească și, de 
asemenea, să-i ceară scuze. 

Gillespie începu să ia pentru Kildare o formă umană. 
Medicul șef avusese dreptate să dea afară din cameră un tânăr 
intern pe care-l considera, pe bună dreptate, a fi prea afectat 
personal de situaţie. 

Pentru prima dată de când se afla în acest spital, Kildare se 
plictisea. Era o senzaţie neobișnuită, neplăcută, însă nu putea 
scăpa de ea. Toţi cei pe care-i întâlnea se arătau politicoși, dar 
rezervaţi. Toţi aveau o sarcină urgentă de îndeplinit. Kildare 
nu le purta pică. Era un paria, un medic fără bolnavi, un 
intern fără serviciu. De fapt, nu era absolut nimic. 

Trecuseră două ore de când încerca să-l vadă pe Gillespie. 
Kildare se întoarse la biroul medicului șef și de data aceasta 
secretara îl lăsă să treacă. 

— Ei bine! Kildare... Eşti surprins? 

— De darea mea afară? Sincer da, domnule. 

— Nu m-am făcut clar înţeles? 

— Ba da... dar... nu în legătură cu acest subiect am venit să 
vă văd... am venit pentru a vă prezenta scuzele mele. N-aveam 
dreptul să mă înfurii cum am făcut-o. 

— Este şi părerea mea... dar asta nu înseamnă că nu mai ești 
suspendat. 

— Ce credeţi despre starea domnișoarei Landon? 

— Încă nu mă pot pronunța. Este inutil să te amăgesc, 
Kildare, ştii la fel de bine ca mine că aceste cazuri se pot 
înrăutăţi de la un minut la altul. Totuși, este tânără și are o 
constituţie robustă. Are o şansă. 

— Vă sunt foarte recunoscător pentru tot ce aţi făcut, 
domnule. 

— Fie... ca şi dumneata, am sentimentul responsabilităţi. 
Am făcut tot ce am putut mai bine și voi continua. Dar sunt 
îngrijorat. 

— Da, domnule, şi eu. 

— Cred că de data aceasta va scăpa... Viitorul este cel care 
mă frământă. 

— De ce? 

— O poate lua de la capăt. Te-ai gândit la asta? 

Kildare simţi că-și pierde puterile şi se așeză. 

— Nu, mărturisesc că nu mi-a trecut prin minte. 

— Când își va reveni, Kildare, pentru ea nimic nu va fi 
schimbat. 

— Stiu... 

— Am multă afecţiune pentru această tânără. Îmi dau seama 
de greutăţile sale. 

— Ar fi mai bine să nu mă amestec, spuse Kildare cu tristeţe. 

— Ar fi de preferat. Dar... se va pune problema într-o zi, sub 
o formă sau alta. Se poate întâmpla să alergi până la capătul 
lumii și să descoperi brusc că lucrul de care ai fugit a fost și 
mai iute decât tine. 

— Ce propuneţi, domnule? 

— Nimic foarte precis, dacă își revine, asta va depinde de 
starea sa psihică. Şi reține bine aspectul conditional, Kildare. 
Pentru moment, această tânără nu se prea află în apele ei. 

— Pot să mă duc s-o văd când vreau? 

— În calitate de vizitator, numai de vizitator. 

— Am înţeles, domnule, în calitate de simplu vizitator. 

— Şi ai face mai bine să renunti la uniformă. Ea aparține 
spitalului și dumneata nu mai faci parte din el pe viitor. 

— Mă voi duce să mă schimb. 

— Asta și vreau. Te poţi retrage, Kildare. 

El înclină capul și ieși. Întors la el, își puse un costum și se 
întrebă dacă va fi obligat să părăsească și camera. Asta nu l-ar 
fi surprins deloc. Gillespie nu era omul jumătăţilor de măsură. 

Kildare își petrecu cea mai mare parte a zilei citind niște 
jurnale medicale și documentându-se asupra psihologiei 
sinuciderii. Ceea ce constată nu-i plăcu deloc. Joanne părea să 
corespundă tipului de probabili recidiviști. 

Plictiseala era cea mai rea. Kildare telefonă cu regularitate 
pentru a afla veşti despre Joanne și se recurse până la urmă la 
biroul de informaţii, pentru a-l face să înțeleagă bine că sunase 
putin cam des. Joanne era încă inconștientă. Nu se simțea mai 
rău, dar aproape deloc mai bine. 

Kildare nu putu măcar pune mâna pe Agurski și nu-i mai 
rămânea nimic altceva de făcut decât să-și omoare timpul. De 
câte ori, înainte, nu-şi dorise să dispună de câteva ore de 
libertate pentru a-și aduce la zi nenumărate lucruri. Acum, 
când dispunea de ele, era foarte mirat să observe că n-avea 
nimic important de adus la zi. 

După-amiază târziu, se duse s-o vadă pe Joanne, dar nu 
putu face nimic mai mult decât să se așeze la căpătâiul său și 
s-o observe. Era încă palidă, totuși pulsul nu era rău. Dacă ar 
fi trebuit să apară o agravare, s-ar fi produs până atunci, se 
gândi Kildare, care începu să se simtă şi el mai bine. Gillespie 
sosi în acel moment și păru optimist. Nu-i adresase lui Kildare 
decât un semn din cap și ieşise din încăpere îndată ce-și 
terminase examenul. 

Când Joanne începu să se miște, Kildare era încă lângă ea. 
Fl se aplecă, vorbi cu voce tare, încercând s-o facă să-și vină în 
fire. Ea bâigui câteva cuvinte pe care nu le înţelese, apoi, după 
câteva încercări zadarnice, rosti distinct: 

— Denise... Denise. 

O striga pe sora sa moartă. Kildare nu se putu împiedica să 
nu fie puţin decepţionat. Se aștepta ca, așa, pe jumătate 
conştientă, să se refere la el. 

— Joanne, spuse el imperativ, Joanne, deschide ochii. Poţi 
să deschizi ochii, dacă vrei. 

Pleoapele clipiră și în cele din urmă se ridicară. Ochii erau 
fixati în tavan. 

— Domnul fie lăudat, spuse Kildare cu însufleţire. Joanne! 
Bună ziua! 

Ea vru să zâmbească, dar nu reuși. Pleoapele i se închiseră 
și Kildare nu insistă. Era mai bine s-o lase să se trezească ea 
însăși. Acum era salvată, pericolul fusese îndepărtat. 

Se aplecă asupra tinerei și o sărută. Știu că ea își dăduse 
seama, pentru că degetele i se mișcară ca și când dorea să 
întindă mâna pentru a-l atinge. 

ÎI întâlni pe Agurski pe coridor și-i spuse: 

— Şi-a revenit... Poţi cere să i se dea o cafea... Nu cred că va 
avea nevoie de... 

— Domnule Kildare, îl întrerupse  Agurski cu un aer 
important, vreţi să fiți atât de bun și să-i lăsaţi pe medicii 
spitalului să hotărască tratamentul bolnavei? 

— Scuzele mele, doctore, răspunse Kildare cu o grimasă... 
Dar ascultă-mă bine. Dacă nu-mi vindeci prietena, te voi da în 
judecată pentru greşeală profesională... Oare tonul meu este 
cel al unui necunoscător? 

— Da, sărman idiot... Jimmy, lăsând gluma la o parte, sunt 
teribil de fericit că și-a revenit. 

Kildare luă un pachet de ţigări din buzunar, își aprinse 
calm una și suflă fumul în faţa lui Agurski. 

— Ce păcat că regulamentele interzic să se fumeze în timpul 
serviciului, doctore... Voi reveni mai târziu. 

— Încearcă să nu fii izgonit... Agurski intră în camera 
Joannei. 

Kildare se întoarse la Shangri-La, citi încă puţin și află, când 
telefonă pentru a se informa despre starea Joannei, că nu se 
mai afla pe lista cazurilor critice. Kildare era atât de ușurat, 
încât nici măcar nu se mai plictisea. 

Își însoţi cina cu un pahar de bere, la restaurantul cel mai 
apropiat de spital, numărând minutele care-l despărțeau de 
viitoarea sa vizită la Joanne. 

La ora șapte intră în camera sa și o găsi așezată în pat. Era 
chiar pieptănată și pudrată. 

— Joanne... sunt atât de fericit... 

Când o sărută, ea îi atinse ușor obrazul zâmbind. 

— Jimmy... Te-am făcut să suferi mult și îmi pare rău. 

— Asta n-are importanță, esenţialul este că ai scăpat. 
Recunosc, ne-ai făcut să trecem prin niște momente afurisite. 

— Da, cred că din vina mea, spuse ea cu o voce descurajată. 

— Ascultă, totul s-a terminat, protestă el amabil. Acum 
grăbeşte-te să te faci bine și ne vom gândi cum să ieşim din 
asta. 

— De ce nu ești în alb, Jimmy? 

— Oh! pentru că... 

— Ai fost suspendat din cauza mea? Așa este? 

El zâmbi. 

— Joanne, este una dintre suspendările lui Gillespie. Ele nu 
durează niciodată mult timp. ÎL trimite pe individ la podea, 
apoi îl ridică. Mâine îmi va da notă de trecere. A vrut să mă 
plictisesc de moarte până când te vei simți mai bine. 

— S-a ocupat personal de mine, nu-i așa? 

— Fapt ce demonstrează cât te apreciază. 

— Mă îndoiesc... 

— În acest caz, de ce ar fi făcut-o? 

— S-ar putea să se considere responsabil. Nu sunt sigură, 
dar poate și-a dat seama că sunt o persoană care nu poate 
suporta prea multe lovituri dure. 

— Ai avut partea ta și nimeni nu-ți poate face reproșuri. Ţi-am 
spus că s-a terminat. 

Ea privea drept în față. 

— Așa este, Jimmy... 

— Bineînţeles. 

— Pentru mine, s-a terminat. Oare ce-mi rămâne? Numai la 
asta m-am gândit în seara în care am luat tabletele. Nu-mi 

rămâne nimic, nimic. Pentru mine, a fi infirmieră era mai mult 
decât o profesie... era vocaţia mea. Dacă mă îndepărtez de 
asta, nu mai sunt nimic. 

— Eşti infirmieră și vei continua să fii infirmieră... Totul va 
trece. Întotdeauna trece, Joanne. Erai descurajată, singură... 
Ar fi trebuit să fiu lângă tine și n-am fost acolo... 

— Nu mă poti ține mereu de mână, Jimmy, iar singurătatea 
este un lucru prezent tot timpul, ca și golul, ceea ce este mai 
rău. 

— Şi eu? Eu nu contez câtuși de puţin în viața ta? 

— Jimmy... sentimentele tale pentru mine sunt o greșeală. 
Ar fi trebuit să fiu destul de tare pentru a nu te încuraja, 
pentru că eu nu pot decât să te stânjenesc. Întotdeauna te voi 
stânjeni, sunt condamnată la asta. 

— Asta nu stă în picioare. 

— M-am gândit mult timp înainte de-a înghiți tabletele. 
Unui intern nu-i trebuie diversiune și unui medic ce se 
instalează nici atât. Pretutindeni unde voi merge, trecutul 
meu lamentabil mă va urma. Nu mai vreau să fiu cauza unei 
greșeli. 

— În acest caz, ce-mi ceri să fac, Joanne? 

— Eu voi părăsi curând spitalul. Din acel moment nu mai 
încerca să mă vezi. Voi face tot posibilul să dispar fără 
complicaţii. Nu încerca să mă găsești, te rog, Jimmy, renunță 
la asta. 

— Mai ai încă în minte acea idee de sinucidere... Poate 
nu-ți dai seama, dar îmi ceri să rămân departe de tine pentru 
a fi din nou singură și nu vei vedea altă ieşire decât să iei mai 
multe din acele tablete afurisite. 


FANTOMELE TRECUTULUI 145 


— Nu cred. 

— Ti-am spus, nu-ți dai seama de asta. Cauţi o scuză și 
singurătatea este cea mai bună. Vrei să te convingi că greșeala 
ta nu te va omori, dar această singurătate, această lipsă de 
prieteni poate face s-o ia razna temporar și pe fiinţa cea mai 
normală și vei vedea în asta o justificare pentru a mări doza de 
tablete. 

— Tocmai ţi-am spus că nu mai am astfel de idei. 

— Ele sunt în tine, le alimentezi. Crede-mă, am făcut 
psihologie. 

— Ai studiat și arta de-a lăsa în pace o fată când nu-ţi mai 
dorește prezenţa, doctore Kildare? 

El se ridică încet. 

— N-ai să mă rănești, Joanne. Știu că încerci să mă rănești 
ca Să păstrez distanţa și cauţi să te convingi că nu ești femeia 
care îmi trebuie. Dar ambele lucruri sunt greșite. Totuși, voi 
pleca. Mă voi tine la distanţă... pentru un timp. 

Ea închise ochii, fără să răspundă, arătându-i că punea 
capăt conversaţiei. El se îndepărtă de pat și părăsi încăperea. 
Îşi regăsi rapid sângele rece și se îndreptă spre biroul lui 
Gillespie, sperând să-l găsească acolo. De data aceasta, Kildare 
avea nevoie de ajutor. Dorea un sfat și poate și puţină 
simpatie, deși n-o putea aștepta de la Gillespie. 

La un gest al medicului șef, Kildare se așeză în faţa biroului 
mare, în faţa personajului familiar și grav. 

— Joanne și-a revenit foarte bine, domnule. 

— Da, Kildare, sunt informat. 

— Nu mai are nevoie de îngrijire medicală, dar îi trebuie un 
tratament psihiatric. 

— Ia te uită, ai ajuns în cele din urmă la această concluzie! 

— Da... ştiu că ar fi trebuit să ajung la ea de mult timp. Ce 
credeţi că s-ar putea face? 

— Dumneata ce sugerezi? 

— Un tratament psihiatric obișnuit. 

— Pe care ea va refuza să-l accepte, ceea ce în mod legal este 
dreptul său. În acest stat, tentativa de sinucidere nu este 
considerată un delict, nici ca un semn de deranjament mental. 
Dacă ea vrea, poate părăsi acest spital în orice moment. 

— Încercaţi să accepte tratamentul. Noi am reușit deja să 
convingem niște bolnavi dificili. 

— Care nu erau infirmiere pricepute și care nu ştiau despre 
ce era vorba cu exactitate sau ce vom face. Domnișoara 
Landon va înţelege chiar din clipa în care îi voi vorbi despre 
terapeutica mentală. 

— Voi vedea asta. 

— Nu înainte s-o fac eu, Kildare... 

— Dar veți încerca s-o convingeti? 

— Da, voi încerca. Nu va folosi la nimic, dar trebuie s-o fac. 

— Mă veţi tine la curent? 

— Da, ai dreptul să ştii... Mă voi duce imediat s-o văd pe 
domnișoara Landon, dar te avertizez, nu te aștepta să 
săvârșesc un miracol. Voi face însă tot ce pot mai bine. 

Kildare se întoarse în camera sa și se închise acolo pentru 
restul serii. Era foarte neliniștit, având destulă experiență 
pentru a ști că Gillespie nu se înșela spunând că Joanne se va 
lăsa greu convinsă. 


Capitolul 16 


Kildare era așezat în pat, cu lumina aprinsă, cu un tratat 
recent de psihiatrie pe genunchi și dormind adânc. Se trezi 
brusc, fără să știe ce-l scosese din somn. Simpla prezenţă a 
doctorului Gillespie? În definitiv, poate că da. 

Kildare privi silueta înaltă de la picioarele patului, cu fața 
luminată de un ușor zâmbet văzându-l pe tânăr revenindu-și 
în fire. Kildare sări în picioare, îndepărtă fotoliul șubred de 
peretele de care se rezema, apoi, amintindu-și că nu era 
comod, întinse spre Gillespie un scaun vechi împletit din 
plastic, cu spatele drept. 

— Mulţumesc, voi rămâne în picioare. 

— Nu... mă aşteptam la vizita dumneavoastră, domnule. 

— Mi-am amintit că ar fi bine să arunc o privire în 
apartamentele internilor mei. 

— Nu sunt foarte... rafinate, se scuză Kildare. 

Gillespie cercetă încăperea. 

— Comparativ cu ceea ce aveam eu când eram intern, 
Jocuiești într-un palat. Dar n-am venit să vorbesc despre asta. 
— Nu, domnule, nu, desigur. Cum aţi găsit-o pe Joanne? 

— Fizic, este recuperată și probabil va putea părăsi spitalul 
într-o zi, două. Bineînţeles, este slăbită... această fată era gata 
să moară. 

— Şi mental? V-aţi putut face o idee? 

— Mi-e teamă că nu. 

— Credeţi că ar putea s-o ia de la început? 

— Da, sunt convins de asta. Este posibil și să n-o facă, dar 
înclinația există. Este tulburată de trecutul său, Kildare. Într-un 
moment de panică, a fugit de ceea ce trebuia să înfrunte și 
acum este prea târziu să-şi șteargă din memorie această 
suferință morală. Și atâta timp cât își va concentra atenţia 
asupra acestei amintiri, va avea greutăți. 

— Oare va accepta un tratament mental? 

— N-am încercat nici măcar să-i sugerez asta. 

— Dar o veţi face. Trebuie s-o faceţi! 

— Dacă mi se pare că nu-i poate fi de nici un folos, nu voi 
aborda problema. Ar fi mai bine s-o lăsăm să creadă că avem 
încredere în ea şi credem în posibilitatea sa de a se lupta cu 
această atitudine depresivă. Altfel, s-ar putea hotărî să moară. 

Kildare se prăvăli în fotoliul șubred. Gillespie puse un 
picior pe scaun și-l privi pe Kildare. 

— Cred că internul meu a primit o lecţie dură. Acum, când 
din punct de vedere medical Joanne este vindecată, nu mai 
pot face nimic pentru ea, spre marele meu regret. 

Kildare reflectă și nu răspunse nimic. Când înălță capul, 
strângea din maxilare cu hotărâre. 

— Mă duc acasă, domnule. Aș vrea trei zile. 

— Permisiune refuzată, doctore Kildare, îi replică Gillespie 
cu asprime. 

Kildare zâmbi. 

— Uitaţi că sunt suspendat. Nu sunt obligat să rămân aici și 
mai mult, să vă ascult ordinele, doctore. 

— Poate că nu, dar ai face totuși mai bine să te supui. 

— Îmi pare rău, dar voi lipsi trei zile. 

Gillespie își ridică piciorul de pe scaun și bătu cu putere în 
podea. 

— Eşti repus în funcţie, Kildare. 

— Nu v-am auzit, domnule. Kildare deschise ușa dulapului 
de haine și scoase o valiză mică. O aşeză pe pat, o deschise și 
începu să răscolească într-un sertar. 

Gillespie îl observa cu severitate. 

— Iar ești indisciplinat... 

— De data aceasta, ştiu ce fac, domnule. 

— Te faci nevăzut? 

— Dacă aşa numiţi dumneavoastră asta... 

— Eşti la fel de bolnav ca fata aceea. 

— Da... la fel de bolnav, însă mă duc acasă. Trebuie 
neapărat să vorbesc cu tatăl meu. 

— Eu îţi pot da același sfat ca el. 

— Nu cred... Vă apreciez propunerea, dar trebuie să-l văd 
pe tatăl meu. Încercaţi s-o împiedicaţi pe Joanne să părăsească 
spitalul înainte de întoarcearea mea. 

— Dacă te întorci... Pot transforma suspendarea în 
concediere. 

— Îmi asum riscul. 

Gillespie ieși, îl privi pe Kildare încuind ușa cu cheia, apoi 
îndepărtându-se cu pași mari. Gillespie clătină din cap, dar 
zâmbi ușor, ca și când nu era nici decepționat de Kildare, nici 
îngrijorat pentru el. 

Ajuns la autogară, Kildare își luă bilet, zări o cabină 
telefonică, sună spitalul și ceru camera Joannei. Fu încurajat 
auzind sunetul normal al vocii. 

— Jimmy... Pentru Dumnezeu, unde ești? 

— La autogară. Îţi urmez sfatul. Mă duc să petrec câteva zile 
acasă. 

— Acasă?... Dar, Jimmy, nu asta am vrut să spun. 

— Ştiu, dar este singurul mod de-a vedea dacă îmi lipsești... 
Aș vrea să-mi propmiţi un lucru... unul singur. 

— Da? 

— Voi lipsi trei zile și mă voi întoarce. Te rog, Joanne, să fii 
încă acolo. Vom putea atunci lua o hotărâre în mod calm. 

— Nu... pot promite nimic. 

— Dacă nu eşti acolo, te voi găsi. Oricum, nu ești câtuși de 
putin în stare să părăseşti spitalul în trei zile. 

— Bun! Îţi promit să rămân aici încă trei zile. Și apoi, Jimmy, 
gândește-te la ceea ce ţi-am spus... recunoaște că așa este 
înțelept. 

— Pentru asta plec... pentru a găsi o soluţie. Acum, trebuie 
s-o şterg, autobuzul este gata de plecare. Noapte bună, 
Joanne. Ai încredere în tine. 

Închise și alergă să prindă autobuzul care demara. 

— Nu, îi spuse doctorul Gillespie Joannei, n-am vești de la 
doctorul Kildare. 

— Se fac trei zile de când a plecat. 

Ea era așezată într-un fotoliu în apropierea ferestrei 
camerei de spital. Părea restabilită, dar o oboseală imensă i se 
citea pe trăsături. 

— Ne vei părăsi curând, reluă Gillespie. Ce intenţionezi să 
faci? Ai vreo idee? 

— Nu, doctore. Voi merge undeva în mijlocul unor bolnavi 
și a unor frustrati. Mă voi gândi... 

— Sunt convins de asta. Ţi-au revenit puterile? 

— În mare parte, mă simt aproape bine, mulțumesc. 

— Moralmente, Joanne? 

Ea îl privi calmă. 

— Ceea ce mă întrebaţi este dacă o voi lua sau nu de la 
capăt? Aș vrea să vă pot răspunde. Pentru moment, mi-e rușine 
de mine. Dar mai târziu... vor fi zile de singurătate. Voi primi 
niște răspunsuri brutale — pentru că niciodată nu mă voi mai 
prezenta sub un nume fals și că într-o zi sau alta, mă voi gândi 
iar la trecut. 

— Înţeleg ce vrei să spui. Eşti din acel gen de fete... poate 
prea conştiincioasă. După părerea mea, vei găsi totuși o 
ieşire. 

— Sper. 

— Și Kildare, în toate astea? 

— Vreti să ştiţi dacă sunt îndrăgostită de el? 

— Ca să fiu sincer... da. 

— Nu sunt bună pentru el. 

— Ei bine... iată că îţi revin gândurile negre, Joanne. 

— I-am pricinuit deja destule necazuri. ÎL veţi primi înapoi, 
domnule? 

— Se înțelege de la sine! Este un băiat bun, un intern 
remarcabil. 

— Cu mine n-a reușit. M-a părăsit. Este greșeala mea. 

— Am impresia că nu te-a părăsit. Are el ceva în minte. Nu 
mi-a spus nimic, dar am recunoscut simptomele. A declarat că 
se va întoarce în trei zile și nu va lipsi de aici. 

— Sper. 

— Şi eu... Trebuie să mă întorc în biroul meu. Vreau 
cuvântul dumitale că nu pleci discret, fără să vii să mă vezi. 

— Nici măcar nu m-am gândit la așa ceva, domnule. 

— Bine. Odihneşte-te câteva ore. Voi reveni mai târziu. 

Joanne închise ochii și încercă să se destindă. Dar nu putea 
găsi odihnă. Furtuna îi vuia în cap și îi era frică. 

În cele din urmă, atipi în fotoliu, cu capul răsturnat pe 
pernă. O mână îi atinse fruntea și, brusc, Joanne se trezi. 
Jimmy Kildare îi zâmbea. 

— Jimmy, strigă ea, de data aceasta cu o notă de bucurie... 
Jimmy, dragule! 

Fl trase un scaun lângă fotoliu. 

— Ai o mină superbă, Joanne. 

— Mă simt foarte bine, Jimmy, aș vrea să-ți spun imediat cât 
de rău îmi pare... 

— Ascultă mai degrabă ceea ce am eu să-ţi comunic. 

Ea se îndreptă. 

— Jimmy, ce-ai mai făcut? Te zbaţi deja în mijlocul atâtor 
neplăceri... 

— Am fost acasă și le-am vorbit despre tine părinţilor mei... 
Voiam părerea lor... Apoi am luat avionul pentru Putnam 
Memorial. 

Joanne se albi la faţă și capul îi căzu din nou pe pernă. 

— Am aflat totul despre excelenta infirmieră și cea mai 
pricepută supraveghetoare a unei săli de operaţie pe care 
acest spital a cunoscut-o vreodată. Nu vorbi... nu spune un 
cuvânt, așteaptă să termin! Am aflat așadar, că în ziua 
intervenţiei asupra micului Tommy Mathison fuseseși în 
picioare toată noaptea. Am aflat că o epidemie de gripă făcuse 
atunci ravagii în spital şi că nu numai că acesta era plin ochi, 
dar jumătate din personal era atins. 

— Asta nu este o scuză... 

— Exact, dar este o circumstanţă atenuantă. 

— Nici măcar... spuse ea cu tristeţe. 

— Îmi dai voie să termin, da? Te-ai ocupat de această 
operaţie pentru că era vorba despre o urgenţă... a cincea la 
rând în acea dimineaţă... și tu nu te tineai pe picioare... 

— Asta nu schimbă nimic, nu caut scuze, Jimmy. Faci să-mi 
apară în minte fiecare amănunt și nu este elegant... 

— Am adus şi altceva. 

— Nu... nu, oprește... este destul... 

Întoarse capul cu hotărâre. 

Îl auzi pe Kildare ieșind... poate pentru totdeauna, dar 
nu se mișcă. Apoi vocea lui Jimmy se ridică, limpede și 
autoritară. 

— Priveşte aici, Joanne. Priveşte! 

Ea ascultă automat. Un băieţel cu un zâmbet larg pe față îl 
ținea de mână pe Jimmy Kildare. 

— Iată-l pe Tommy Mathison, Joanne. 

— Tommy? 

— Da, și în viaţă. Ai plecat atât de repede încât n-ai știut 
niciodată urmarea. A fost imediat operat şi salvat... mai mult 
încă, n-a fost niciodată într-un pericol grav. 

— Acesta este Tommy Mathison? Este adevărat, Jimmy? Cred 
că aș muri dacă ar fi o înșelătorie. 

— Părinţii săi sunt în spatele ușii. Au venit să-ți spună cât de 
rău le pare. Au încercat să te găsească, la fel și spitalul. Te-ai 
ascuns... necitind nici măcar ziarele. Ai fugit inutil, Joanne. 

Ea se ridică brusc și luă copilul în braţe. 

— N-am terminat, spuse Kildare. Spitalul dorește să te 
întorci, este nevoie de tine acolo. Te afli într-o situaţie 
minunată faţă de mine... ai o slujbă. Îi întinse o scrisoare a 
medicului şef de la Putnam Memorial și, în timp ce ea o citea, 
el se strecură afară din încăpere. 


Epilog 


Jimmy intră în biroul doctorului Gillespie și se aşeză. 

— Așadar, iată-te întors, Kildare. 

— Da, domnule, răspunse tânărul pe un ton întrucâtva 
arogant, pentru că era și el o dată aducătorul unei veşti. 

— Și care este rezultatul anchetei dumitale? 

— Există o mulţime de circumstanţe atenuante în favoarea 
sa. A făcut o gafă și, până la un anumit punct, era neglijență, 
dar era epuizată de muncă... Era o gravă epidemie de gripă, 
spitalul era arhiplin, jumătate din personal era frânt de 
oboseală și Joanne asigura un dublu serviciu. Nu dormise 
peste noapte și asistase deja la patru operaţii lungi, înainte de 
a fi adus copilul. 

— Sunt fericit să aflu că cei de acolo n-o acuză. 

— Ei doresc să se întoarcă. 

— Adevărat? 

Kildare inspiră profund și se pregăti să dea marea sa 
lovitură. 

— Puștiul... 

— N-a murit, aşa este? 

Încă o dată, Kildare se simti frustrat. 

— Da... dar de unde ştiţi, doctore? 

— În clipa în care taxiul dumitale s-a oprit în faţă la Blair, 
am fost anunţat. M-am uitat pe fereastră la timp pentru a te 
vedea conducând spre spital un băieţel de vârsta pe care ar fi 
trebuit s-o aibă victima. Urma o pereche, cu siguranță părinţii 
copilului. Restul se înțelegea de la sine. 

— Şi eu care credeam că eram de o ingeniozitate rară... 

— Oh! Frai, Kildare. Dar eu aveam și anumite motive să 
cred că acel copil nu putea să fi murit acum doi ani. Aveam 
îndoieli asupra acestui subiect, în pofida afirmațiilor 
domnișoarei Landon. 

— De unde ştiaţi, doctore? 

— Nu știam, desigur. Dar mi-am spus că dacă era vorba 
despre o ruptură a sacului gastric, chiar importantă, la un 
pacient aflat deja pe masa de operaţie, chirurgii aveau 
toate șansele să repare stricăciunile înainte de a fi prea 
târziu. 

— Ar fi trebuie să mă gândesc la asta... 

— Asta va veni cu experienţa, Kildare. Eu am o cantitate 
bună și o sporesc în fiecare zi. În mod sincer, speram că acel 
copil n-a murit și păstram această speranță în rezervă pentru a 
i-o sugera domnișoarei Landon înainte de a părăsi spitalul. Mă 
gândeam, de fapt, că s-ar fi putut întoarce la Putnam 
Memorial... dar mi-ai luat-o cu un pas înainte. Spune-mi, cum 
a primit vestea? 

— Mi s-a părut profund emoţionată. 

— Cred şi eu. 

— Părinţii băiatului au venit pentru a o asigura pe Joanne că 
totul este rezolvat și că nimeni nu-i reproșează nimic. l-au 
adus de asemenea o scrisoare de la medicul șef... care-o 
îndeamnă pe Joanne să-și reia postul de infirmieră şefă la sala 
de operaţie. Asta... era ideea mea. 

— Perfect. 

Kildare se ridică. 

— Da, doctore, acum sunt sigur că totul va merge bine 
pentru Joanne. 

— Cu siguranță. 

Kildare se îndreptă spre ușă. 

— Doctore Kildare! 

El se întoarse. 

— Da, domnule? 

— Dacă umbli de colo-colo prin acest spital, îmbracă-te în 
alb. Încearcă măcar să semeni cu un intern. 

— Da, sefule, multumesc... multumesc mult, răspunse 
Kildare foarte fericit. 

Alergă în camera sa și văzu că i se aduseseră uniforme 
curate. Îmbrăcă rapid una, aruncă o privire în oglindă și 
scoase un oftat adânc de uşurare, ca și când tocmai 
scăpase de o primejdie. Tot alergând, ajunse la spital, dar 
nu se duse s-o vadă pe Joanne. Ea suferise probabil o 
reacţie la toate aceste evenimente și era mai bine s-o lase 
să se familiarizeze cu ideea de a-și relua postul, înainte de 
a-i vorbi. 

Kildare luă ascensorul până la unul dintre etajele 
superioare ale înaltei clădiri. Își anunţă prezenţa și intră în 
sala de lucru pe care n-o părăsi timp de douăsprezece ore, fără 
a se întrerupe măcar pentru a înghiți o cafea sau niște 
sandvișuri. 

De-abia în mijlocul dimineţii următoare putu în sfârșit să 
iasă. Mergea prin soare când se auzi strigat. O văzu pe Joanne 
și toată oboseala îi dispăru. I se alătură cu pași mari și 
amândoi se îndreptară, fără să vorbească, spre bolta lor din 
verdeață. 

— Jimmy, nu-ți voi putea niciodată mulțumi destul. 

— Nici nu încerca... să nu mai vorbim. 

— Mă voi întoarce acolo. 

— Mă gândeam eu. 

— Nu ești supărat? 

El scutură din cap, zâmbind. 

— Nu... nu sunt supărat deloc. Consider că este exact ceea 
ce trebuie să faci. 

— Oare ce se va întâmpla cu noi, Jimmy? 

— Cred că ştii răspunsul şi la asta, Joanne. 

— Cred că da. De ce oare suntem atât de al naibii de prinși 
de meseria noastră? 

— Pentru a-i contrabalansa pe cei cărora nu le pasă de ea. 
În plus, noi iubim această muncă. 

— Rămâi la distanţă de ea un timp anume și vei vedea cât 
de mult îţi va lipsi. 

— Am dus timp de trei zile viața de civil și mi s-au părut trei 
ani. Când pleci? 

— În seara aceasta... Imaginează-ţi că am ordin să fiu în 
chirurgie mâine dimineaţă la ora șase. 

ÎI întrebă cu timiditate: 

— Oare ne vom revedea într-o zi? 

— Uneori îmi spun că suntem nebuni... să nu ascultăm 
imediat de acest sentiment pe care îl avem unul pentru 
celălalt. 

— Chiar faptul că suntem capabili de asta dovedește, poate, 
că îi dăm importanță. 

— Da... Avem tot timpul. Acum știm amândoi ceea ce voiam 
să ştim. 

— Şi de data aceasta, iau cu mine amintiri luminoase, 
amintiri plăcute. Le voi păstra mult timp. 

El se ridică, o prinse de mâini şi o înălță până la nivelul 
feţei sale. Apoi o sărută cu tandreţe și atunci simţi cât îi va 
lipsi. 

— Când vei reveni, Joanne, vei accepta să fii soția mea? 

Sărutul lor fu mai mult decât un răspuns. 

